**ПРОТОКОЛ ОТ ДВАДЕСЕТ И ЧЕТВЪРТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 15 юли 2021 година, начало 09:00 часа**

От общо 51 общински съветници присъстваха 49, отсъстваха: Мирослав Славчев и Елка Симеонова. Заседанието беше открито и ръководено от Иво Пазарджиев – председател на Общински съвет – Русе.

**Г-н Иво Пазарджиев:** Колеги, моля заемете местата си. Моля да стартираме проверка на кворума. Моля, регистрирайте се. 41 общински съветници са се регистрирали по електронна система. Имаме необходимия кворум да започнем нашата работа. Откривам 24-тото заседание на Общински съвет – Русе. Преди да започнем с работата ни по дневния ред искам да приветствам нашите гости, които са управителите на общински търговски дружества и управителите на лечебни заведения. Да, благодарим за това, че повече от година са на първа линия в борбата срещу Ковид-19, както на тях така и на персонала на лечебните заведения. На основание чл. 106 от правилника за организация на Общински съвет – Русе, неговите комисии и взаимодействията с общинска администрация обявявам постъпилите питания. Питане с вх. №627 от 08.07.2021 г. от общинския съветник Асен Даскалов, относно еднократна финансова помощ на основание чл. 2, т. 2 от Наредба №21 на Общински съвет – Русе с писмен и устен отговор. И питане с вх.№ 628 от 08.07.2021 г. от общинския съветник Биляна Кирова, относно достъп на МПС-ва в Парка на младежта и той е с писмен и устен отговор Писмените отговори ще бъдат връчени след приключване на процедурата по чл. 108 от Правилника. Започваме с разискване по дневния ред. Има постъпило предложение за извънредна точка, относно Кандидатстване на Регионална библиотека „Любен Каравелов“ по проект по програма „Културно предприемачество, наследство и сътрудничество“. Ще подложим включването в дневния ред на тази точка, аз предлагам тя да бъде включена като 43-та точка след приемане на плана за работа на Общински съвет – Русе за периода от месец септември до месец декември 2021 година. Това е моето предложение. Има ли други предложения по дневния ред? Госпожа Златомира Стефанова, заповядайте.

**Г-жа Златомира Стефанова**: Уважаеми господин Председател, уважаеми господин Кмет, уважаеми общински съветници, бихме искали да изтеглим от дневния ред точка 3 к.л. 532, също така и точка 35 к.л. 567. Като целта на това изтегляне е тя да се разгледа в следваща сесия. По комисиите са възникнали дебати от всички съветници, относно наредбата. Така че целта е да се достигне до консенсус, да се обмислят добре предложенията и идеите, които са дадени. Затова в следващата седмица, за да не се отлага и да имаме време до следваща сесия предлагаме да има работна група, която да бъде на 20 юли от 13:30 часа, като съветниците могат да определят представители при председателя. Благодаря.

**Г-н Иво Пазарджиев:** Благодаря на г-жа Стефанова. Има ли други предложения по дневния ред? Първо гласуваме включването на извънредната точка. Колеги, моля системата в режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие предложението.**

 **Г-н Иво Пазарджиев:** Гласуваме дневният ред като цяло.

**КВОРУМ – 49. С 49 гласа „за”, 0 „против” и 0 „въздържали се” се прие следния**

**ДНЕВЕН РЕД:**

1. К.л. 542 Приемане на Годишните финансови отчети и Годишните доклади за дейността през 2020 г. на общинските еднолични търговски дружества, определяне на дивидент и избор на регистрирани одитори
2. К.л. 543 Даване на съгласие за отпускане на паричен заем на Общински транспорт Русе“ЕАД
3. К.л. 556 Даване на съгласие за сключване на договор за спонсорство между Община Русе и Сдружение „Футболен клуб Дунав от Русе“
4. К.л. 541 Решение за приватизация чрез търг на общински имот с административен адрес: гр. Русе, ул. „Котовск“№6, ж.к. „Изток“
5. Избор на обществен посредник на територията на Община Русе
6. К.л. 530 Отчет за изпълнение на решенията на Общински съвет
7. К.л. 536 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 17.09.2021 г.
8. К.л. 537 Прехвърляне на общинска част, представляваща придаваем терен от 31,60 кв.м. по улична регулация, срещу част от 3,10 кв.м. от ПИ №0.578 /УПИ XVI-578/ – частна собственост към ПИ №0.7065 – бул. „Тунджа“, кв. 42, град Мартен, Община Русе
9. К.л. 538 Промяна на характера на собствеността от публична общинска в частна общинска собственост на недвижими имоти, представляващи придаваеми терени по дворищна и улична регулации, с площи от 25,70 и 0,90 кв.м. в кв. 21 по регулационния план на кв. „Долапите“, град Русе
10. К.л. 539 Застраховане на имоти – частна общинска собственост
11. К.л. 540 Предоставяне безвъзмездно за управление на част от общински сгради с идентификатори 63427.4.609.1 и 63427.4.609.2 по КККР на гр. Русе, с адрес гр. Русе, ж.к. „Дружба 3“, ул. „Никола Й. Вапцаров“№20, за нуждите на Детска ясла №6
12. Предоставяне безвъзмездно за управление на част от недвижим имот - частна общинска собственост, намиращ се в гр. Русе, ул. „Райко Даскалов“ №2
13. К.л. 545 Прекратяване на съсобственост в поземлен имот №501.67 по кадастралния план на с. Долно Абланово, Община Русе, Област Русе, с административен адрес: с. Долно Абланово, ул. „Ал. Стамболийски“ №42, Община Русе, по реда на чл. 36, ал. 1, т. 2 от ЗОС, във връзка с чл. 34, ал. 1, т. 2 от Наредба №1 на Общински съвет – Русе
14. К.л. 546 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Образцов чифлик“
15. К.л. 547 Откриване процедура за провеждане на публичен търг с явно наддаване за продажба на недвижими имоти – частна общинска собственост, намиращи се в град Русе, кв. „Родина 3“, ул. „Панагюрище“ №46 и ул. „Вискяр планина“ №8
16. К.л. 548 Съгласие за продажба на общински терени от 68,20 кв.м. и 5,80 кв.м. по дворищна и улична регулации, приобщени към УПИ XV-2177 в кв. 608 по регулационния план на град Русе
17. К.л. 549 Учредяване възмездно право на пристрояване на гараж към съществуваща сграда в имот общинска собственост, находящ се в с. Николово, ул. „Липник“ №5
18. К.л. 550 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе, ул. „Вихрен“ №3
19. К.л. 554 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имот – частна общинска собственост, като спортно игрище, с адрес гр. Русе, ж.к. „Родина“, ул. „Димчо Дебелянов“, предмет АЧОС №6213/13.04.2010 г.
20. К.л. 555 Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ
21. К.л. 565 Промяна в състава на Комисията по приватизация и следприватизационен контрол
22. К.л. 558 Дарение за нуждите на служба „Пожарна безопасност и защита на населението – Русе“
23. К.л. 533 Приемане на Наредба за изменение и допълнение на Наредба №7 на Общински съвет – Русе за реда и условията за разполагане на преместваеми обекти, на рекламно-информационните и монументално-декоративно елементи и за осъществяване на рекламната дейност на територията на Община Русе
24. К.л. 552 Корекция на Бюджета на Община Русе за 2021 година
25. К.л. 553 Промяна на списъка на лицата и длъжностите, имащи право на транспортни разходи, съгласно чл. 37, ал. 1, т.1 от ПМС №408/23.12.2020 г. от Бюджет 2021 година, утвърден с Решение на Общински съвет №424, прието с Протокол №19/03.03.2021 г. – Приложение №18
26. К.л. 544 Определяне на представители на Община Русе в Българската фестивална асоциация и заплащане на членски внос
27. К.л. 551 Одобряване на Споразумение за сътрудничество по Процедура чрез директно предоставяне на безвъзмездна финансова помощ BG05M9OP001-2.056 “Социално-икономическа интеграция на уязвими групи. Интегрирани мерки за подобряване достъпа до образование“ – Компонент 2 по ОП РЧР 2014-2020 и ОП НОИР 2014-2020, за конкретни бенефициенти /КБ/, във връзка със сключване ма Договор за БФП между Община Русе и УО
28. Партньорско споразумение по одобрен за финансиране проект „Мерки за подобряване управлението на отпадъците в общините Русе, Тутракан, Сливо поле и Ветово по покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“
29. К.л. 562 Решение на Общински съвет за съгласие Община Русе да осигури съфинансиране за проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“
30. К.л. 557 Възлагане на предоставянето на услугите „Център за грижа за лица с психични разстройства“ и на „Център за грижа за лица с различни форми на деменция“ на територията на община Русе като услуга от общ икономически интерес /УОИИ/ по проектно предложение по Процедура BG05M9OP001-2.090 „Нова дългосрочна грижа за възрастните и хората с увреждания – Етап 2 – предоставяне на новите услуги“, по Оперативна програма „Развитие на човешките ресурси“ 2014-2020
31. К.л. 559 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.152.205, находящ се в местност „Нови Халваджи“, гр. Русе
32. К.л. 560 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.567, находящ се в местността „Гълъбец“, гр. Русе
33. К.л. 561 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.147.49, находящ се в местността „Сметище“, гр. Русе
34. К.л. 534 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – ел. кабел ниско напрежение за имоти с идентификатори 63427.152.405 и 63427.152.406 в м. „Нови Халваджи“, землище на гр. Русе
35. К.л. 535 Даване на разрешение за изработване на проект за подробен устройствен план – план за застрояване на поземлен имот с идентификатор 63427.169.595, находящ се в местността „Гълъбец“, гр. Русе
36. К.л. 566 Възлагане на кмета на Община Русе за иницииране на производство по завладяване на недвижим имот, находящ се в гр. Русе на ул. „Черно море“№2 и ъгъла на ул. „Александровска“№30
37. К.л. 563 Опрощаване на публично вземане по Молба за опрощаване до Президента на Република България с вх. №94-05-20/11.03.2021 г.
38. К.л. 564 Отчет за дейността на Общински съвет – Русе и неговите комисии за периода януари 2021 г. – юни 2021 г.
39. Постъпило възражение от Светлана Илиянова Златева против становище на Комисия по общинска собственост по Протокол № 16 от 26.04.2021 г.
40. Приемане на план за работата на ОбС за периода от месец септември до месец декември 2021 г.
41. Кандидатстване на Регионална библиотека „Любен Каравелов“ с проекти по програма „Културно предприемачество, наследство и сътрудничество“- Резултат 1 „Подобрено управление на културното наследство“, Подрезултат 1.1 „Културно наследство, представяно в ревитализирани, реставрирани и реновирани места“ и Резултат 2 „Подобрен достъп до изкуства и култура“ на Финансов механизъм на европейското икономическо пространство 2014-2021 г.
42. Питания на общински съветници

 **Г-н Иво Пазарджиев:** Преди да започнем по дневният ред с оглед искането на комисията по комунални дейности, относно информация за водния цикъл и предстоящите разкопавания в града след проведен разговор с шефа на ВиК Русе изрази готовност да представи пред общинските съветници плана за ремонтните дейности. Така че ще му дам думата да направи представяне на тези дейности, които предстоят. Заповядайте, г-н Савов.

 **Г-н Сава Савов:** Уважаеми господин Председател, уважаеми господин Кмет, уважаеми дами и господа общински съветници, позволете накратко да ви запозная с дейностите по мащабния проект за подмяна на ВиК инфраструктурата на територията на град Русе. Проектът изцяло е с обхват подмяна на ВиК инфраструктура, която е публична общинска собственост на община Русе. Разделен е на 4 лота. Като 1 Лот обхваща канализация, частична подмяна на водопроводите в кварталите Средна кула и Долапите, плюс довеждащ колектор до град Русе за отпадъчни води. 2 Лот обхваща подмяна на улични водопроводи в Централна градска част. 3 Лот разделен на 2 етапа обхваща подмяна на главни клонове, това са водопроводи с диаметър над 150 милиметра и довеждащи от водоемите, захранващи град Русе и подмяна на канализационни и изграждане на нови колектори. И 4 Лот е подмяна на магистралните водопроводи от помпена станция 2-ри подем, която се намира в района на разклона за с. Николово до помпена станция 3-ти подем, която се намира в района на стария разградски път. Тези 4 лота са избрани 4 различни консорциума за строителството им като в тях, тези консорциуми участват и русенски строителни фирми. Също така за контрола на строителството са избрани 2 консорциума, като единия консорциум осъществява строителния контрол върху 1 и 4 Лот, това са Средна кула и Долапите канализацията и магистралните водопроводи и втория консорциум осъществява строителния контрол на останалите два лота, а именно Централна градска част и главни клонове. Към настоящият момент реални строителни дейности има само по 1 Лот, а това е именно строителството на канализацията и довеждащия колектор от Средна кула и Долапите. Съвсем скоро предстои започване на строителни дейности по подмяна на магистралните водопроводи между помпена станция 2 подем и помпена станция 3 подем. За тези два лота има разработени работни проекти, съгласувани, а строителните разрешения за целия проект са извадени още на етап идеен проект. Като и материалите за тези два лота в основните си обеми са доставени и са налични на територията на град Русе. Това, което пропуснах да ви кажа е, че строителството е възложено на инженеринг, едновременно проектиране и строителство с цел по-бързо и по-експедитивно реализиране на проекта и да можем да се включим в сроковете на ОП „Околна среда“. Към мен бяха отправени конкретни въпроси от общинския съвет, от г-н Пазарджиев. Като първите два въпроса касаят два конкретни участъка, които са конфликтни между проекта на ВиК Русе и проектите на община Русе, а именно работата по реконструкцията на бул. „Трети март“ в района на Сарайския мост и работата по бул. „Липник“. Тези два конфликтни участъка попадат в обхвата на втори лот, а именно Централна градска част. Този лот е единствения, който беше обжалвана процедурата за избор на изпълнител, поради тази причина за мен беше несъстоятелно това обжалване, но въпреки всичко в процеса на процедурата по обжалване фирмата и консорциума, който обжалва си оттегли жалбата, но въпреки всичко това забави работата по този лот с няколко месеца. Този лот е на един по заден етап от своята дейност, а именно в момента се намира на етап съгласуване на работни проекти и в тази връзка предстои тяхното съгласуване с Овергаз и впоследствие те са съгласувани с ВиК Русе, впоследствие трябва да постъпят в администрацията на Община Русе, за което ще имаме молба по-бързо да бъдат придвижени тези документи. И за този лот още не са одобрени материали, като одобряването на материалите е свързано с един по-следващ въпрос отправен към мен, а именно „Какви мерки ще предприемем за осигуряване качеството на влаганите материали?“ Тези от вас, които проявяват любопитство, ангажираност, загриженост могат да отворят сайта на ВиК Русе, в сайта на ВиК Русе в профила на купувача се намира цялата тръжна документация по този проект, включително и техническите изисквания към материалите, които трябва да бъдат вложени по този проект. Това, което искам да ви уверя съвсем отговорно е, че качеството на материалите, които са заложени да бъдат вложени в този проект отговарят на най-високите стандарти европейски и световни. И другото, което мога да ви уверя, че аз няма да направя никакъв компромис с качеството на вложените материали. Като цялата мрежа ще бъде подменена може би на 99% само с чугунени тръби, които са най-надеждни, с най-дълъг експлоатационен срок и осигуряват едно високо качество на услугата ВиК. И затова и проектът е на стойност около 100 000 000, тъй като умишлено не сме предвиждали тръбопроводи да се подменят с полиетиленови тръби, тъй като последните 15 години от експлоатацията на този материал виждаме, че той не е панацея и че той също след определени години експлоатация дава дефекти. Поради тази причина това, което би следвало, нали би следвало да се отчете е кризата в Европа, всички производители нали на такъв материали имат проблеми, както с изработката на материалите, така и с цените. Цените на борсовите стоки знаете, че последната година вървят само и единствено нагоре, което до известна степен оскъпява и влагането на материалите. Но поради тази причина аз няма да направя компромис и ще държа да бъдат вложени само най-качествените материали в проекта.

 **Г-н Иво Пазарджиев**: Господин Савов, да се ориентирате към приключване.

 **Г-н Сава Савов**: И може би един последен въпрос, който искам да засегна, мога да говоря много по този проект, тъй като аз активно участвам от самото му започване на самата му работа – публичността. Ние ясно си даваме сметка, че такъв мащабен проект предизвиква определен дискомфорт на гражданите на град Русе. Ще направим всичко възможно този дискомфорт да бъде сведен до минимума. Ще направим всичко, което е необходимо да бъдат информирани своевременно гражданите като за целта сме създали специален сайта за проекта, който е, от който се влиза от основния ни сайт на дружеството. Там има един има един линк към програма ОПОС, на този сайт ние постоянно, всяка седмица в петък, в края на работния ден примерно публикуваме какви дейности, точно по коя улица се извършват, какви са обходните маршрути, каква е временната организация на движението. Отделно са гласувани и графици в това време да оросяваме на строителните площадки с цел намаляване на фините прахови частици във въздуха. Подготвили сме специално за двата квартала Средна кула и Долапите информационни листове, които ще информират гражданите на тези два квартала. Предприемаме и среща другата седмица с гражданите, да им обясним какъв е порядъка и начина, за да бъдат включени в канализацията, какво е задължението на строителя по проекта, кое е задължението на собственика на имота, кой, какво трябва да свърши, за да бъде реализиран до край проекта. Във всеки строителен обект ще има информационна табела, от кой номер, от кое осово кръстовище, до кое осово кръстовище, в кой ден ще се работи. Основната информация освен чрез сайта на дружеството ще бъде и чрез останалите медии. Имаме договори, договори за информационно обслужване с повечето медии, които са русенски, с които ние редовно, регулярно им подаваме информация. Другото, което предстои да бъде направено, че освен текстовите съобщения в сайта на ОПОС на проекта предстои качването на карта за визуализиране дейностите по улици, кръстовища, които ще бъдат извършени по проекта. Ние ясно си даваме сметка, че ще предизвикаме дискомфорт, но такъв мащабен проект, който ще реши проблемите на Русе може би за 50 години, тъй като е насочен единствено и само в Русе и след това вече нали последващия програмен проект инвестициите ще бъдат насочени към останалите населени места от областта. И последно, понеже част от елемента на публичност на проекта са билбордовете, които трябва да бъдат монтирани, за които ВиК трябва да заплаща наем, моята молба към всички общински съветници предвид на добро, но не цветущо финансово състояние на дружеството. Между другото годината е приключваме с печалба от порядъка на милион и триста и няколко хиляди, да бъдем освободени от наема за тези билбордове, тъй като с тях ние промотираме проект, който е насочен изцяло към публична общинска собственост. Не е проект, който касае собствеността на други общини и това би ни натоварило допълнително. Знаете, че …

 **Г-н Иво Пазарджиев:** Това ще бъде премислено на следващо заседание …

**Г-н Сава Савов:** Благодаря ви за вниманието.

**Г-н Иво Пазарджиев:** Благодаря на г- Савов за обширното изложение. Тое беше изключително важно. Считам и за нас като съветници да разберем, така и за гражданите и за обществеността да са наясно с процесите, които вървят. Благодаря, г-н Савов за участието Ви. Продължаваме, колеги, по дневния ред, 1-ва точка, контролен лист … (коментар от зала не се чува) Изказване от името на група извън дневния ред. От името на групата на ГЕРБ д-р Кристиян Иванов. Същата заявка получавам от групата на СДС г-н Станимир Станчев. В рамките на 3 минути имате право на изказване, заповядайте, д-р Иванов.

 **Д-р Кристиян Иванов:** Уважаеми господин Кмете, председателю на общинския съвет, колеги, вероятно всички сме получили един материал от тази организация Спаси Русе, в който отново, за преден път се изказват някакви опасения и съмнения за правилно провеждане на обществената поръчка за Анаеробната инсталация. Прави ми впечатление и сме загрижени, че това се повтаря. След провалената поръчка за тролейбусите, отново на дневен ред е подобна обществена поръчка, която аз недоумявам как общината, общинска администрация допуска отново. Всъщност желаем някакви разяснения как се движат там нещата.

 **Г-н Иво Пазарджиев:** Благодаря на д-р Кристиян Иванов. Господин Станимир Станчев, заповядайте.

 **Г-н Станимир Станчев:** Уважаеми господин Председател, уважаеми господин Кмет, уважаеми колеги общински съветници, скъпи представители на медиите, знаете, че вчера подадохме тоя сигнал, който незнайно защо досега не му се обръщаше внимание, не твърдим нищо, просто предадохме сигнала, тъй като ние го получихме на 9 юли. Да не преповтарям това, което каза колегата преди мене. Естествено очаквам отговор от общината, мисля, че са подготвили, дори са изкарали и тежката артилерия, доколкото виждам. Но аз ще доразвия въпросите, които вчера имаше в нашата пресконференция като какво се случва със сепаратора? Знаете, че преди да стигне преработения боклук, анаеробната трябва да имаме сепаратор, нали така? Някой знае ли какво се случва със сепариращата инсталация в Русе? Какво се случва с тази площадка, която бяхме предоставили на ТЕЦ-а? Тя ще я ползваме ли, работи ли или ще изграждаме нова такава? Какъв процент от сепарираните отпадъци ще отиват в анаеробния? И с колко процента ще намалеят отчисленията на общината към МОСВ? Това са важни въпроси и са свързани с темата, по която бяхме алармирани от това сдружение. И мисля, че русенци заслужават отговори на тия въпроси. Благодаря ви.

 **Г-н Иво Пазарджиев:** Благодаря на г-н Станчев. (коментар от зала не се чува) Секунда само, от името на група или реплика? (коментар от зала не се чува) Реплика. (коментар от зала не се чува) Правите изказване, на изказването винаги може да има реплика, г-н Станчев. Заповядайте. От името на точка извън дневния ред г-н Иванов посочи г-жа Деница Иванова. Заповядайте, въпреки че аз считам, че има право на реплика.

 **Г-жа Деница Иванова:** Уважаеми господин Кмет, уважаеми господин Председател, уважаеми колеги общински съветници, аз за втори път ставам свидетел на една анонимна организация. Нямам нищо напротив темите, които са предложение за обсъждане, но нека все пак малко по-сериозно да подходим. Кой стои зад организацията? Всеки може да направи един имейл, да напише „Спаси Община Русе“, „Спаси Бъзън“, спаси нещо друго. Много често в това име … Аз проведох разговор с истинското, голямото сдружение „Спаси София“, на което представител е Борис Бонев, както знаем той е и общински съветник в Столична голяма община. Попитах го, ще ви предоставя другата седмица на всички имейли отговора му, че няма нищо общо със „Спаси Русе“, тъй като доста често се бъркат имената. Обикновено организацията „Спаси София“, която е гражданска инициатива се бори с всички неравенства, неправди и сезира изключително добре и прокуратурата, и общински съвет, те не са анонимни. Работят чрез официални имена и имейли. „Спаси Русе“ за втори път става обект на разискване в този общински съвет. Какво имам предвид? Анонимни имейли. Кой работи по този начин? Ако ние като граждани и като общински съветници ще работим на казал, рекъл, бешил, значи много несериозно, колеги. За мен лично е несериозно. Ако някой има претенции, застава с имената си, с организацията си, с подписите зад тази организация и зад политиката, която иска да провежда и да ръководи в община Русе. Съгласна съм, че темите, които са заложени са сериозни и е редно да има отговор. Но не и чрез анонимни имейли. Това е моето мнение и позиция и затова ще помоля, ако зад това нещо стоят други интереси с цел уронване престижа, работата на община Русе, на кмета на община Русе и нашата работа като общински съветници и не по-малко работата на общинска администрация, това вече е подсъдно. И на мен затова ме навява мисълта защо е анонимно, защото няма кой да носи отговорност върху това казал, рекъл, бешил. Благодаря.

 **Г-н Иво Пазарджиев:** Благодаря на г-жа Деница Иванова. От името на администрацията кмета на Община Русе, г-н Пенчо Милков.

 **Г-н Пенчо Милков:** Уважаеми русенци, уважаеми господин Председател, уважаеми общински съветници, гости на заседанието, вземам думата, за да разясня много важен за нас въпрос. Голямата промяна в управлението на община Русе за последната година и половина е следната, ръководството на община Русе събирасредствата и ги целеустремява в способности на община Русе. Закупува машини, назначава работници и започва да извършва дейности, за които само до преди година и половина са изтичали огромни средства от общината. Всичко това дава основание на кръгове и сили, които са противници на тази политика да водят изключително активна, непочтена, лична борба срещу моята личност непрекъснато във всякаква сфера. То не бяха публикации във всички форми на жълти и платени медии и групи. Създаване на организации, тролове и всичко това аз се надявам, че разумните хора в града разбират защо е. Защото чистим общината от много тежки зависимости и паразити. Само ще ви кажа едно, по поръчки, по които години наред се явяваше един и печелеше, сега се явяват 5 и цената, на която се печели е наполовина, наполовина. Затова са тези статии, затова са тези атаки срещу нас. По процедурата за тролеите ви обясних на български език, интелигентни хора сте. Ние отворихме критериите за оценка. Заварих процедура, на която се явиха двама участници свързани. После се явих 5 и аз бях атакуван. По процедурата за анаеробната инсталация, вие знаете ли по процедурата в Бургас и Благоевград колко участници има? Що не прочетете публичната информация, имате силни организации и сте партийни, проверете в Благоевград и в Бургас за същите процедури и милиони колко фирми участват и колко в Русе. Защо в Русе кандидатства в пъти повече фирми? Защото са спокойни и знаят, че в Русе започна промяната, че в Русе могат да участва и никой няма да бъде спънат, ограничен. Вижте броя на фирмите. В сигналът, ще ви отговоря и за сигнала за анаеробната и за сепаратора, който поставихте двата въпроса съветници. Отговорили сме и на поставилия сигналът, има сайт, който ни запита, отговорил съм до всички медии с много подробна информация. В анаеробната инсталация проектът е изключително тежък от технологична страна, няма такава построена инсталация публична в България за суха метанизация. Сега се строят две, в Благоевград и в Бургас, както ви казах, те вървят по напред от нас. Мога и да ви обясня защо вървят по напред от нас, защото в Бургас и в Благоевград хората бяха предвидили да проведат директно инженеринг, а именно проектиране и строителство. Какво заварих аз в програмата за обществени поръчки за тези милиони в Русе? Преди инженерингът – проектиране и строителство, някой си беше заложил за 600 000 лева да даде за идеен проект. Идеен проект за 600 000 лева хора, което щеше да предопредели всички 26 000 000. Какво направихме ние? Ходихме в министерството, което тогава беше на ГЕРБ, обясних, разбраха ме и ни освободиха от тази процедура. Аз обясних, че е глупаво да я правим, да дадем 600 000 лева на някой да ни даде идея каква анаеробна инсталация искаме да направим. И се съгласиха и направихме анекс и се отказах от това да правим такава процедура, защото нали се сещате за тази идея за 600 000 лева, че някой щеше двойно да спечели и това да предопредели 26 000 000 как да отидат. Та, затова са тези атаки срещу мен, защото разбира се имаше и апетити за тези 600 000 лв., на които ние сме казали не. Сега тече процедура, която вижте какъв брой участници има. В тази процедура един от участниците посочва като ключов експерт човек, пак казвам, че тази технология по суха метанизация е пределно сложа и експертите в страната са много малко, посочва експерт, който съществува в списъка на експерти и на консултанта по проекта, който е избран пак от предишната администрация, не е избран от мен. Установено е, че този експерт, сигнала е към този момент, че съществува оферта с този ключов експерт, който е във фирмата консултант и това пише в сигнала. Но много преди вие да получите сигнала, комисията е установила това, посочила го е на участника и той е заменил този ключов експерт и той изобщо не съществува към настоящия момент. Та, това е просто казано. Сложно казано на 2-3 страници го върнах отговора до медиите, тук са и експертите, които провеждат процедурата, могат да ви дават детайлна информация по дати. Не знам дали е необходимо. По отношение на сепараторът, благодаря ви за въпроса. На една сесия в Канев център близо 20 минути говори за сепарирането на отпадъците. Това е изключително важна тема. Тема, която в община Русе хора плащахме убийствено, нищо, нула намаляване на отпадъците. Ние плащаме за всеки тон депониран на депото, това трябва всеки русенец да го разбере, плащаме непрекъснато, всяка година увеличаваща се сума. За всеки тон, който отиде на депото държавата със закон е задължила общината да плаща в РИОСВ по специална сметка сума и тази сума расте всяка година. 2011 година тази сума е била годишно 90 000 лв. 2019 година 4 500 000 лв., 2020-та миналата година бяха 4 500 000. Виждате как нараства прогресивно тази сума. За този период на години назад не са предприети мерки за намаляване количеството на отпадъците. А, какво имам предвид? Не е само сепарирането и анаеробната инсталация. В много общини от отпадъците извеждат подситова фракция, това е проста техническа операция и голяма част, процент от отпадъка отново отива на депо, но вече като смес за запръстяване и не се брои като отпадък, и не се дължат отпадъци, не е толкова сложно. Всеки един от вас и вашите аналитично отдели и специалисти могат да проверяват страницата на общината, в профила на купувача е качена процедура за сепариращата инсталация, която се провежда, проведе и е избран изпълнител. Сепариращата инсталация към момента, в който я заварих представляваше един изключително анахронизъм, едно хале с 96 бедни хора, които почти ръчно сепарираха всичко. В техническата спецификация, която ние сме заложили този сепаратор трябва да бъде дооборудван с техника, която струва милиони и тогава ще се сепарира на съвсем други ниво. Отговорът конкретен за г-н Станчев, практиката показва, че сепарирането отнема между 5 и 8 процента от общия битов отпадък. Ние сме заложили в нашата процедура максималния процент да бъде изпълнен от изпълнителя, това го обясних, с 3-месечни замервания. Това означава, че в един месец може да не го достигне, в другия трябва да го надмине, за да може на 3-месечна база да е изпълнил общата цел. Там сме заложили освен сепарирането и извеждането на рециклируемите отпадъци – хартия, метал, стъкло, също така и както ви казах извеждане на подситова фракция, която огромни тонажи да влизат на депо, но вече да не дължим отчисления. Също така сме заложили за изпълнителя задължението да произведе и да си отнесе от общината РДФ, който принципно е гориво, но няма право, изрично записано в поръчката да го оползотворява на територията на община Русе, нещо, за което съм против. Тук в тази връзка искам да ви информирам, че с изключителната ни активност за период от година и половина на площадката на ТЕЦ-а се появиха две важни неща. Едното е сероочистващата инсталация на комина. От думи, когато встъпих дупка, груб строеж, в момента сероочистката е почти готова. Това ще доведе да се отделя цялата сяра от комина и хората ще виждат бял пушек, но няма да има сяра. Това беше, сярата беше нещото, което извеждаше и мен на улицата. След като един работник ми обясни, че сярата по дрехите стига до там на работниците, че като се напръскат с вода или се изпотят на другия ден се късат, защото става киселина. Правя всичко възможно тази сероочистка да заработи. Отделно в ТЕЦ-а ще се изградят и мощности да се гори газ по данни на ръководството на ТЕЦ-а. Това е в тази насока исках да ви информирам. Също исках специално да стана да ви информирам, но ще използвам възможността, в предния 1 месец община Русе получи потвърждение на проекти, които чакаше от много дълго време. Това ме прави изключително щастлив. На първо място за училище „Иван Вазов“, салона на учениците е в състояние го заварих на начупено яйце, той е напукан, децата не влизат. Получили сме … ще получим средства за не само укрепване на салона, а за възможност той да се надстрои с класни стаи. Също така, да получихме средства много важни за Доходното ни здание. Знаят и директорът на театъра и всички, които са влизали, че имаме проблеми с покрива. Получили сме, да за съществена сума за ремонт на покрива и фасадата на Доходното здание, нещо, което от много, много време се опитвахме да постигнем. Това беше също важна информация, която исках да ви дам. Готов съм по всяко време да ви отговарям лично, в кабинета ми, по телефон и както решите вие сте общински съветници. Но, колеги, по-голямата част и г-н Станчев, и докторе, това, което ти каза го има в интернет страницата на община Русе и ви моля като общински съветници разпространявайте вярната информация. Защото, защото, когато ние говорим неща, които не са верни, когато разпространяваме фалшиви новини публиката отвън не прави разлика кой от коя партия е в тази стая, зала. Говорейки ги тези неща ние се самосрутваме всички заедно и желанието всички от тук да излязат 51 става много силно. Кажете и хубавите неща. Кажете … вие сте съветници на тия, които ви задават въпроси, проверете, кажете има профил на купува, общината е направила нов сайт, много е лесно да го видиш. И ще видите истината тогава ще си проличи. Довел съм и ръководителят на групата, която е по обществената поръчка, но мисля, че в детайли и дати, ако искате може да влезем. Но няма смисъл. Много преди пускането на сигнала комисията този ключов експерт е констатирала, че съвпада е екипа на консултанта и е посочила, че трябва да се смени и това е нещо. Друг е въпросът обаче по какъв начин информация, която в електронната система ЦАИС на Община Русе е … би трябвало да е защитена, изтичат скрийншотове на монитори, скрийншотове на работни станции на компютри в общината. Това е въпрос, който вече е в моя двор и аз трябва да взема мерки по отношение на информационната сигурност и персонално на лицата, които имат възможност да пипат в тази система, което аз ще направя. Това е, благодаря ви.

 **Г-н Иво Пазарджиев:** Благодаря на кмета на община Русе. Господин Станчев, нали няма реплики по тия точки? (коментар от зала не се чува) Еми, няма такава процедура, съжалявам по точка извън дневния ред, самия Вие го казахте. Добре, колеги, продължаваме по дневния ред.

**1 Точка**

**К.л. 542 Приемане на Годишните финансови отчети и Годишните доклади за дейността през 2020 г. на общинските еднолични търговски дружества, определяне на дивидент и избор на регистрирани одитори**

 **Г-н Иво Пазарджиев:** Госпожа Златомира Стефанова ще докладва. Управителите на търговските дружества също са тук. Заповядайте, г-жо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, на 15 юни се проведе комисия за оценка на финансово-икономическите резултати на общинските еднолични търговски дружества за 2020 година. Задачата на комисията беше да разгледа финансовите отчети за 2020 г., да даде становище за приемането им и да определи дивидент върху печалбата. След като се запозна с индивидуалните анализи и финансовото-икономическо състояние на осемте общински дружества комисията изслуша и докладите на управителите им и намеренията им, и плановете им за 2021 г. „Общински пазари“ ЕООД, което стопанисва 14 търговски обекта за поредна година приключва с положителен финансов резултат, счетоводната печалба е 176 000 лв. „Общински транспорт Русе“ ЕАД приключва финансовата 2020-та с отрицателен финансов резултат със загуба от 27 000 лв. Четири от общинските лечебни заведения въпреки извънредното положение и свързаната с него епидемична обстановка в резултат на добро управление приключват 2020 г. с положителен финансов резултат и печалба в размер на: Център по дентална медицина – 88 000 лв.; Специализирана болница за активно лечение на пневмо-фтизиатрични заболявания ЕООД – 88 000 лв.; Медицински център ЕООД – 2 000 лв. и Център за психично здраве ЕООД – 3 000 лв. За 2020 година Диагностично-консултативен център ЕООД отчита загуба в размер на 18 000 лв., а Комплексния онкологичен център загуба в размер на 273 000 лв. Всички лечебни заведения са реализирали инвестиции през 2020-та в материалната база, закупуване на медицинска апаратура и техника, както и квалификация на персонала. Информация за резултатите на дейността на общинските дружества е предоставена в приложения в приложения годишен обобщен доклад. Комисията след извършения анализ на общинските дружества предлага на Общинския съвет: първо да бъдат приети годишните финансови отчети и годишните доклади за дейността им през 2020 година. Да одобри годишния обобщен доклад за резултатите от дейността за 2020 г. Да бъде определен 70% дивидент за община Русе от печалбата на Общински пазари ЕООД, след данъчното и облагане в размер на 104 993,68 лв. да бъдат освободени от внасяне на дивидент лечебните заведения и да бъдат избрани предложените проверители, регистрирани одитори за 2020 година за дружествата, които подлежат на задължителен независим одит. Благодаря ви.

 **Г-н Иво Пазарджиев:** Благодаря на г-жа Стефанова. Първо заявено изказване от г-н Бедрос Пехливанян.

 **Г-н Бедрос Пехливанян:** Господин Председател, господин Кмет, колеги, благодарим на общинска администрация, че миналата година в лицето и на г-жа Стефанова, а след това и в лицето на други хора разбраха, че наистина дивидента от здравните заведения не бива да се пипа. Това, което направи председателят да започнем с аплодиране на тези дружества беше много правилно. Така че това нещо виждаме, че продължава и сега, само имам едно конкретно предложение, едно от най-добрите ни, тоест най-доброто ни дружество наше общинско това е за пазарите. Мисля, че дори да му кажем на управителя и 90%, Кмете, той пак ще ги даде от дивидента. Но недейте забравя, че тези 14 обекта, които ги стопанисва това дружество имат нужда от реинвестиция. Имат нужда от нови средства така, както е било до момента. Така че моето предложение е в точка 3.1. да бъде 50%, както беше до сега, за да може това наше много добро, сполучливо дружество да може да капитализира, да реинвестира. Това е моето предложение, ако може да го гласуваме отделно и правя предложение да бъде 50%, както е било до сега. Благодаря.

**Г-н Иво Пазарджиев**: Реплика за г-н Александър Неделчев.

 **Г-н Александър Неделчев /реплика**/: Уважаеми колеги, уважаеми господин Кмете, уважаеми колега Пехливанян моята реплика е във връзка с Вашето предложение за промяна на размера на дивидента. Аз бях член на балансовата комисия, която разгледа отчетите за работата на търговските дружества, в това число и на Общински пазари. Ако не ме лъже паметта и Вие бяхте, от ГЕРБ не помня кой беше … г-жа Даневска. И там се разглеждат и програмите на дружествата за следващата финансова година, включително инвестициите, които дружествата планират да направят и се предлага и размера на дивидента. Управителя на търговското дружество на балансови комисии заяви, че средствата, които са предвидени ще може да си изпълни заложената инвестиционна програма. Аз нямам нищо против дружеството да се развива, нещо повече то се развива чудесно в последните години. Браво на ръководството му за всичките подобрения, които се извършиха през годините и облика на пазарите придоби коренно различен вид и много по-удобни са и за търговците, и за гражданите. Но нека да се съобразяваме с това, което е заявено като инвестиционна програма и да оставим наистина възможност тя да бъде реализирана. Но не виждам, ако няма искане от самото дружество за повече средства, които да останат за нови инвестиции защо ние трябва да го правим.

 **Г-н Иво Пазарджиев:** Благодаря на г-н Неделчев. Няма други завени изказвания. Има предложение от г-н Бедрос Пехливанян, по скоро те са 2 предложения според мен така, както ги чета и така е коректно. Едното е точка 3.1. да бъде 50% отчислението за Община Русе от печалбата по годишния отчет за финансовата 2020 година на „Общински пазари“ след данъчното и облагане в размер на 104 993,68 лв. И другото е за разделно гласуване, тъй като явно искат да могат да направят отделен избор. Първо ще подложа на гласуване … За разделно гласуване ли, г-н Пехливанян? (коментар от зала не се чува) Да, първо подлагам на гласуване разделно гласуване на точка 3. Нали само нея искате да е отделно? (коментар от зала не се чува) Добре, тя е цялата. Тя е цялата точка 3-та е за пазарите. (коментар от зала не се чува) Нека да гласуваме. Кметът на община Русе.

 **Г-н Пенчо Милков:** Господин Пехливанян, благодаря за оценката за работата на общинските дружества. Моята също е меко казано положителна, удовлетворен съм. По отношение работата на „Общински пазари“ в инвестиционната програма за догодина са предвидени нови, нови възможности, ново място ще се направи на много важно за Русе местоположение, но средствата, които остават в дружеството са съобразени с възможностите за реализацията на проекти. Повече свободни средства да остават според мен няма необходимост. Отделно средствата, които в момента коментираме са заложени в бюджета, който е гласуван на Община Русе като приход. И не мисля, че трябва да се съгласим с това предложение. Обсъдихме го задълбочено преди малко, но действително в крайна сметка той трябва да има и възможност да реализира и програмата си, като поръчки, като строителство. Така че средствата, които остават мисля, че са достатъчни. Благодаря ви.

 **Г-н Иво Пазарджиев:** Благодаря на кмета. Гласуваме процедурното предложение първо за разделно гласуване. Моля системата в режим на гласуване.

**КВОРУМ – 49. С 24 гласа „за”, 5 „против” и 20 „въздържали се” не се прие процедурното предложение.**

 **Г-н Иво Пазарджиев:** Гласуваме предложението на г-н Пехливанян за 50% сега.

**КВОРУМ – 46. С 19 гласа „за”, 9 „против” и 21 „въздържали се” не се прие предложението.**

 **Г-н Иво Пазарджиев:** Гласуваме основното предложение**.**

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 551**

На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 137, ал. 1, т. 3 и чл. 146, ал. 1 и ал. 3, чл. 147, ал. 2, чл. 221, т. 6 и т. 7 и чл. 228, ал. 1 от Търговския закон, чл. 26, чл. 30 и чл. 31, във връзка с чл. 3 от Закона за публичните предприятия и чл. 10, ал. 1, т. 3 и т. 6 и чл. 13, т. 5 и т. 6 от Наредба №9 на Общински съвет – Русе, Общинският съвет реши:

1. Приема Годишните финансови отчети и Годишните доклади за дейността за 2020 г. на общинските еднолични търговски дружества „Общински пазари” ЕООД, „Общински транспорт Русе“ ЕАД, „Диагностично консултативен център 1 – Русе” ЕООД, „Медицински център 1 – Русе” ЕООД, „Център по дентална медицина 1 – Русе” ЕООД, „Център за психично здраве – Русе” ЕООД, „Комплексен онкологичен център – Русе” ЕООД и „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.

2. Одобрява Годишен обобщен доклад за резултатите от дейността на общинските еднолични търговски дружества за 2020 г., съгласно приложение.

3. Определя дивидент:

3.1. 70% отчисление за Община Русе от печалбата по Годишния финансов отчет за финансовата 2020 г. на „Общински пазари” ЕООД, след данъчното й облагане, в размер на 104 993,68 лева.

3.2. Дивидентът да се внесе по сметка на Община Русе, съгласно изискванията на Търговския закон.

4. Освобождава от внасяне на дивидент общинските търговски дружества-лечебни заведения.

5. Избира проверители-регистрирани одитори за извършване на финансов одит и заверка на годишните финансови отчети на общинските търговски дружества, които подлежат на задължителен независим финансов одит за финансовата 2021 г., както следва:

5.1. Димитър Петров Йорданов, с диплом №0123/29.10.1992 г. за „Общински пазари” ЕООД.

5.2. „ЕКСПЕРТ М ОДИТ“ ООД, с рег. №041 за „Общински транспорт Русе“ ЕАД.

5.3. Стефанка Тодорова Николова, с диплом №0041/22.01.2001 г. за „Диагностично консултативен център 1 – Русе” ЕООД.

5.4. Стефанка Тодорова Николова, с диплом №0041/22.01.2001 г. за „Комплексен онкологичен център – Русе” ЕООД.

5.5. Дияна Георгиева Пенчева, с диплом №0380/1997 г. за „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.

 **Г-н Иво Пазарджиев:** Благодарим на управителите на търговските дружества за присъствието им. Пожелаваме им успешна работа, както до сега. Продължаваме по дневния ред.

**2 Точка**

**К.л. 543 Даване на съгласие за отпускане на паричен заем на Общински транспорт Русе“ЕАД**

 **Г-н Иво Пазарджиев:** Господин Димитър Недев ще докладва. Заповядайте, г-н Недев.

 **Г-н Димитър Недев:** Уважаеми господин Председател, уважаеми общински съветници, за така по …, за по-пълна представа може да гледате на мониторите една кратка презентация защо трябва да закупим още тролейбуси. В момента общинския парк е с 46 тролейбуса, от тези автобуси, от тези тролейбуси годни за експлоатация са 22. Голяма част от тези 22 в 2023 г. излизат от експлоатация. Може на слайд 2 да обърнете. Следващата година по програма на ОПОС се очаква в община Русе да бъдат доставени 20, 15 нови тролейбуса и заедно със старите 9 тролейбуса, които остават общия брой ще бъде 24. Бройката тролейбуси, минималната бройка за осъществяване на новата транспортна схема за превоз с тролейбусен транспорт е 44. Най-отдолу сме отбелязали, че дори 20 стари автобуса, тролейбуса, които ние желаем да закупим ще позволят използването по много труден начин на транспортната схема, тъй като реално ние няма да имаме резервен тролейбус. На следващите два слайда вие ще видите общия списък на тролейбусите, които са налични, като на първата страница в жълто това са тролейбусите, които излизат от експлоатация. Не знам дали добре се вижда, повечето от тях са произведени 1980 година и са доставени 2009 година. Между 2009-та и 2019-та година, реално 10 години никой не е работил за закупуване и доставка на тролейбуси. Да, знам че общинското предприятие тогава не е било общинско, но явно така е била оставена фирмата изпълнител да използва наличния парк без да инвестира в бъдеще и без да мисли за транспорта на град Русе. И това е един от основните проблеми, поради които в момента парка на „Общински автотранспорт“ е морално и технически остарял. На следваща страница ще видите всичките тези тролейбуси, които излизат от експлоатация, като в червено са тролейбусите, които са бракувани и които предстои да бъдат грубо казано нарязани на скрап, тъй като не могат да се използват повече. На последната страница от презентацията сме показали загубите, които търпи Общински транспорт като приходи и загубите, които търпи населението на град Русе от неизползвани курсове, непроведени курсове от разписанията в резултат на технически проблеми. Ако махнем месеци от 2020 година до месец ноември вие ще видите, че близо 200 курса на месец не се изпълняват по технически проблеми. Именно за това е и нашето желание да започнем едно обновяване на тролейбусния парк, тука искам да подчертая, че говорим само за тролейбусния парк с цел да можем да обезпечим въвеждането на новата транспортна схема, да може да подобрим услугата за превоз на пътници на граждани и гости на град Русе. Затова и моят апел към вас е да подходим като съвестни граждани на град Русе и да подкрепим усилията на „Общински автотранспорт“ за доставка на необходимия брой превозни средства, с които може да изпълнява транспортната схема, с които може да изпълнява и услугата по превоз на пътници. Алтернативата в другият случай пред „Общински автотранспорт“ е силно разредени курсове, което мисля, че не е в полза на град Русе. Благодаря ви.

 **Г-н Иво Пазарджиев:** Благодаря на г-н Димитър Недев. Системата е в режим на изказване. Асен Даскалов. Заповядайте за изказване, г-н Даскалов. След него Михаил Илиев.

 **Г-н Асен Даскалов:** Уважаеми господин Председател, уважаеми колеги общински съветници, уважаеми господин кмет на Община Русе, група Патриотите – ВМРО считаме, че град Русе трябва да има модерен и екологичен градски транспорт. Към настоящият момент ситуацията е не просто лоша, а направо трагична. Наличните тролейбуси са стари, липсват елементарни удобства като например климатизация в превозните средства, чиято липса се усеща особено осезаемо в дни като днешния. Причините за тази ситуация са казвани многократно от тази трибуна и са всеизвестни. Те не са предизвикани нито от настоящия състав на общинския съвет, нито от сегашното ръководство на администрацията, но въпреки това в Русе има градски транспорт – добър или лош. Днес сме изправени пред поредния труден избор да решим да бъде ли отпуснат заем в размер на 540 000 лв. на общинско търговско дружество „Общински транспорт Русе“ ЕАД или да не бъде. В единият случай е ясно, че скоро в Русе няма да има градски транспорт, нито лош, нито добър, просто няма да има. Във вторият случай ще имаме отново стари машини, на които остават няколко години живот и които нито са климатизирани, нито са пригодени за хора с увреждания. Имайки предвид уверенията от ръководството на община Русе, че следващите месеци ще бъдат отворени за кандидатстване евро програми, по които ще се финансира закупването на нови транспортни средства от група Патриотите – ВМРО решихме да подкрепим предложението на администрацията и да изберем по-малкото зло, а именно в Русе да има обществен транспорт, пък бил той и със стари неклиматизирани и непригодени за хора с увреждания транспортни средства. Благодаря.

 **Г-н Иво Пазарджиев:** Благодаря на г-н Даскалов. Следващото заявено изказване на Михаил Илиев. Заповядайте.

 **Проф. Михаил Илиев:** Уважаеми господин Председател на общинския съвет, уважаеми господин Кмете, уважени колеги общински съветници, за мене не е ясно след като преди месец гласувахме против това решение, сега го внасяме наново без да им никакви промени в ситуацията, ама никакви абсолютно. Аз не съм против това да купуваме тролеи, само че съм против това да купуваме скрап. Не е ясно защо след като сме заложили бизнес плана на общинското предприятие тази година да купим 12 тролея, ние не реализирахме обществената поръчка за 15 тролея. Замотахме се, какво направихме не знам, но в края на краищата не ги купихме. Добре, ще купим тези тролеи, но 30-годишни тролеи. Ако някой тръгне да си купува МПС-во и то е на 30 и няколко години, при положение, че тук се показа в схемата, че повечето били 89-та, 90-та година, то това е същото нещо. И аз ви гарантирам, че при нашите условия на използване, при нашите условия на пътищата тези тролеи няма да изкарат повече 2-3 години независимо, че мото ресурса, който е зададен от продавача бил 5-7 години, това е едно. Тоест ние след 2 години като свърши мандата ще трябва да продаваме на скрап, единствената ни надежда е да се увеличи цената на желязото, щото то расте много бързо да може да реализираме някаква печалба. Тази сума от 540 000 лева, която ще я дадем, нямам нищо против, даже миналия път се предложи да се даде по-голяма сума, да търсим вариант да купим що-годе свестни превозни средства, които да изкарат поне 10-15 години. Защото всички гледаме до края на мандата, след това ще видим. Всички сме наясно, че този заем не може да се върне от Общински транспорт по простата причина, че това е предпр8иятие, което в цял свят работи на загуба, то има други функции. Вероятно ще ги опростим или ще капитализираме там нещо, ще увеличим капитала, както и да е, това ще го направим. Но това, което купуваме не ни върши работа и след 2 години ще сме на същото положение, ама на същото. Сега, имаше предложение, не знам от кого беше предната сесия да помислим за някакъв по-голям заем или да теглим нов заем и да купим десетина превозни средства. А да се опитаме да форсираме доставката на тези 15 тролея по обществената поръчка, която не знам защо от една година вече я мотаме. И това за мене е нереално, вземаме нещо, което гражданите ще ни плюят и ще ни, както каза г-н кмета там са всички под общ знаменател. Като се каже общинския съвет, той не мисли, той не прави нищо. Тоест, ако някой тръгне да си купува Жигула на 31-32 години да дойде да ми се обади, аз не бих си купил такова нещо. И не бих купил МПС-ва, които работят в много сериозен експлоатационен режим на 30 и няколко години. Това не е решение, не е добро решение. Не знам друг вариант има ли, дали не може да се тегли нов заем, какво може да се направи, но тези превозни средства са лош вариант, който след 2 години ще бъдем тука на същото положение. Благодаря ви.

 **Г-н Иво Пазарджиев:** Благодаря на г-н Илиев. Първо ще изчерпя репликите, след което кмета на община Русе ще отговори. Продължаваме с изказванията. Реплика за г-н Александър Неделчев.

 **Г-н Александър Неделчев /реплика/:** Благодаря, г-н Пазарджиев. Уважаеми колеги, уважаеми г-н Илиев, Вие зададохте един въпрос защо отново се внася това предложение след като в него няма проблеми. Отговорът е много елементарен, защото има проблем и той не е решен и Вие чудесно го разбирате, затова се внася повторно. Защо никой на предходните дебати, казвате няма никакви нови предложения, ами нищо от предходните дебати не се роди, тука колко време дебатирахме. Нямаше конструктивно работещо предложение, което да бъде някаква промяна, когато днес се разглежда решаването на въпроса. Казвате това купуване на тези употребявани тролейбуси не ни върши работа, напротив. Съгласен съм с колегите от ВМРО това е по-малкото зло, но то върши работа за един кратък период. Докато се сдобием с нови тролейбуси. Това са възможностите ни. А да се тегли нов заем, за да се купят 10 нови … като време представяте ли си го тази процедура колко трае с всичките обжалвания по нея, бегло така? 2, 3, 5 години? И от къде пари за 10 нови, като сума представяте ли си го? Така че аз мисля, че достатъчно дълго и пространно дебатирахме предния път. Дайте днеска, ако нямаме някакви конкретни предложения и идеи работещи да се ограничим малко и да вървим напред по дневния си ред.

 **Г-н Иво Пазарджиев:** Благодаря на г-н Неделчев.Заявете дупликата от жълтото копче. Добре, заповядайте.

 **Проф. Михаил Илиев /дуплика/:** Колеги, аз поставих тука още един въпрос, не знам какво е състоянието на обществената поръчка за тези 15 тролея, до къде сме стигнали с нея? Защото сега юли, август са месеци, които не са толкова жестоки за транспорта, половината град го няма. Бихме могли да изчакаме, не знам можем ли да реализираме до няколко месеца тази обществена поръчка и да вкараме 15 нови тролея, за които средства има осигурени. И аз пак повтарям, не съм против. Не съм казал да купим нови тролеи, един нов тролей е милион и нещо, но можем да вземем нещо, което да върши работа поне 10-15 години. Не 2 години и да се чудим после какво да ги правим. Това е, благодаря.

 **Г-н Иво Пазарджиев:** Благодаря на г-н Илиев. Кметът на община Русе ще отговори, след него г-жа Досева, г-жа Николова, Станимир Станчев виждам.

 **Г-н Пенчо Милков:** Уважаеми господин Председател, уважаеми общински съветници, скъпи съграждани, темата отново е транспорт и тролейбуси и автобуси. Искам да внеса разяснение, защото слушам общинските съветници, общинските съветници според мен, когато стъпят на трибуната, изобщо, когато си народен представител според мен трябва на трибуната под герба да заставаш винаги подготвен, а не да задаваш въпроси. Аз винаги съм се подготвял преди да се изкажа. С огромно уважение сега ще ви кажа за пореден път, за пореден път публична е информацията, раздадохме ви електронни устройства, за да може, знаете, че по едно дърво се отсичаше всеки месец нещастно, за да се разпечатват тези книжни материали, това го спряхме, раздадохме ви таблети. Моля ви цялата информация е в профила на купувача, не задавайте въпроси, които ги има публично и всеки може да ги прочете от телефона си, защото не е правилно. Срокът за доставка …, почвам подред, срокът за доставка на 15 тролея лелеяни, който заварих е 740 дена, това е същото като Ф-16, все едно си купуваме 15 изтребителя. 740 дни, нищо такова, съкратихме го на 240 и хората кандидатстват, че се пука процедурата, вижте ги колко са. Защото, както ви казах според мен е не бяха окей, така почваме от тука. Не знам защо и какво е това чувство, огромно удовлетворение сами да се самооплюем като общество. Да си обясним колко е всичко разпадащо се, грозно, скрап. Каква скрап? Казах, имате общински съветник, който беше тука, който е в съвета на директорите на предприятието по транспорт, професор по транспорт от Русенски университет, когото много уважавам, човека си продължи да бъде в съвета на директорите, защото е специалист добър, беше …, ей тука стоеше във вашата група. Попитайте го да ви каже, те правят съвета на директорите прави това предложение, вашия колега общински съветник. Защо? Защото разбират, а не просто презумпция от … хоминем, човешки така да си поговорим, аз имам чувството, че те няма да работят, имам чувството, че някой има тайминг две години. Не, моят зор изобщо не е 2 години, изобщо. Само, че ви каза ръководството, съвета на директорите, специалистите казват следното – за изпълнението на транспортната схема, която пак прие общинския съвет в предния мандат, знаете ли колко превозни средства ви трябват? 150, ние имаме 37, да броим и две процедури за …, 37, при които ръководителя ви обяснява, че от тях трябва веднага да изключим няколко, защото не могат вече да се движат. И имаме процедури за закупуване на 15 тролея и 20 електробуса. Електробусите вече пристигат в града, показахме ги, пътуват, показахме ги пред хората. Тролейбусите са също 15, но сметката не излиза. Затова ръководството на дружеството, в което влиза бивш съветник от вашата група, който е професор по транспорт ви предлагат следното решение техническо, тези тролеи, които пак предния общински съвет взе решение да са същите и сега спорим 2 пъти по безброй часове за същото. Подписана докладна от ръководството предното, изгласувано тук да се купят същите тролеи от Швейцария от Лозана. Тогава да извадим ли протоколите, притесняваше ли ви? Не, не ви е притеснявало. Сега, сега, аз не говоря само ….

 **Г-н Иво Пазарджиев:** Моля, без реплики от място. Колеги, моля за ред в залата.

 **Г-н Пенчо Милков:** … Сега ръководството на предприятието е получило задача, то е тук изпълнителния му директор е получило задача да се търси техническа възможност за климатизация на превозните средства до определена стойност. Защото съзнаваме, че климатизацията е проблема, не това дали превозното средство изглежда модерно или не. Те са чисти, здрави и ви каза, че има специалисти, които са се научили как да ги поддържат. По-издръжливи са от другите, които са закупени и има. Не мога да ви разбера в момента и предния път също. Защо вкарваме предложението? Защото считаме, че без подкрепа от общината и при отпадане на още превозни средства хората ще вървят пеш. И може би това е вашата цел, защото считате, че като вървят пеш основния виновник ще съм аз. Но няма да съм аз, защото на спирките ще сложа информация, заради кого вървят пеш. Трето … Да, абсолютно ви казвам истината. Трето, трето, да теглим кредит, ей така може ли да изтеглим кредит и да купим по-нови? Ами пак прочетете, то има закон. До 15% от бюджета на общината може да има кредит на задлъжнялост. Ние тази година платихме милион от изтегления преди нас кредит от 10 000 000 и ще плащаме. Но имаме ограничение и тук трябва да сме много внимателни за какво бихме изтеглили кредит. Затова недейте така смело да казвате да изтеглим кредит да закупим по-модерни. Предлага се техническо решение, което ръководството, което има професор по транспорт, бивш общински съветник ви го предлага и ние тука говорим за скрап и с технически аргументи. За мен това са политически изказвания. Отказът да подкрепите точката е изцяло политическо с цел да се нанесе политически удар и дискредитация на общинското ръководство, няма друго обяснение. Абсолютно същото предложение подписано от предната администрация вие сте го подкрепили, сега искате и предния път гласувахте обратно. Предложението го внасяме отново, защото смятаме, че разума ще надделее. В случай, че не се отпусне възможност дружеството да закупи превозни средства и се извадят от експлоатация тези, за които ви каза ръководителя хората ще вървят пеш. Считам, че трябва да подкрепим всички точката. Надявам се да има хора, които са премислили от предния път и да гласуват в името на русенци, не в името на някаква заложена политическа задача, което вярвам, че е отказа ви да подкрепите точката.

 **Г-н Иво Пазарджиев:** Благодаря на кмета на Община Русе. Следващо заявено изказване е от г-жа Елисавета Досева, заповядайте.

 **Г-жа Елисавета Досева:** Уважаеми господин Председател, господин Кмет, колеги, за тези, които ще ме попитат защо се изказвам за автотранспорт, след като е спор ще кажа, че първата ми специалност е такава, но това е без значение. Аз живея в Родина, ние нямаме никакъв транспорт и винаги, когато сме го имали той не е бил тролейбусен транспорт. Но това не означава, че ние трябва да лишим целия град от транспорт. Аз не знам колко от присъстващите в залата ползват градски транспорт, но ние по разписание в неделя нямаме такъв. Идеята беше и там да има тролейбусен транспорт, когато се направи прохода към Кауфланд, това не се осъществи и аз не знам по чия причина. Навсякъде в града живеят хора, навсякъде ползват градския транспорт, аз не си спомням да е имало климатизиран градски транспорт. И да трябва да вървим към доброто, и трябва да търсим по-доброто, но в момента спасяваме положение с транспорта, така че аз ще гласувам за, а след това си мисля, че бихме могли да помислим и за нещо по-добро. Благодаря.

 **Г-н Иво Пазарджиев:** Благодаря на г-жа Досева. Госпожа Елеонора Николова за изказване, заповядайте.

 **Г-жа Елеонора Николова:** Уважаеми господин Кмет, уважаеми господин Председател, уважаеми госпожи и господа общински съветници, аз почти ще преповторя изказването си от предния път и имам основание за това. В докладната записка няма дори една запетайка нова, че просто тя е размножена наново с нова дата. Второ, най-важното и най-същественото, което ме мотивира да се изкажа, както всички знаете отговорността на общинския съвет на общинската администрация е разпределена в ЗМСМА, привличането на дълг е правомощие само и единствено на общински съвет. В докладната записка, ако прочетете много внимателно се вижда, че плащането, защото то вече върви, дори общински съветник от БСП каза, че ние в момента плащаме, има предположение, че се плаща за паркинг, тоест, че колите са договорени. Ако не са договорени, ваш човек го каза, аз не участвам във вашите сбирки и не мога да знам какво си говорите там, но той го каза на една от комисиите, че се допуска, че се плаща и паркинг. Добре, да не се плаща паркинг, но така, както е написана докладната записка се вижда, че плащането трябва да стане юни или до края на юли. Тоест таймингът е договорен преди общинския съвет да е решил дали ще привличаме дълг или няма да привличаме дълг. Дали ще е разпоредим с бюджетът по този начин, по който предлагате или няма да се разпоредим. Тоест ние сме обърнали процедурата. И сега, както това се случва вече втора година, как се вземат решенията в нашия общински съвет? Понеже имате механичното мнозинство от 26, вашите коалиционни партньори, ВМРО излязоха и така декларираха, е ще ви подкрепят. Тоест за вас няма никакво значение какво мислят гражданите и какво мислят представителите на другите политически сили. Разбира се, че въпросът е политически. Две години вече ние имаме ново управление. Ние адмирираме Вашите усилия, но само, когато те са в правилна посока и имаме всичкото основание, когато те не са в тази посока. Верно е, че не е Ваш така проблема създаван през годините, но е точно Ваша отговорност това, че две години ние вече нямаме новите превозни средства, за които имахме финансиране още в навечерието на кметските избори. Тоест минават две години и ние нямаме нови превозни средства и сега ни се казва или ще дадете 540 000 лева, ще ги гласувате или хората ще вървят пеш. Ама, чакайте, къде бяхте две години? И какво ни казвате? Сега тепърва ще мислим как да се климатизират. Думата скрап аз не съм я измислила, в нашата комисия по ЗОРС я каза г-н Георгиев …

 **Г-н Иво Пазарджиев**: Времето изтече. Добавяме от името на група 5 минути.

 **Г-жа Елеонора Николова:** … Питахме го да ни даде някаква информация. Ние наистина сме лаици по отношение на транспорта, но сме нормални хора на два крака и знаем как трябва да изглежда едно превозно средство, защото хората наистина се въздържат да пътуват с тия превозни средства. И Вашият назначен от Вас директор на общинското предприятие каза, ами ние, ако не ги купим нас ни казаха, че те отиват за скрап. Той въведе думата скрап, не сме я измислили ние, това е негово твърдение. И след като този специалист голям, както Вие казвате и подчертавате казва, че това е или превоз за Русе или скрап, аз питам на кого да вярвам? Така че поддържаме, не е да нямаме предложение, ние поддържаме включително и тезата, че бихме могли да се обединим към едно работещо решение, което може да бъде по-скъпо, но да бъде работещо. Защото никой сега отново не ни даде отчет какво ще се случи, когато влезем в този воден цикъл. Нали пътищата ще бъдат разрушени, как ще се движат тия тролеи? Или те ще стоят на паркинг? Какво ще се случи, когато наистина основната пътна мрежа бъде разрушена, поради това, че се подменят тръбите, как ще се движат тролеите? На този въпрос съвсем разумен, съвсем удачен ние нямаме отговор. И затова нашето предложение категорично е нека да го отложим този въпрос, не защото заставаме на инат. Направете една работна група от общински съветници, привлечете в тази работна група действително специалисти от Русенски университет, дайте да се види за този период, в който ще върви водния цикъл дали пък не можем да имаме други алтернативни превозни средства много по-качествени, съобразени с 21 век и да дадем на нашите съграждани един нормален, човешки транспорт. Това е нашето предложение. Ние сме съгласни, ние сме консенсусна група, ако се стигне до даване на по-голяма парична сума ние бихме се обединили около това, не е да го правим напук. Ние искаме действително нашите съграждани да получат една нормална, човешка услуга. Благодаря ви.

 **Г-н Иво Пазарджиев**: Следващо заявено изказване г-н Станимир Станчев. (коментар от зала не се чува) Моля? (коментар от зала не се чува) Кметът на община Русе да отговори първо.

 **Г-н Пенчо Милков:** Уважаема г-жо Николова, вземам думата от уважение към Вас и искам да отговоря на поставените въпроси. Не приемам тезата, че управляваме неправилно и имаме някаква договорка. Отваряйки всички точки в дневния ред и виждайки примерно кандидатстване по проект, където има условия винаги администрацията води подготвителни действия, които ги предлага на общинския съвет. Така че това са водени разговори от ръководството на предприятието и абсолютна манипулация е, че някой е променил демократичния процес. Решението винаги е на общинския съвет и доказателство е безбройните ми опити да стана и да обясня. Не съм съгласен, че разчитам на механично мнозинство. Не знам кмет в историята или в момента от 266 общини да управлява с общински съвет с 10 политически сили. Човек съм изключително диалогичен, ставам всеки път да обясня и търся сърцето, волята, ума на всеки един, на всеки един от вас. Никога не съм мислил силово за някакво мнозинство, аз нямам мнозинство. Групата, която предвождахме и това имаше … няма мнозинство. Така че всеки един глас дали е на ВМРО, дали е на СДС, дали е на друга политическа сила аз се боря за него и затова ставам да ви обяснявам всеки път. Техническите специалисти в момента от Русенски университет са в ръководството на дружеството, професора по транспорт е в съвета на директорите. Отделно съвместно с Русенски университет г-н Недев няколко пъти ви обясни и беше и в София на разговори с БАН. Кандидатстване по т.нар. Водороден проект, което дава възможност … ме искам да обещавам и да говоря на хората, г-н Недев даде информация, че в този проект също са заложени възможни транспортни средства, но докато нещо не стане реално въпреки безбройните успехи на университета по проекти, аз съм предпазлив, но кандидатстваме за това. Това ме спира да тръгна да ви предлагам по-големи суми да теглим да правим заеми за транспортни средства. Ако липсваше възможно решение, а то го има в Водородния проект, тогава можехме да говорим за повече суми. Второ, по отношение на скрапта, става дума за Швейцария. В Швейцария предполагам, не съм бил никога, но съм чувал и чел е едно подредено общество. Най-вероятно един тролейбус, когато спре да трябва да хората го разглобяват и го рециклират, както трябва да бъде. За разлика от нашата страна, където всичко остава на улицата или на някой паркинг. Така че предполагам за това става дума, когато хората спрат да ползват материално благо го утилизират, разглобяват и ползват отново. Ако ние не ги вземем най-вероятно това ще е съдбата. Но това не означава, че транспортните средства са некачествени или счупени, или недостойни. Пак казвам никога не е имало и по ваше време, и по времето на г-н Стоилов никога не е имало климатизиран транспорт. За първи път е поставена задача на дружеството да мисли в тази насока и то е поради промяната на климата. Вчера Русе пак беше най-горещия град в България, виждаме го това нещо, но не може реакцията, общината не може се върти на пети и нещата да станат от утре. И пак казвам боря се за ума и сърцето на всеки един от вас, нямам механично мнозинство, уважавам всички ви и мисля, че това е най-голямата промяна в общинския съвет.

 **Г-н Иво Пазарджиев:** Реплика за г-жа Наталия Кръстева.

 **Г-жа Наталия Кръстева /реплика/:** Извинявайте, г-н Станчев, че Ви изпреварих в изказването. По-скоро аз ще се солидализирам с изказването на г-жа Николова, аз също не доумявам предния път водихме множество дебати по тази точка. Как, когато нещо не мине в тази зала на следваща сесия се внася в същия вид? Господин Милков, относно мнозинството, дали ще е така, ще има прями колеги, които да станат и да го кажат аз лично съм свидетел как на предната сесия хора, колеги от БСП, колеги от ВМРО обикаляха в зала по банките, за да Ви подготвят това мнозинство и да може да се вземе решение. Нека, тук заставайки пред избирателите си, пред нашите съграждани, нека да сме коректни. Нека да … така, както кой каза малко по-рано да заставаме с лицата си, с имената си и с честта и достойнството си и да си говорим нещата „Прямо куме в очи“. Не може тук от тая трибуна да рискуваме да станем за посмешище, пое ние съветниците от ГЕРБ като предложи видите ли по-малкото зло. Не приемам това. Какви са факторите, кой е работил за това, как е работил аз така имам смелостта да кажа, че всеки един преди Вас по някакъв начин е дал своя дан за това русенци да имат някакъв транспорт. Всички са наясно, които са се занимавали с тази тема, че не можеше да се привлекат нови европейски средства, защото нямаше общинско предприятие. Тръгнахме стъпка по стъпка. Но от тук да се говори как няма мнозинство, при положение, че на предна сесия се обикаляха банките и да се атакуват колеги от Демократична България Обединение и да се атакуват колеги от ДПС, моля Ви, нека говорим истини тук от тая трибуна. Аз пак ще кажа и предния път, за нас това е държавна …

 **Г-н Иво Пазарджиев:** Времето изтече.

 **Г-жа Наталия Кръстева:** … помощ. Много ви моля нека да вземаме отговорни решения.

 **Г-н Иво Пазарджиев:** Благодаря на г-жа Кръстева. Господин Недев, изказване ли искате? (коментар от зала не се чува) Господин Станимир Станчев.

 **Г-н Станимир Станчев:** Уважаеми господин Председател, уважаеми господин Кмет, уважаеми колеги, темата е важна и тя е така ще даде облик на нашия град през следващите поне 2 или 3 години. Надявам се тези тролеи да издържат до тогава, както имаме уверение. Но въпросът е друг, ние сме представители в по-голямата част в частния бизнес, всеки от нас ни се е налагало да отиде да търси финансиране по свой проект. Дали ще бъде за закупуване на машина на лизинг, дали банков кредит и т.н. Защо го казвам това? Защото при нас цялата процедура е сбъркана, за мен специално. Първо се пуска поръчка, намира се кандидата, който ще достави едни превозни средства видно от условията, които са му зададени. В тези условия, доколкото разбрахме липсват нормалните човешки условия за пътуване на нашите съграждани. Не би ли било по-редно тази тема да я водим преди 7-8 месеца, че този момент е било ясно и на дружеството, и на общината, че ще дойде. И какви средства са необходими, за да може да се изпълни транспортната схема? И каква парична себестойност ние като общински съвет можем да отделим за това и при какви условия? Когато вие отидете да теглите заем от някоя институция те ви казват условия и дали ще финансират този ваш проект или няма да го финансират и на какви проценти. Знаем, че дружеството не може да се възползва нито от лизинги, нито от банки , поради други условия. Тука вече идва и въпросът дали той, дали това дружество е коректно към общината, но аз няма да се задълбочавам в това, това е прагматизъм. Тука възниква още един въпрос, преди малко чух притеснителен за мен от кмета, че общината, той каза, че по закон, което е така 15% може да тегли заем от бюджета, долу-горе около 24 000 000. Това означава ли, че ние вече имаме около 24 000 000 задължения? Ако имаме ние не знаем, ние знаем за 10 милионния заем, поне аз така. Казаха, че комуникира с всички групи. Честно казано имам се за човек, който има добра памет. Тука с колегите си говорихме за 2 години един път не сме обсъдили някой проблем с кмета. Тогава пропада тезата, че няма управляващо мнозинство, тя катастрофира. Управляващо мнозинство има. Казано беше преди, че атакувани бяха колеги с ред други причини, няма да ги повтарям с аргумента четете на сайта всичко го пише.

 **Г-н Иво Пазарджиев:** Времето изтече.

 **Г-н Станимир Станчев:** Приключвам. Ами като ще четем на сайта само питам аз защо провеждаме сесии. Четем, там всичко има и отговори, ние не трябва да правим сесии, това ли означава? По тоя начин ли ще работим? Благодаря ви.

**Г-н Иво Пазарджиев:** Благодаря на г-н Станчев. Следващо заявено изказване г-н Бедрос Пехливанян. (коментар от зала не се чува) Да, може. Преди изказването процедура.

 **Г-н Александър Неделчев:** Благодаря, г-н Председател. Уважаеми колеги, предлагам процедура прекратяване на изказванията. Дебатът, както и очаквах за съжаление не внася нищо ново от предходния, повтарят се тези, задават се въпроси, на които вече е отговаряно. Няма смисъл според мен да продължаваме повече, затова правя това предложение.

 **Г-н Иво Пазарджиев:** Благодаря на г-н Неделчев. Доктор Константинова, имате ли заявено изказване? (коментар от зала не се чува) Изчакайте първо да гласуваме и ще продължим после. Има направено процедурно предложение за прекратяване на дебатите, ще го подложим на гласуване. Моля, гласувайте предложението за прекратяване на дебатите.

**КВОРУМ – 48. С 29 гласа „за”, 15 „против” и 4 „въздържали се” се прие процедурното предложение.**

 **Г-н Иво Пазарджиев:** Съгласно нашия правилник сега от заявените изказвания имахме заявени изказвания от г-н Пехливанян и от д-р Константинова. Може да се изкаже само човек от група, която не е направила изказване до момента.Доктор Константинова, заповядайте за изказване.

 **Д-р Теодора Константинова:** Благодаря, г-н Председател. Нямах намерение да се изявявам от трибуната. Ние сме заявили нашата позиция на предходната сесия, тя не е променена. Не смятаме, че е целесъобразно да се използват тези 540 000 лева на данъкоплатците за стари тролеи, тролейбуси. Предходният път направих предложение, за което имах реплика на уважавания от мен председател на комисията 0по комунални дейности, че трябва да се изказваме, ако разбираме нещата. Беше споменато днес и аз отново ще напомня предложението, което направих, да, не съм експерт, но има логика в мисленето, когато си мислещ човек. Госпожа Николова също каза и аз отново напомням, че имах предложение, за да не харчим тези пари на русенските данъкоплатци за 30-годишни тролеи без климатизация и без платформи за хора с увреждания да се компенсират линиите с други превозни средства, с автобуси или други. Още повече, че предстои ремонтът по улиците и ще се наруши без това предполагам транспорта с тролеите. По отношение на това, което г-жа Кръстева каза, нашата скромна макар тричленна група не може да бъде атакувана. Да, имало е разговори, може да е идвал и са идвали колеги и от БСП, и от ВМРО да питат как бихме гласували, как ще гласуваме в залата. Но атака просто, извинявам се с уважение към г-жа Кръстева и с чудесни отношения казвам, че нас никой не може да ни атакува, подкупва, купува и т.н. исках и това да изясня. Благодаря за вниманието.

 **Г-н Иво Пазарджиев:** Благодаря на д-р Теодора Константинова. Реплика за г-жа Кръстева, втора реплика за Йовчо Смилов.

 **Г-жа Наталия Кръстева /реплика/:** Уважаема д-р Константинова, може би не бях разбрана. Аз говоря за факти от предната сесия, че наши колеги от други групи се опитаха да ви атакуват. Не говоря дали вие сте се поддали. Ние гледаме към вас, достатъчно ясно е всичко … Достатъчно ясно е всичко, въпроса е, че от трибуната много добре се вижда кой, кого обикаля, по коя точка, с каква цел. С цялото ми уважение, да аз знам Вашата позиция по темата. Наясно бяхме, че и този път ще отстоите Вашата позиция. Въпросът е, че тук говорим за факти, които се случват по време на сесия на общинския съвет. Благодаря.

 **Г-н Иво Пазарджиев:** Благодаря на г-жа Кръстева. Господин Йовчо Смилов втора реплика. Колеги, моля за тишина в залата.

 **Г-н Йовчо Смилов /реплика/:** Уважаеми господин Председател …

 **Г-н Иво Пазарджиев:** Колеги, моля за тишина в залата.

**Г-н Йовчо Смилов /реплика/:** Уважаеми господин Председател, уважаеми господин Кмет, колеги, вземам думата за реплика по повод това, което каза преди малко г-жа Константинова. Госпожо Константинова, последното нещо, което съм имал предвид да визирам Вас предния път, въпросът беше съвсем друго яче според мен поставен. Всеки да реагира според своята компетентност и не съм влагал нищо лошо в това. Аз не мисля, че г-н Мишо Илиев е с това, което каза е казал нещо по-компетентно от Вас. Благодаря.

**Г-н Иво Пазарджиев:** Благодаря на г-н Смилов. (коментар от зала не се чува) Няма, приключи. Колеги … (коментар от зала не се чува) Уважаеми колеги имахме процедурно предложение, което беше за прекратяване на дебатите. Моля да гласуваме по точката. (коментар от зала не се чува) Процедура за г-н Станчев. Моля, спрете гласуването. Заповядайте, г-н Станчев.

 **Г-н Станимир Станчев:** Благодаря Ви, господин Председател. Уважаеми Кмете, уважаеми колеги, тъй като разбрах, че ще бъдем качени по всички спирки, за което благодаря искрено на кмета … (коментар от зала не се чува) Господин Неделчев, кой Ви даде на Вас думата от място да се обаждате?

 **Г-н Иво Пазарджиев:** Господин Станчев, моля, не влизайте в диалог. Колеги, не влизайте в диалог. Моля за процедурното предложение, заповядайте.

 **Г-н Станимир Станчев:** Правя процедурно предложение. Чаках да се успокои залата. Правя процедурно предложение за поименно гласуване по точката, за да могат русенци да знаят кой ще им предостави този красив, функционален транспорт. Благодаря.

 **Г-н Иво Пазарджиев:** Господин Станчев само да уточним, всяко гласуване с електронната система е поименно. Искате … (коментар от зала не се чува) То е поименно, електронната система. Със ставане от място и с прочитане на съветниците ли искате? (коментар от зала не се чува) Разбрах. Гласуваме първо процедурното предложение на г-н Станимир Станчев. Гласуваме процедурното предложение.

**КВОРУМ – 48. С 20 гласа „за”, 19 „против” и 9 „въздържали се” не се прие предложението.**

 **Г-н Иво Пазарджиев: (**коментар от зала не се чува) Отчетено ли беше гласуването на г-н Кюркчиев? (коментар от зала не се чува)Добре, прегласуваме. Стартирана е системата. Прегласуваме процедурното предложение на г-н Станчев.

**КВОРУМ – 49. С 21 гласа „за”, 18 „против” и 10 „въздържали се” не се прие процедурното предложение.**

**Г-н Иво Пазарджиев:** Гласуваме основното предложение. Моля, гласувайте, системата е стартирана.

**КВОРУМ – 49. С 28 гласа „за”, 20 „против” и 1 „въздържали се” се прие**

**РЕШЕНИЕ № 552**

На основание чл. 21, ал. 2, във връзка с чл. 21, ал. 1, т. 6 и т. 23 от Закона за местното самоуправление и местната администрация, чл. 219, ал. 2 от Търговския закон и чл. 8, ал. 2, т. 1 от Наредба №9 на Общински съвет – Русе, за реда и условията за упражняване правата на Община Русе върху общинската част от капитала на търговските дружества, Общински съвет – Русе реши:

1. Дава съгласие Община Русе да отпусне на „Общински транспорт Русе“ ЕАД, ЕИК 117690845 паричен заем в размер на 540 000 /петстотин и четиридесет хиляди/ лева за закупуване, доставка и пускане в експлоатация на 12 тролейбуса, при следните условия:

- Заплащане на годишна лихва в размер на 1,24%;

- Срок за връщане: 31.12.2024 г.

2. Дава съгласие „Общински транспорт Русе“ ЕАД, ЕИК 117690845, да приеме предоставяния от Община Русе паричен заем в размера и при условията, посочени в т. 1 от настоящото решение.

3. Средствата в размер на 540 000 /петстотин и четиридесет хиляди/ лева ще бъдат осигурени от дейност 849 „Други дейности по транспорта, пътищата, пощите и далекосъобщенията“.

Упълномощава Кмета на Община Русе да сключи договор с Изпълнителния директор на „Общински транспорт Русе“ ЕАД за предоставяне на паричен заем, при посочените по-горе условия.

**3 Точка**

**К.л. 556 Даване на съгласие за сключване на договор за спонсорство между Община Русе и Сдружение „Футболен клуб Дунав от Русе“**

 **Г-н Иво Пазарджиев:** Заповядайте, г-н Енчо Енчев да докладва.

 **Г-н Енчо Енчев:** Уважаеми общински съветници, общинска администрация поддържа направеното предложение за сключване на договор за спонсорство между Община Русе и ФК Дунав от Русе за осъществяване на спортна дейност на клуба през 2021 г. срещу задължение за промотиране и популяризиране на община Русе. Предложението беше разпределено във всички постоянни комисии, там имахме възможност да дебатираме и да изказваме различни мнения и предложения. Мисля, че ситуацията се изясни. Искрено е надявам, че с времето ще се подобрява спортно-техническото състояние на състезателите и те уверено ще вървят към елитната А група от една страна, от друга страна ще се подобряват и нашите възможности за увеличаване на финансовата подкрепа към клуба.Благодаря. Предлагам да подкрепите предложението.

 **Г-н Иво Пазарджиев:** Благодаря на г-н Енчев. Траян Тотев, заповядайте. След него Станимир Станчев, Луиза Попова.

 **Г-н Траян Тотев:** Уважаеми господин Председател, уважаеми господин Кмете …

 **Г-н Иво Пазарджиев:** Колеги, моля, за тишина в залата.

 **Г-н Траян Тотев:** … по комисии бях направил едно предложение за увеличаване на подкрепата към Дунав. Впоследствие разбрах, че нямаме възможност и оттеглих това предложение. Но идеята ми е, че като цяло това ново ръководство на Дунав е съставено от едни млади хора, тук вече нямаме онова съмнение, което сме имали преди, когато даваме подкрепа на Дунав. Тук подкрепяме днес с това решение едни млади хора, които работят изцяло безкористно ин които в школата си имат над 350 деца. Така че като цяло апелирам тази подкрепа към Дунав днес, при това ръководство, при тези млади хора. И искам да им помагаме и занапред. И използвам случая, че излязох на трибуната да бъдат отделени повече средства в програма спорт, за следващата година, при следващия бюджет, тъй като ние в комисията за младежта и спорта, както и да ги гледаме знам, че е отделна точката, но просто използвам случая, когато са малко средствата, където и да ги …, както и да ги разпределим просто не стигат за спорта средствата. Апелирам за повече в следващия бюджет. Благодаря ви.

 **Г-н Иво Пазарджиев:** Благодаря на г-н Тотев. Следващото заявено изказване от г-н Станимир Станчев.

 **Г-н Станимир Станчев:** Уважаеми господин Председател, уважаеми господин Кмете, уважаеми колеги, някой ще кажат, че нетипично в мой стил, но аз така адмирирам, че общината проявява своята ангажираност към спорта и мисля, че така трябва да бъде и занапред. Няма да коментирам сумата. Дори аз бях склонен да подкрепя предложението на колегата Тотев, но той явно много бързо размисля и си коригира предложението. Само ще направя едно, едно допълнение, при положение, че се дава за определения ФК Дунав, мисля, че е редно да се отделят и средства, ако естествено има заявен интерес и от другия ФК Локомотив Русе. Локомотив примерно давам, защото аз питам какво е по-различното между тях и други спортни клубове? Виждам, че общината има желание да помага, има средства, нека да подадат и други заявления. И второто, което е аз за мене има отстъпление от целите на това дружество към този момент. Онзи ден четох, че ние няма да се борим за Б група и така нататък. И третият въпрос, кой следи тяхната стратегия? Защото те кандидатстваха с една стратегия преди време пред общината и т.н. Кой следи за изпълнението на тяхната стратегия и какви цели постигат? Защото аз съм цербер общо взето като даваме едни пари искам да знам кое, как се случва и къде отива те. Благодаря ви.

 **Г-н Иво Пазарджиев:** Благодаря на г-н Станчев. Реплика за Траян Тотев, след което кмета ще отговори.

 **Г-н Траян Тотев /реплика/:** Господин Станчев, правя реплика, защото аз не се отказвам от предложението ми. Просто тези средства, които бях предложил на комисия да бъдат отделени допълнително за Дунав бяха в едно перо, което вече го няма, то се изхарчи за олимпийските квоти. Бяха дадени допълнително средства, които бяха в бюджета. Така че това перо свърши като средства. Затова си оттеглям предложението, тъй като трябва да източим от резерва който в момента няма такава възможност.

 **Г-н Иво Пазарджиев:** Благодаря на г-н Тотев, дуплика за г-н Станчев.

 **Г-н Станимир Станчев /дуплика/:** Уважаеми колеги, уважаеми колега Тотев, благодаря Ви, че се изказвате като един общински бюджетар, виждам защо, ясна е връзката. Но аз не можах да разбера сега последно, ти отказва ли се или не се отказва от предложението? Има ли реално внесено такова предложение или си го оттеглил, внесъл си го и си го оттеглил? Към този момент действащо ли е или не е действащо? Почвам да се обърквам, колега, объркваш и другите. Хората са готови да подкрепят по-висок заем. Ти казваш отказвам се, ама не се отказвам, ама то няма пари, нали ти сам се поставяш в такава ситуация. Благодаря.

 **Г-н Иво Пазарджиев:** Благодаря на кмета … на г-н Станчев. Кметът на община Русе има думата. Заповядайте, г-н Кмете. (коментар от зала не се чува) На дупликата ли? (коментар от зала не се чува)

 **Г-н Пенчо Милков:** Аз не разбрах, не разбрах доброто настроение в залата на какво се дължи. Най-вероятно на това, че казахте, че г-н Станчев е евентуален кмет, най-вероятно от това се породи доброто настроение. Сега, искам да ви кажа много важна информация. Най-големият бюджет в Община Русе за спорт над 700 000 лв. беше, когато огромна част от сумата беше предоставена за волейболното мероприятие в Русе мисля, че 160 или 200 хиляди, огромна сума. Този бюджет изобщо не е скромен, защото без това ние имахме 500 000 лева за спорт плюс 100 000 в бюджета за така наречените други дейности по спорта – 600 000 лв. Без такъв огромен разход за първенство, което преди беше направено. Сега искам да ви кажа нещо, подкрепата за „Дунав“, ще кажа и за подкрепата за „Локомотив“ и за подкрепата на спорта. Изключително съм впечатлен от момчетата, които са се ангажирали в момента и понесоха огромната тежест за този клуб, изключително. Подкрепяме ги не само с тази сума. Искам да ви кажа, че „Дунав“ в момента и това, което те правят е съзидание. Те търсят дори доброволци със заведения, които да хранят по един, по двама от играчите. Помага им се по много начини, въпроса е сумата. Сумата щеше наистина да е по-голяма. И тука и г-н Станчев, и г-н Траян Тотев са прави и моето желание беше действително тази сума да е по-голяма, но Златната лига, която се състоя в Русе струваше 40 000 лв., които 40 000 лв. ние отреагирахме много мигновено да се случи Златната лига. Тоест от идването на Любо Ганев и възможността Русе да реализира домакинството пред градове няколко, единия из между, които Бургас на мен като ми казаха, че можем да я вземем и моментално направихме всичко възможно да дойдат. Видяхте в крайна сметка общественото значение на мачовете, които се проведоха в Русе беше много позитивно за обществото в града, в нашата община. Там отидоха 40 000 лв. иначе тази сума щеше да бъде по-голяма. Ние с огромно желание ще им помагаме. Но за „Локомотив“, г-н Станчев и скъпи съветници, и съграждани, знаете ли, че освен „Дунав“ в Русе съществуваха „Аристон“, „Локомотив“ и ФК „Левски“? Направих изключителни усилия при разговорите ми с ръководителите на другите 3 клуба те да се обединят под името, другото свещено име „Локомотив Русе“ и Русе отново да има „Дунав Русе“ и „Локомотив Русе“. За да може между тях да има такова съперничество, ние да наблюдаваме и местни дербита. Те сега и двата клуба са в долните групи, но и двата клуба имат страхотно много деца. Защо казвам двата клуба? Защото такова обединение се постигна между двата големи от тези 3 клуба, „Аристон“ и „Локомотив“ след нашата активност се обединиха. И вие общинските съветници и общината ще ги подкрепим с ползването на базата на стадион „Локомотив“, плюс към момента с 20 000 лв. под една или друга форма те също са подкрепени. И няма как да не ви кажа, тука Енчо ми даде справка 47 клуба се подкрепят в Русе спортни. Философията на тази община аз я продължавам, тя не е почната от нас е много добра, да се подкрепят много клубове. Да, тикат ни в носа, че някои общини дават стотици хиляди за даден клуб и го вкарват в „А“ група, но това първо противоречи на правилата, че общината подкрепя не високото спортно майсторство, а масовия спорт. И второ, това става за щета на всички други спортове и клубове, защото ние реализирахме страхотни първенства и по корабомоделизъм, и по други спортове - 47 спортиста. Вчера бяха олимпийците. Само две общини в страната, втората беше след нас, след вашето решение, подкрепихме си олимпийците. Изпращаме ги на олимпиадата не само с някакви средства, които вие отделихте, но с нашата енергия. Това искам да ви кажа. За „Дунав“ сумата наистина ни се иска да е по-голяма, но това са възможностите към момента. Момчетата мисля, че са доволни, комуникацията на общината е много добра с ръководството на клуба. Те получават подкрепа много голяма. Също за „Локомотив“ ще ви кажа примерно на стадион „Локомотив“ близо 12 000 лева струва само рекултивацията на терена, който общината направи за сметка да може после клуба да ползва. Има много скрити начини, по които общината помага с общинското предприятие. Така че уверявам ви и „Локо мотив“ получава подкрепа. Радвам се на обединението, двамата ръководители на „Аристон“ и на „Локомотив Русе“, сега клуба е много по-силен. И се надявам в следващите години да видим такава надпревара и на местно ниво.

 **Г-н Иво Пазарджиев:** Благодаря на кмета на община Русе. Следващо заявено изказване от г-жа Луиза Попова.

**Г-жа Луиза Попова:** Уважаеми господин Председател, господин Кмет, уважаеми колеги, г-н Станчев, подкрепям изцяло Вашето предложение, първоначално изказване, така че аз изцяло Ви подкрепям в това отношение. Колеги, на 9-то заседание на общинския съвет миналата година г-н Енчев спомена, че предложената тогава сума от 90 000 лв. е крайно недостатъчна и изпраща ФК „Дунав“ в Б окръжна футболна група. Отборът вече е в трета лига на пето място. Футболният клуб е професионален клуб и той трябва да намира начин да се самоиздържа от своите спонсори, акционери, фенове, симпатизанти и да печели от своя професионализъм. Този начин на финансиране през годините се е превърнал в крайно порочна практика. Моят апел е да не се разпореждаме с лека ръка с парите на русенци при условие, че в града има много по-важни места и начини, където тия пари да бъдат разпределени. Благодаря ви.

**Г-н Иво Пазарджиев:** Благодаря на г-жа Попова. Реплика за г-н Юрий Георгиев. (коментар от зала не се чува) По погрешка е натиснато. Евгени Игнатов следващо изказване. Колеги, моля за тишина в залата.

**Г-н Евгени Игнатов:** Уважаеми господин Председател, уважаеми господин Кмет, колеги, за съжаление аз не можах да присъствам по обективни причини на нашето заседание на комисията във връзка с тези средства, които се дебатират в момента за футболния клуб. Аз само мога да апелирам и да благодаря на общината за отделените средства за футболния клуб. Преди време в нашата комисия споменах, че когато разглеждахме средствата за спортните клубове обърнах внимание, че отсъства ФК „Дунав“. При разпределянето на средствата от тия 500 000 лв. „Дунав“ действително отсъстваше. Там беше мястото там присъстват и разпределение на тия средства, самия футболен клуб да участва. Сега, когато сме изпуснали тоя момент мисля, че е една компенсация, едно добро отношение към футбола в град Русе да бъдат подпомогнати с тези средства. Апелирам за следващата година това, което каза и г-н Тотев средствата за програма Спорт и за спорта в град Русе да бъде съизмеримо с успехите, които спорта в град Русе има място за повече пари и отделяне на тези средства. Благодаря ви много.

**Г-н Иво Пазарджиев:** Благодаря на г-н Игнатов. Господин Енчо Енчев, заповядайте.

**Г-н Енчо Енчев:** Само едно пояснение към г-н Игнатов и едно обяснение защо не фигурираше тогава ФК „Дунав“. Защото, за да бъде включен в програмата той трябваше да има регистрация поне една година, а те направиха регистрация през октомври месец, нямаха една година и затова нямаше как да влязат.

 **Г-н Иво Пазарджиев:** Благодаря на г-н Енчев. Господин Юрий Георгиев, имате ли заявено изказване? (коментар от зала не се чува) Нямате, добре. Няма повече заявени изказвания, колеги. Пристъпваме към гласуване по точката. Системата е стартирана, моля да гласувате.

**КВОРУМ – 46. С 44 гласа „за”, 0 „против” и 2 „въздържали се” се прие**

**РЕШЕНИЕ № 553**

### На основание чл. 21, ал. 2 във връзка с ал.1, т. 6 и т. 23 и чл. 17, т. 10 от Закона за местното самоуправление и местната администрация (ЗМСМА), чл. 125, ал.1, т. 2 от Закона за публичните финанси, във връзка с чл. 6, т.1 от Закона за физическото възпитание и спорта, и Решение № 424, прието с Протокол № 19/09.03.2021 год. на ОбС, Общински съвет – Русе реши:

1. Дава съгласие община Русе да сключи договор за спонсорство за сумата от 40 000 лв. с „Футболен клуб Дунав от Русе“ с ЕИК 206224530 за осъществяване на спортната дейност на клуба през 2021 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в Писмо с вх. № 64-379-4/08.06. 2021г. на Община Русе.

2. Средствата по т. 1 да се осигурят от дейност 714 на бюджета на Община Русе.

3. Възлага на кмета на Община Русе да подпише договор за спонсорство с посочване на конкретни задължения за спортния клуб за популяризиране на община Русе чрез посочените от заявителя ползи.

 **Г-н Иво Пазарджиев:** Колеги, моля за тишина в залата.

**4 Точка**

**К.л. 541 Решение за приватизация чрез търг на общински имот с административен адрес: гр. Русе, ул. „Котовск“№6, ж.к. „Изток“**

 **Г-н Иво Пазарджиев:** Госпожа Златомира Стефанова ще докладва.

 **Г-жа Златомира Стефанова:** Уважаеми общински съветници, с Решение 378 от 28 януари на общинския съвет в Русе е приет Годишния план за приватизация на общинската собственост през 2021 година. Точка 2.8. в него е включен общинския нежилищен имот, представляващ сграда със застроена площ от 234 кв.м. в кв. „Здравец Изток“ ул. „Котовск“№6. Сградата е дървено сглобяема конструкция, на един етаж, построена през 1984 година. Помещенията в сградата се използват за стопански цели, за склад, офиси, заведение за обществено хранене, сладкарница и се отдават част от тях под наем. Общинският имот е включен в годишната програма за управление и разпореждане на имотите на общинска собственост в община Русе през 2021 година, приета с второ решение на общинския съвет на 25.02.2021 г. С още едно решение номер три 431 решение от 25 март е открита процедура за приватизация на общинската сграда и в изпълнение на решението е възложено изготвяне на приватизационна оценка, информационен меморандум. Комисията по приватизация и следприватизационен контрол е разгледала, приела изготвените документи, предлага да се извърши продажбата. Благодаря. …

 **Г-н Иво Пазарджиев:** Благодаря на г-жа Стефанова. Деян Недков, заповядайте.

 **Г-н Деян Недков:** Уважаеми господин Председател, уважаеми колеги, ще преповторя думите си от миналата сесия, че предлагам да не подкрепите продажбата на тази сграда. Защото чрез продажбата на тази сграда блокираме парцела, който се намира под нея и който е по-атрактивен от сградата и който вече има договорка след като бъде закупена сградата от фирмата хикс да бъде пусната и земята за продажба без търг и без конкурс. И при положение, че цената ще ни бъде обяснено, че е толкова ниска за земята, защото вече има построена сграда върху нея. Благодаря ви.

 **Г-н Иво Пазарджиев:** Благодаря на г-н Недков. Ако някой желае друг може да заяви изказване в момента. Не виждам заявени изказвания. Гласуваме по точката. Системата е стартирана, моля гласувайте.

**КВОРУМ – 47. С 27 гласа „за”, 4 „против” и 16 „въздържали се” се прие**

 **Г-н Иво Пазарджиев:** (коментар от зала не се чува) Има искане за прегласуване от г-н Станчев. Колеги, моля да изчакате за прегласуване. Стартирана е системата за прегласуване, моля гласувайте.

**КВОРУМ – 47. С 27 гласа „за”, 3 „против” и 17 „въздържали се” се прие**

**РЕШЕНИЕ № 554**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на сграда с идентификатор 63427.7.273.1 по кадастралната карта и кадастралните регистри на град Русе, със застроена площ 234 кв. м., брой етажи: 1, с предназначение: административна, делова сграда, с адрес: ул. „Котовск“ №6, ж.к. „Изток“, гр. Русе, предмет на АОС №7743/25.03.2016 г.

2. Утвърждава тръжната документация /Приложение 4/ при следните условия:

* 1. Начална тръжна цена – 152 800 лева;
	2. Стъпка на наддаване – 5 000 лева;
	3. Депозит за участие в търга – 10 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. „Свобода“ 6. Цената на тръжната документация е 250 лева и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК“ АД, клон РУСЕ в центъра за административни услуги и информация.

3. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.

4. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.

5. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 20-ия работен ден включително от датата на обнародване на решението в „Държавен вестник”.

6. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. „Свобода“ 6.

7. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.

8. Всеки член на тръжната комисия да получи възнаграждение за дейността си в размер на 50 лева плюс по 10 лева на час, съобразно продължителността на търга.

9. Възлага на Комисията по приватизация и следприватизационен контрол да определи спечелилия търга участник.

10. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.

11. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**Г-н Иво Пазарджиев:** Обявявам 15 минути почивка. Моля, общинските съветници да бъдат по местата си в 11:18 часа.

***Почивка 15 минути.***

**Г-н Иво Пазарджиев:** Колеги, моля заемете местата си. Моля и колегите, които са в коридора също да заповядат в залата. Моля, да стартираме проверка на кворума. Системата е стартирана, моля за регистрация, колеги. Проверка на кворума. (коментар от зала не се чува) Не, прекратихме гласуването. Моля отново за проверка на кворума. Колеги, моля да се регистрирате. Проверка на кворума. По електронна система 28 души, видимо има повече в залата. Имаме необходимия кворум да подновим нашата работа. Продължаваме по дневния ред. Колеги, моля за тишина в залата.

**5 Точка**

**Избор на обществен посредник на територията на Община Русе**

 **Г-н Иво Пазарджиев:** Госпожа Росица Георгиева ще докладва, председателя на работната група. Колеги, моля за тишина в залата.

 **Г-жа Росица Георгиева:** Уважаеми господин Председател, уважаеми госпожи и господа общински съветници …

**Г-н Иво Пазарджиев:** Колеги, моля за тишина в залата.

**Г-жа Росица Георгиева: …** със свое Решение № 460 от 22.04.2021 г. Общински съвет – Русе насрочи конкурс за избор на обществен посредник на територията на Община Русе и избра комисия, която да проведе конкурса. Комисията проведе три заседания. На първото заседание, проведено на 17.05.2021г., комисията утвърди текст за обява, във връзка с провеждане на конкурса и прие план за работата си. На второто заседание, проведено на 24.06.2021 г., комисията разгледа депозираните в надписан запечатан плик документи от четирима кандидати, както следва – Милена Йорданова Цонева-Георгиева, Ина Георгиева Райчева-Цонева, Иван Белчев Белчев и Мариян Йорданов Димитров. След проверка на документите комисията установи, че двама от кандидатите не са представили всички изискуеми документи, посочени в Правилника за организацията и дейността на обществения посредник на територията на Община Русе, а именно: Ина Георгиева Райчева-Цонева не беше представила декларация за липса на обстоятелство, свързани с несъвместимост по чл. 5, ал. 2 от правилника. Господин Иван Белчев Белев не беше представил диплома за висше образование нотариално заверено копие, копието не беше нотариално заверено. С оглед на това, комисията допусна до събеседване кандидатите Милена Йорданова Цонева-Георгиева и Мариян Йорданов Димитров. На същото заседание комисията прие план за протичане на събеседването на 30.06.2021 г. Събеседване с кандидатите се проведе на третото заседание на комисията на 30.06.2021 г. След приключване на събеседването, присъстващите членове на комисията гласуваха за всеки един от кандидатите. Мариян Йорданов Димитров получи 7 гласа „за”, 0 гласа „против” и 0 гласа „въздържал се”. Милена Йорданова Цонева-Георгиева получи 6 гласа „за”, 0 гласа „против” и 0 гласа „въздържал се”. Считам, че предложението представлява въпрос от обществена значимост, поради което и на основание чл. 63, ал. 2, т. 3 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагам на Общински съвет – Русе на основание чл. 21а, във връзка с чл. 21, ал. 2 от ЗМСМА, чл. 6, ал. 1 и чл. 8, ал. 1 от Правилника за организацията и дейността на обществения посредник на територията на Община Русе, Общински съвет – Русе да избере за обществен посредник, вие ще решите кого с гласовете си. Предлагам на основание чл. 8, господин Председател, ал. 1 от Правилник за организация и дейността на обществения посредник на територията на Община Русе приет с Решение 602 от 22.05.2013 г. на Общински съвет – Русе и изменен с Решение 911 от 20.02.2014 г. Общинския съвет – Русе да даде възможност на класираните от комисията кандидати да изложат накратко концепциите си, след което да се проведе и избор за обществен посредник.

 **Г-н Иво Пазарджиев:** Благодаря на г-жа Георгиева. Колеги, считам че трябва да Каква процедура предложихте за изслушване? (коментар от зала не се чува) Добре, колеги, предлагам в такъв случай това, което г-жа Георгиева предложи в рамките на 3 минути да могат да представят концепцията си. След това да имаме възможност да зададем въпроси и в рамките на две минути кандидатите да отговорят на поставените въпроси … (коментар от зала не се чува) Можем да я приемем, ако искате … (коментар от зала не се чува) Добре, а след приключване на дебатите, как предлагате да се гласуват кандидатите? Може ли на микрофона, г-жо Георгиева, за да се запише.

 **Г-жа Росица Георгиева:** Тъй като с това предложение, което вие може да прецените да го предложите, с това предложение ще се дублира работата на комисията, която е избрана с ваше решение. Затова предлагам да си спазваме правилника, те да изложат накратко концепциите си, както казахте Вие в рамките на 3 минути, все пак даваме определеното време, след което да се проведе избора. Защото, ако тук има въпроси и дебати ние ще повторим работата на комисията.

 **Г-н Иво Пазарджиев:** Добре. Ще направим … (коментар от зала не се чува)

 **Г-жа Росица Георгиева:** Да, вие можете, но така искате да гласуваме процедурата да се задават въпроси? (коментар от зала не се чува) Добре, значи има такова предложение, г-н Станчев да го направи. Аз предлагам да действаме по правилника, а Вие, ако искате нещо допълнително като предложение ще го подложим на гласуване.

 **Г-н Иво Пазарджиев:** Имате ли предложение, г-н Станчев, процедурно? Заповядайте.

 **Г-н Станимир Станчев:** Разбира се, че е редно да чуем кандидатите. Но също така е редно, ако има въпроси от зала или изказвания по темата да бъдат чути и колегите, това казах аз. Не съм казал точно, че нали как да бъде процедурата, но мисля, че е редно да има такъв дебат. Благодаря.

 **Г-н Иво Пазарджиев:** Процедура отново за г-жа Георгиева.

 **Г-жа Росица Георгиева:** Аз нямам нищо против, просто казах как е разписано в правилника и затова. А по отношение на така проведената процедура само искам да …, извинявайте, пропуснах да ви обърна внимание, че има жалба на Иван Белчев, която е адресирана до Общински съвет – Русе, комисията не я е разглеждала, защото тя е направена към вас и е в материалите ви по точката.

 **Г-н Иво Пазарджиев:** Добре, благодаря на г-жа Георгиева. (коментар от зала не се чува) Нейното процедурно предложение беше наистина, сега съм отворил правилника пред мен, всъщност в синхрон с правилника да дадем възможност да се представят концепциите до 3 минути, след което да пристъпим към гласуване. Нали така, г-жо Георгиева? Гласуваме процедурното предложение на г-жа Георгиева.

**КВОРУМ – 38. С 34 гласа „за”, 1 „против” и 3 „въздържали се” се прие предложението.**

 **Г-н Иво Пазарджиев:** Кандидатите ще могат в рамките на 3 минути да представят своите концепции, след което съветниците ще имат право на изказвания и на мнения по точката и пристъпваме към гласуване. Първият, който ще представи своята концепция е този ,който е класиран на първо място от комисията, той ще бъде и гласуван първи в последствие. Господин Мариян Димитров. Заповядайте, г-н Димитров.

**Г-н Мариян Димитров**: Здравейте на всички, трите минути ми подсказва, че тази процедура върви към провал и че очевидно не искате да си губите времето с нас, но ще се опитам да кажа няколко думи по концепцията. Уважаеми общински съветници, уважаеми господин Председател, уважаеми господин Кмет, уважаеми медии и граждани, чета, защото нямам време да говоря. Имам честта и удоволствието да се явя пред вас в качеството си на допуснат кандидат за избор на Обществен посредник на територията на Община Русе. Магистър електроинженер съм, магистър по икономика на промишленост, имам и аграрен мениджмънт. Завършил съм право семестриално. Да участвам в този конкурс ме мотивира факта, че от 2014 г. до сега, като гражданин, съм направил над 100 питания и изказвания в Общински съвет – Русе, средно по едно на всяко заседание. Голяма част от тези питания бяха по сигнали на гражданите. Така русенци ме превърнаха в безплатен общински посредник, това ме направи силно разпознаваем. През 2014 г. правото на питане и изказване не беше безспорно. Получих многократни откази от общинските съветници. Заведох и спечелих 8 дела в Административен съд – Русе и 4 дела във Върховен административен съд, с което създадох в Република България трайна съдебна практика по този казус. Общественият посредник не е нито враг на кмета и администрацията, нито адвокат на гражданите. Той е човекът, който търси сближаване на позициите на двете страни. Винаги съм се подчинявал първо на Конституцията на Република България и на действащото в страната законодателство. Тази ми изключителна независимост, която по правилник е необходима за обществен посредник много често ме е въвличала в конфликти с партийни ръководства. Борбата с корупцията е мой приоритет. До сега като гражданин, заради злоупотреба с общински средства съм подал 6 сигнала. Като съдебен заседател в Окръжен съд – Русе съм изразил особено мнение по един подобен казус, делото стигна до Европейския съд. Ще си позволя да ви перифразирам един текст на текстописеца Илия Загоров - Уважаеми общински съветници, днес за вашия глас и вашата любов е моя благослов. Не съм безгрешен, но съм истински. Обичам и тези, дето ме нападат, защото имам добра душа - душа, която може всичко да прощава. И тъй като следва избор е време за обещания. Ако бъда избран за Обществен посредник обещавам: уважаеми съветници от ГЕРБ за 1 година ще въведа ред в хаоса; уважаеми съветници от БСП ще има сигурност в тази промяна; уважаеми Патриоти разбира се, че България ще бъде над всичко, Русе ще бъде над всичко. Русенци, 24 часа ще работя за вас! Исках, имах тука да задам едни въпроси към кмета Пенчо Милков, но очевидно той дезертира. Имам така една информация, че е въздействал на група съветници да се провали процедурата, за да бъде избран наесен друг кандидат, който не е допуснат в момента и който е приятел на неговата много добра юридическа съветничка, която за последните 6 месеца 4 месеца е отпуска. Благодаря.

**Г-н Иво Пазарджиев:** Благодаря на г-н Димитров.

**Г-н Мариян Димитров**: Имам още една минута, призовавам ви тя моята е ясна, гласувайте за г-жа Цонева. Поне Русе да има обществен посредник, за туй съм се борил години наред и тя не заслужава тази обида днеска да научи, че си е разработила концепцията, а мястото е нагласено за някой друг. Благодаря ви.

**Г-н Иво Пазарджиев**: Благодаря на г-н Димитров. Госпожа Милена Цонева има думата за представяне на концепцията в рамките на 3 минути, заповядайте.

 **Г-жа Милена Цонева:** Уважаеми дами и господа, за мен е чест да бъда тук, за първи път ми се случва. Благодаря за доверието, което ми гласувахте да стигна до тук, на комисията имам предвид. По-близо ли? Да, не съм се изявявала така. Моята концепция смятам, че сте се запознали с нея, както и с моята биография, би трябвало да ви е предоставена и да не се повтарям и да отнемам време. Същественото, което искам да кажа, че от 1809 година в Европа има такава институция и че е крайно време като част от европейска граница град Русе да имаме и ние такава фигура в нашия град. И най-важното, което е имам два приоритета, които съм изписала в концепцията си, които сега ще подчертая. Това е първо разрешаване проблемите на младите хора и на младите специалисти в Русе, защото както забелязвате нашия град вече застаряващ град. Нашите млади хора бягат от Русе. Повечето от децата ни са в най-добрия случай във Варна и в София, а останалите са в Европа, Щатите, Канада, така че мисля, че по някакъв начин трябва да ги приобщим да си останат в нашия град. Да имат една възможност чрез фигурата на обществения посредник да участват в местното самоуправление, да се създаде една фигура на млад обществен посредник, предвид това, че тук в Русенски университет имаме такива специалности, където могат да се осъществяват практика и стаж в тази институция. Това да бъде един от приоритетите на дейността на обществения посредник в мое лице, ако бъда избрана за такава. Втората е за хората с неравностойно положение, тъй като техните проблеми винаги остават някак си на по заден план, поради факта, че самите те имат този проблем. Значи, самата етимология на думата обществен посредник предполагам, че го знаете всички е защита на неоправданите. Така че тези хора имат нужда от пряк контакт с едно лице, което да мисли само и единствено за техните проблеми. И трето считам, че тази фигура е необходима, защото тя много ще улесни и вашата работа, както работата и на комисиите, което е едно задълженията на обществения посредник да работи с комисиите от местната власт. По този начин ще бъдат според мене още на принципа отдолу-нагоре посрещнати много проблеми бъдат разрешение и да не се налага те да се решават от съответните комисии, общински съветници, въобще местна власт и кмет. И мисля, че за това е толкова необходима и за това участвам в този конкурс, за да може, както казах и преди това на конкурсната комисия Русе да заеме своето достойно място в административната карта на България. Изслушах г-жа Ковачева много внимателно, когато бяха онлайн събеседванията с нея, значи 300 молби имаме …

 **Г-н Иво Пазарджиев**: Времето изтече, ориентирайте се …

 **Г-жа Милена Цонева**: … смятам, че има работа за обществения посредник в град Русе, това е статистика. И да не се налага проблемите на Русе да се решават на Софийско и на национално равнище, а да си ги решаваме тук на нашата територия, с нашите сили. Завърших.

 **Г-н Иво Пазарджиев:** Благодарим. Има заявено изказване от Асен Даскалов, след него г-н Пехливанян.

 **Г-н Асен Даскалов:** Благодаря, г-н Председател. Уважаеми колеги, през 2003 година законодателят решава, че общинският съвет може да избира обществен посредник. „Може“, т.е. не е задължително. След дългогодишни дебати по темата, продължили 10 години, през 2013 година, след дългогодишни дебати по темата, Общински съвет – Русе приема Правилник за организацията и дейността на обществения посредник на територията на Община Русе. След приемане на този правилник, неколкократно са насрочвани конкурси за избор на обществен посредник – през 2013, 2014, 2016 и сега през 2021 година. През всичките тези години едни от основните радетели на идеята в Община Русе да бъде избран обществен посредник, са общинските съветници от ВМРО. Така беше и тази година – предложението за избор на обществен посредник го направих лично аз; заедно с колеги от групата „ПАТРИОТИТЕ-ВМРО“ активно участвахме в работата на избраната с решение на общинския съвет комисия, която проведе конкурсната процедура. Поехме негативите от недопускането на един от кандидатите до събеседване с комисията, поради непредставяне на всички предвидени в правилника за избор на обществен посредник документи, но въпреки това процедурата може да приключи успешно …

**Г-н Иво Пазарджиев**: Колеги, моля за тишина в залата.

**Г-н Асен Даскалов**: … тъй като има двама кандидати, които събраха необходимата подкрепа на временната комисия. Имайки предвид квалифицираното мнозинство от 2/3 от общия брой на съветниците, т.е. 34, от група „ПАТРИОТИТЕ-ВМРО“ сме наясно, че трудно ще бъде избран обществен посредник и този път. Вчера в медийното пространство се появиха подобни индикации от част от колегите. Мотивите на колегите са различни, но както се казва: всеки си има мнение и причини защо нещо да не се случи. Въпреки това мнозинството от съветниците от група „ПАТРИОТИТЕ-ВМРО“ ще подкрепим поне единия от предложените от общински съвет, на общински съвет кандидати за обществен посредник в Община Русе, като призоваваме всички колеги да направят своя достоен избор по съвест. Благодаря.

 **Г-н Иво Пазарджиев:** Благодаря на г-н Даскалов. Следващото заявено изказване г-н Бедрос Пехливанян.

 **Г-н Бедрос Пехливанян:** Благодаря Ви, г-н Председател. Колеги, след това емоционално изказване на г-н Димитров мисля, че най политическо отговорното в кавички е ние да го подкрепим. И така нали да има един човек, който както той сам каза да диша във врата на кмет и т.н. Колеги, сега малко сериозно, ако човек е последователен в годините, в това ,което мисли и отстоява ще направи това, което нашата група го е правила през всички тези години, които каза г-н Даскалов. Защото ни считаме, че тази институция не е това, което би трябвало да бъде още от 2007 година, когато е приет закона за държавния омбудсман. Така че със законопроектът, който от 2019-та мисля, че или 2020-та година е в момента внесен, но още не се разглежда, тази институция за нас не е пълна със съдържание, за да върши това, което беше на тази среща, която ние общинските съветници на последната сесия направихме и проведохме с г-жа Ковачева, държавния омбудсман. Има изключително пропуски за това какво може да прави той, много, много неща, които нищо не може да прави. На фонът на тази бездействена комисия, която ние имаме от близо вече година и половина за взаимодействие с гражданите, която изключително бъхти и страшно много ангажименти има, просто не знам почти ще има едно повтаряне на тази длъжност и с така нареченото обществен посредник, а не омбудсман Да, г-н Неделчев, махате с ръка, ама така е. За какво се събират тази комисия, свързвам го с това, което е тази точка, която разглеждаме сега. Два пъти в годината, така че може да има резон, това, което мисли ще се чуе някъде в комисиите, ако да тази комисия, тези близо 12 000 лева, които отиват от джоба на гражданите отиде в такава институция, която долу-горе да замести може би бихме се замислили. Но съгласете се, че това да си получава тоз обществен посредник от общинския бюджет, да бъде зависим от общинска администрация, от кмет и т.н., както е сега закона, а в проектозакона 2019 година не е така. Той би трябвало да си получава от държавата, трябва да получава всичко абсолютно независимо и разделно от община, респективно кмет. Така че това за нас предложение, пак ще се повторя, ние сме последователни по отношение на нашата позиция. Няма да го подкрепим в такъв вид, докато не влезе в законови рамки тази институция. Благодаря.

 **Г-н Иво Пазарджиев:** Благодаря на г-н Пехливанян. Следващото заявено изказване Станимир Станчев.

 **Г-н Станимир Станчев:** Уважаеми господин Председател, уважаеми колеги общински съветници, темата буди от доста време интерес. Сега, колегата Даскалов каза от 2003-та, така, как са настоявали постоянно, да така е. Дори 2009, 2011-та ли беше пак се борихме заедно, после 2015-та и т.н., и т.н. Но, това, което казах г-н Димитров преди малко е скандално. Скандално е, ако е вярно, аз не мога да твърдя дали е вярно, дали не е вярно. Но ако съзнателно се върви към провал на тази процедура и тука е мястото кмета да даде своя отговор, не само с приказки, с действия. Това налага може би още повече да се избере такъв обществен посредник, защитник и т.н., за неоправданите, както каза колежката, защото честно казано и ние част от съветниците може да се имаме за неоправдани. Така, малко да ви разведря. Сега по същество … естествено и колегите, които се изказаха от ГЕРБ, нашето мнение не се е променило през годините политическо, че ние сме „за“ омбудсмана, но при зачеването на този местен парламент през 2019 година създадоха една пощенска кутия, която е неработеща, подчертавам пощенска кутия, която е неработеща. Доказателство, последната сесия една точка, разход от общинския бюджет 10 000 лева на година, 12, нека някой да стане и да ме опровергае. Тогава предупредихме за тази комисия, че тя няма да функционира, че тя няма да върши работа и сега твърдим, че е така и на всичкото отгоре ние русенци плащаме от своите данъци за тази комисия. Затова нашето условие, непроменено две години е …, внесли сме и промяна в правилника за закриване на тази комисия. Затова е много важно да се поеме отговорност от кмета … (коментар от зала не се чува) Господин Неделчев, извинявайте, г-н Председател, за втори път, когато г-н Неделчев се обади …

**Г-н Иво Пазарджиев**: Колеги, моля … Господин Станчев, продължете с …

**Г-н Станимир Станчев**: … без Ваше разрешение, Вие не му правите забележка. Когато колегите от дясната страна на залата вдигат шум Вие се скарвате много бързо. Моля да има еднакъв аршин и за другите. И именно тука сега ще говоря …

 **Г-н Иво Пазарджиев:** Господин Станчев, сега само изчакайте секунда да се скарам на г-н Неделчев.

**Г-н Станимир Станчев**: Чакам.

**Г-н Иво Пазарджиев**: Господин Неделчев, ще Ви помоля да не се изказвате, докато г-н Станчев го прави. Благодаря, за което. Господин Станчев, заповядайте.

 **Г-н Станимир Станчев:** Изключително съм Ви благодарен, господин Председател. И ще продължа да говоря за двойния аршин.

**Г-н Иво Пазарджиев**: Обаче времето Ви изтече. Да добавим ли от група?

**Г-н Станимир Станчев** От група естествено, времето е наше. Господин Милков трябва да поеме отговорност, защото дали ще поеме ангажимент следващата сесия тази комисия да бъде с решение на общинския съвет, тъй като знаем кой формира мнозинството ще отпадне от нашия правилник с така предложената от нас промяна. Тъй като г-н Милков в своята предизборна програма един от акцентите му беше именно избор на обществен посредник на община Русе. Спомняте ли си това, уважаеми господа социалисти? Ако не, аз пазя още вестничето мога да ви го дам да го прочетете, има и други доста интересни неща там, така че е време това да се случи. Само при такъв ангажимент тогава кметът ще опровергае твърденията на г-н Димитров, че има една друга договорка да се провали тази процедура, за да може друг кандидат, който вече е обществена тайна, всички в града знаят името ѝ да спечели тя тази процедура. Естествено, че това ще коства един определен бюджет на нашата община, но мисля, че ние сме в добро състояние, както няколко пъти каза кмета финансово и можем да си го позволим. Това е обръщението ми към аргумента на колегите от ГЕРБ. Освен това се разпореждаме и имаме доста приходи и мисля, че няма да бъде такъв тежък разхода за един обществен посредник. И ще се радвам, поне аз от както се занимавам, от както участвам в тези процедури от 2011 г., дето се вика вече 10 години, след 10 години да имаме избран посредник. И няма нищо лошо, че той ще бъде …, дали ще диша във врата на кмета не знам, но поне реално хората ще имат един човек, който да пипнат и да му възлагат своите проблеми. Като явно някой …, явно, че ние не се справяме с всички тези проблеми. И последно, в заключение, аз изключително се радвам, че точно двама са в момента кандидатите, като от изложението на г-н Мариян Димитров виждам възможност ние да имаме двама омбудсмана. Единият, както той нарича себе си безплатен, а другият щатен или платен. Благодаря ви много.

 **Г-н Иво Пазарджиев:** Благодаря на г-н Станчев. Реплика за Александър Неделчев. Заповядайте.

 **Г-н Александър Неделчев /реплика/:** Благодаря, г-н Председател. Аз имам една процедура как да ги съчетая, кое първо да представя процедурния въпрос или репликата? (коментар от зала не се чува) Благодаря. Моята реплика към колегата Станчев е в следната посока, уважаеми колега Станчев, Вие какво правите сега? Опитвате се да прехвърлите отговорността върху кмета дали ще се избере днеска обществен посредник или не? При положение, че се изисква мнозинство от 34 гласа, а най-голямата група опозиционна на ГЕРБ 14 съветника вече е заявила, че няма да подкрепи, което е …, веднага сваля останалите съветници дори и да са всички да присъстват на 34 гласа. А виждаме, че колегата примерно от Атака не присъства единия и т.н., и т.н. Много плоски, много елементарни схемички някакви … Една, бих го казал така логорея, която няма никакъв конструктивизъм в нея. Хайде да се уважаваме, тука сме доста хора и от администрацията доста хора и медии, и граждани, да не губим времето на тия хора с празнословия, много ви моля. Завърших репликата си. Процедура може ли?

 **Г-н Иво Пазарджиев**: Да, разбира се.

 **Г-н Александър Неделчев**: Уважаеми господин Председател, приемам бележката ви за изказването от място. Но процедурното ми предложение е да следите по-стриктно за спазването на правилника и когато съветници се изказват не по темата, която е точката от дневния ред да им правите забележка на време, за да не ме провокира липсата на такава да прав от място реплики. Благодаря.

 **Г-н Иво Пазарджиев:** Благодаря, г-н Неделчев, приемам бележката да внимавам. Господин Станимир Станчев за дуплика.

 **Г-н Станимир Станчев /дуплика/:** Уважаеми господин Председател, уважаеми колеги, уважаеми колега Неделчев, другия път ще Ви подаря една елка, защото Вие сте доказано добър писател, може би, но толкова слаб математик явно. Защото, ако сметнете колегите от ГЕРБ колко са, като извадите от 51 техните гласове ще видите колко ще се получи. Освен това дори единият колега от Атака да го няма пак имаме необходимите 34 гласа. И аз се питам русенци толкова години този човек е управлявал вашите финанси … Пази Боже! Благодаря.

 **Г-н Иво Пазарджиев:** Благодаря на г-н Станчев. Следващото заявено изказване на д-р Теодора Константинова.

 **Д-р Теодора Константинова:** Благодаря, г-н Председател. Съгласна съм с г-н Пехливанян, че трябва да бъдем последователни в позициите си и принципни. Нашата група е последователна и принципна, винаги е защитавала идеята за това да има обществен посредник. В трите години: 2013-та, 2014-та и 16-та допуснахме да се подиграем с хората, които се бяха подготвили, които се явяваха на комисии, които се явяваха пред общинските съветници. Много се надявам днес да не запишем с думата срам отново общинския съвет на град Русе. В много други градове и много по-малки от нас населени места в България има обществени посредници. Те имат и играят своята роля, полезна роля за връзка между гражданите и администрацията и решаване на редица въпроси, които са проблем за тях. Искам да помоля следващите, ако има такива и се изказват да се отнасят с уважение към нашите кандидати. Нека да не иронизираме някоя речникова грешка, много моля това е много важно, говоря за нашата култура. Ние ще подкрепим изборът на обществен посредник и смятам, че това е едно от най-демократичните институции не само в България, но и в Европа. Знам колко важно беше да се създаде и приеме този закон, тогава бях депутат в Народното събрание и знам колко се радваха абсолютни всички демократично настроени хора в България и в Народното събрание, че такъв закон беше приет след много дебати, след много корекции на текстове. Така че апелирам към демократично настроените общински съветници да подкрепят избора на обществен посредник. Благодаря за вниманието.

 **Г-н Иво Пазарджиев:** Благодаря на д-р Константинова. Следващо заявено изказване г-жа Елеонора Николова.

 **Г-жа Елеонора Николова:** Уважаеми господин Председател, уважаеми колеги, аз изцяло се солидаризирам с изказването на г-жа Константинова в посока на това хората, които са днеска тук в залата са се готвили. Те са писали концепция, те са се отнесли изключително отговорно към задачата, която ние сме им възложили. И не бих се съгласила с процедурни хватки или по друг начин ние да омаловажим техния труд. Още повече, че специално единият кандидат аз имам честта да познавам и да знам многосериозната подготвеност, качества и отдаденост на обществени каузи. Така че ви приканвам всеки съобразно съвестта си да упражни правото си на глас. Потвърждавам нашата теза, че именно избора на посредник ще обезсмисли допълнително, ще излиши от съдържание комисията, която е създадена на ръба на възможностите. Защото първоначално тя беше отхвърлена, след това с много малко гласов, отново с пазарлъци беше създадена такава комисия, която доколкото разбирам за цяла една година е разгледала 2 преписки, за която аз имах възможност, за едната имам друга информация, че точно работата на тази комисия доведе спора до Административния съд, защото намесата на комисия, която не е професионално структурирана води до задълбочаване на проблемите, а не до решаване. Благодаря ви.

 **Г-н Иво Пазарджиев:** Благодаря на г-жа Елеонора Николова. Уважаеми колеги, съгласно чл. 94 от нашия правилник, когато има две предложения ще бъдат гласувани и двете, като за прието се счита предложението получило най-много гласове. Разбира се, за да бъде прието предложението трябва да имаме минимум 34, но ще гласуваме и за двамата, който получи повече гласове, той .. и то минимум 4 той ще бъде избран. Първо ще гласуваме за г-н Мариян Димитров по реда на класиране от комисията, след това за г-жа Милена Цонева. Ще изчакам докато подготвят технически възможността да стартираме системата. Гласуваме за г-н Мариян Димитров.

**Ръчно гласували:**

**Илиян Илиев – „за“.**

**КВОРУМ – 41. С 18 гласа „за”, 1 „против” и 22 „въздържали се” не се прие предложението.**

**Г-н Иво Пазарджиев:** Гласуваме за г-жа Милена Цонева.

**КВОРУМ – 37. С 19 гласа „за”, 0 „против” и 18 „въздържали се” не се прие предложението.**

**Г-н Иво Пазарджиев:** (коментар от зала не се чува) Господин Иван Иванов за процедура първо, след него г-жа Росица Георгиева.

**Г-н Иван Костадинов Иванов:** Уважаеми господин Председателю, уважаеми колеги общински съветници, предлагам да обявим нова процедура за избор на обществен посредник със срок месец септември … Предлагам същият състав на комисията …

 **Г-н Иво Пазарджиев:** Господин Иванов, в правилника е предвидена повторна процедура от същия състав. Точно това, което Вие предлагате го има в правилника, така че те са задължени да проведат нова процедура.

 **Г-н Иван Костадинов Иванов:** Тоест няма нужда според Вас да вземаме решение …

 **Г-н Иво Пазарджиев:** Да, няма нужда от гласуване. Госпожа Росица Георгиева точно в тоя смисъл мисля, че ще вземе думата за довършване на процедурата.

**Г-н Иван Костадинов Иванов:** Добре, благодаря за вниманието.

**Г-н Иво Пазарджиев:** Благодаря, г-н Иванов. Коментирахме го просто въпроса преди това и съм наясно.

 **Г-жа Росица Георгиева:** Нищо, че нямам против на изказванията само, когато е на отрицателен вот, а моя не беше такъв нито за един от двамата кандидати ще кажа, колеги, тези хора заслужаваха уважение. А това, което направихме, както каза г-жа Константинова и г-жа Елеонора Николова не е демократичен тоя град, съжалявам. Господин Иванов, във връзка с чл. 8 наистина не исках да стигаме до него, алинея 2, ако някой от предложените кандидати не бъде избран в 3-месен срок се провежда избор за нова процедура по подбор на кандидати за обществен посредник. Понеже аз съм председател, ако не си оттеглите, уважаеми колеги доверието спрямо мен, предлагам още утре да свикам заседание. Аз все пак не се отказвам да се боря да имаме обществен посредник. Много моля, колегите в обедната почивка, които са членове на комисията да се видим, за да уточним час за заседанието. Благодаря ви.

 **Г-н Иво Пазарджиев:** Благодаря на г-жа Георгиева. Доктор Константинова, от името на група, заповядайте.

 **Д-р Теодора Константинова:** От името на нашата група изказвам огромното си разочарование от това, на което бяхме свидетели. Излязоха прави съмненията на г-н Станчев и на г-н Мариян Димитров. Това е непочтено, срамно и неморално. И аз смятам, че това е един от най-големите удари върху нашия общински съвет пред гражданството, морални удари, че се случи това. И доказа, че има друг избор от страна на тези, които бяха причина да се провали. Това е срам, но не само срам, а и позор.

 **Г-н Иво Пазарджиев:** Благодаря на д-р Константинова.

**6 Точка**

**К.л. 530 Отчет за изпълнение на решенията на Общински съвет**

 **Г-н Иво Пазарджиев:** Господин Мевлюдов ще докладва, заповядайте.

 **Г-н Ердинч Мевлюдов:** Уважаеми общински съветници, поддържаме така направеното предложение за решение. П овреме на заседанията на комисиите нямаше забележки към точката. Благодаря.

**Г-н Иво Пазарджиев:** Благодаря на г-н Мевлюдов. Не виждам заявени изказвания по точката. Колеги, моля за тишина в залата. Гласуваме по точката.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 555**

На основание чл. 21, ал.1, т. 24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец ноември 2020 г. до м. април 2021 г. включително, съгласно Приложение № 1.

**7 Точка**

**К.л. 536 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 17.09.2021 г.**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Да, благодаря, г-н Председател. Поддържаме точката, както е, единствено в началото тяхното събрание трябваше да бъде в август месец, което е променено и нека да се чете, че събранието на Асоциацията по ВиК ще бъде на 17 септември от 11 часа като редовна дата, вместо 16 август.

 **Г-н Иво Пазарджиев:** Моля системата в режим на изказвания. Господин Иван Кюркчиев искате изказване ли? (коментар от зала не се чува) Няма, проблем. Няма заявени изказвания. Стартираме гласуване

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 556**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русе реши:

I. При невъзможност за лично участие на Кмета на Община Русе в извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 16.08.2021 г. /петък/ от 11,00 часа в Зала №1 на Областна администрация – Русе, респ. за 17.09.2021 г. /петък/ от 11,00 часа /като резервна дата по смисъла на т. 6 от ал. 5 към чл. 10 от ПОДАВиК/, което ще се проведе в зала „Свети Георги“ на 6-ти етаж в сградата на Областна администрация – Русе, оправомощава г-жа Магдалина Илиева - Заместник-кмет на Община Русе с ресор „Устройство на територията” да представлява Община Русе на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе.

II. Оправомощава представителя на Община Русе да подкрепи и да гласува положително по точките от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 16.08.2021 г. /петък/ от 11,00 в Зала № 1 на Областна администрация - Русе, респ. за 17.09.2021 г. /петък/ от 11,00 часа /като резервна дата по смисъла на т. 6 от ал. 5 към чл. 10 от ПОДАВиК/, което ще се проведе в зала „Свети Георги“ на 6-ти етаж в сградата на Областна администрация – Русе, както следва:

1. Приемане на решение на основание чл.20, ал.3 от Правилника за организацията и дейността на асоциациите по водоснабдяване и канализация /ПОДАВК/, за препоръчителната вноска на държавата в бюджета на Асоциацията по ВиК – Русе за 2022 г.

2. Съгласуване на проекта за Бизнес план за дейността на „ВиК“ ООД – Русе в регулационен период 2022 – 2026 г.

3. Други.

III. При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 16.08.2021 г. /понеделник/ от 11:00 часа /основна дата/, респ. за 17.09.2021 г. /петък/ от 11,00 часа /като резервна дата по смисъла на т. 6 от ал. 5 към чл. 10 от ПОДАВиК/, в Зала „Свети Георги“ на 6-ти етаж на Областна администрация – Русе, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**8 Точка**

**К.л. 537 Прехвърляне на общинска част, представляваща придаваем терен от 31,60 кв.м. по улична регулация, срещу част от 3,10 кв.м. от ПИ №0.578 /УПИ XVI-578/ – частна собственост към ПИ №0.7065 – бул. „Тунджа“, кв. 42, град Мартен, Община Русе**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, това е процедура да се придадат 31,60 кв.м. по улична регулация към имота на заявителката Невелина Радославова Енчева и от частния ПИ по кв. 42 по регулационния план на град Мартен, община Русе да се придадат 3,10 кв.м. към общинския поземлен имот. Поддържаме точката по този начин, който е внесена

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 557**

 На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС §8, ал. 2, т. 1 и ал. 3, §22, ал. 1, т. 1, буква „б“ от ПЗР от ЗУТ, с цел прилагане на регулацията, одобрена със Заповед №128/23.04.1986 г. на Заместник-председателя на ИК на ОбНС –Русе, Протокол №18/03.06.2021 г. на Комисията по общинска собственост, Общински съвет – Русе реши:

 1. Да се придадат 31,60 кв.м. по улична регулация от поземлен имот /ПИ/ №0.7066 – ул. „Любен Каравелов“ към ПИ №0.578 /УПИ XVI-578/ в кв. 42 по регулационния план на град Мартен, ЕКАТТЕ 47336, Община Русе, собственост на Невелина Радославова Енчева и Евгени Георгиев Енчев, на стойност 1350,00 лева (хиляда триста и петдесет лева), без данъци и такси.

 2. Обявява придаваем терен от 31,60 кв.м. по улична регулация от имот /ПИ/ №0.7066 – ул. „Любен Каравелов“, град Мартен, ЕКАТТЕ 47336, Община Русе, за частна общинска собственост, като същият да се придаде към ПИ №0.578 /УПИ XVI-578/ в кв. 42 по регулационния план на град Мартен, ЕКАТТЕ 47336, Община Русе, собственост на Невелина Радославова Енчева и Евгени Георгиев Енчев, на стойност 1 350,00 лева (хиляда триста и петдесет лева), без данъци и такси.

 3. Да се придадат 3,10 кв.м. от поземлен имот ПИ №0.578 /УПИ XVI-578/ в кв. 42 по регулационния план на град Мартен, ЕКАТТЕ 47336, Община Русе, собственост на Невелина Радославова Енчева и Евгени Георгиев Енчев, към общински поземлен имот /ПИ/ №0.7065, представляващ улица „Тунджа“, на стойност 102,00 лева (сто и два лева), без данъци и такси, и доплащане от Невелина Радославова Енчева и Евгени Георгиев Енчев на Община Русе цена в размер на 1 248,00 лв. (хиляда двеста четиридесет и осем лева) и дължимите данъци и такси, съобразно правилата на данъчното законодателство, след погасяване на насрещните вземания на страните до размера на по-малкото, във връзка с прехвърляните придаваеми части от описаните имоти.

 Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**9 Точка**

**К.л. 538 Промяна на характера на собствеността от публична общинска в частна общинска собственост на недвижими имоти, представляващи придаваеми терени по дворищна и улична регулации, с площи от 25,70 и 0,90 кв.м. в кв. 21 по регулационния план на кв. „Долапите“, град Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, г-н Председател. Уважаеми общински съветници, с Решение 276, прието с Протокол 13 от 22.10. на общинския съвет е дадено съгласие да се сключи предварителен договор от ЗУТ за прехвърляне на собствеността спрямо придаваемите терени, както са описани в контролния лист. Сключен е предварителният договор и от тук нататък е налице предпоставка за сключване на окончателен договор. За целта обаче е необходимо терените да са частна общинска собственост, тъй като съгласно разпоредбите на Закона за общинската собственост имоти публична общинска собственост не могат да бъдат предмет на разпоредителни сделки.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 558**

 На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС и чл. 2, ал. 2 от Наредба №1 за общинската собственост на Общински съвет – Русе, Общински съвет реши:

 1. Обявява придаваем терен по дворищна регулация от 25,70 кв.м. от застроен поземлен имот с идентификатор 63427.9.924 по Кадастралната карта и кадастралните регистри на град Русе, представляващ УПИ I-924-за поща и озеленяване в кв. 21 по регулационния план на кв. „Долапите“, град Русе, предмет на Акт №9797/15.09.2020 г. за публична общинска собственост, вписан под №148, том 25, вх. рег. №9473/21.09.2020 г. по описа на Служба по вписванията – град Русе към Агенция по вписванията, придаван към поземлен имот с идентификатор 63427.9.1121 по Кадастралната карта и кадастралните регистри на град Русе, представляващ УПИ III-1121 кв. 21 по регулационния план на кв. „Долапите“, град Русе, собственост на Димитричка Минкова Ганчева, за частна общинска собственост.

 2. Обявява придаваем терен по улична регулация от 0,90 кв.м. от поземлен имот с идентификатор 63427.9.1157 по Кадастралната карта и кадастралните регистри на град Русе, представляващ улица „Карнобат“, придаван към поземлен имот с идентификатор 63427.9.1121 по Кадастралната карта и кадастралните регистри на град Русе, представляващ УПИ III-1121 кв. 21 по регулационния план на кв. „Долапите“, град Русе, собственост на Димитричка Минкова Ганчева, за частна общинска собственост.

**10 Точка**

**К.л. 539 Застраховане на имоти – частна общинска собственост**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Уважаеми общински съветници, по тази тема за застраховане на имотите предлагаме всяка година на общинския съвет. В случаят предлагаме 3 списъка от имотите, които са по-рискови. В първият списък влизат общинските жилища в раздел къщи 127 броя. Списък №3 на общинските жилища от резервния фонд, които също са по-рискови 136 броя. И списък на имотите частна общинска собственост 21 броя. Благодаря ви.

 **Г-н Иво Пазарджиев:** Изказване на г-н Деян Недков, заповядайте.

**Г-н Деян Недков:** Уважаеми господин Председател, уважаеми колеги, видно от материала аз вътре в него не можах да намеря отговор на 2 въпроса и ще ги задам сега. Срещу какви рискове ще се застраховат имотите и на каква стойност ще се застраховат имотите?

**Г-н Иво Пазарджиев:** Благодаря на г-н Недков. Ще има ли отговор от администрацията? Госпожа Стефанова ще отговори. Заповядайте.

**Г-жа Златомира Стефанова:** Господин Недков, в контролния лист е описано, може да го видите, срещу пожари, наводнения. Всички тези рискове, които крият … Резервният фонд, както знаете са хора, които са в по-неравностойно положение, които не се грижат твърде добре за имуществото. Къщите е съвсем нормално да искаме да ги застраховаме. А самата сума обявява се обществена поръчка и съответно се … (коментар от зала не се чува) Стойността, каква стойност на имотите търсите?

**Г-н Иво Пазарджиев:** Моля, не влизайте в режим на диалог.

**Г-н Деян Недков:** Ще поясня въпросът, имотите ще бъдат застраховани на балансова стойност, на възстановителна стойност или на действителна стойност? И ако пак ги застраховаме като миналата година на балансова стойност, когато стане щета имате под застраховане и общината няма да вземе нищо. За това задавам въпроса.

**Г-н Иво Пазарджиев:** Благодаря на г-н Неков. Няма други заявени изказвания. Режим на гласуване, моля по точката.

**КВОРУМ – 32. С 27 гласа „за”, 2 „против” и 3 „въздържали се” се прие**

**РЕШЕНИЕ № 559**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите, частна общинска собственост, подлежащи на застраховане през 2022 г., включващ:

Списък №1 на общинските жилища за настаняване под наем на граждани с установени жилищни нужди - раздел Б. Къщи – 127 броя *(приложение №1)*;

Списък №3 на общинските жилища от резервния фонд – 136 броя *(приложение №2)*;

Списък на имоти частна общинска собственост – 21 броя *(приложение №3)*.

 **Г-н Иво Пазарджиев:** Само искам да напомня, че все още, колеги, е задължително да използваме маските по време на заседанието. Така че ще ви помоля да го направите.

**11 Точка**

**К.л. 540 Предоставяне безвъзмездно за управление на част от общински сгради с идентификатори 63427.4.609.1 и 63427.4.609.2 по КККР на гр. Русе, с адрес гр. Русе, ж.к. „Дружба 3“, ул. „Никола Й. Вапцаров“№20, за нуждите на Детска ясла №6**

 **Г-н Иво Пазарджиев:** Госпожа Златомира Стефанова.

 **Г-жа Златомира Стефанова:** Уважаеми господин Председател, със заявление от директора на Детска ясла 6 да бъде учредено безвъзмездно право на управление на втори етаж на сградата с идентификатор, който е описан с площ 112 кв.м., както и сграда за детско заведение с площ от 302,68 кв.м. от втория етаж. Вторият етаж на двете сгради са функционално свързани помежду си, обслужвани от външен асансьор, представляващ сграда с идентификатор, както е описан в контролния лист.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 37. С 37 гласа „за”, 0 „против” и 0 „въздържали се” се прие**

**РЕШЕНИЕ № 560**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 1 и ал. 4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе и чл. 119, ал. 2 от Закона за здравето, Общински съвет – Русе реши:

Дава съгласие за предоставяне безвъзмездно за управление на Детска ясла №6 представлявана от директора Вероника Трифонова, на втори етаж от сграда с идентификатор 63427.4.609.2 по КККР на гр. Русе, с площ от 112 кв.м., с предназначение: Сграда за детско заведение, и на част с площ от 302,68 кв.м. от втори етаж на сграда с идентификатор 63427.4.609.1 по КККР на гр. Русе, цялата със застроена площ от 1 602 кв.м., представляваща помещения, ситуирани в западната й част, заедно с прилежащите й в сутерена складови помещения №2 с площ от 7,23 кв.м., №3 с площ от 7,24 кв.м. и №5 с площ от 7,23 кв.м., на които сгради описаните втори етаж, респективно част от втори етаж, са функционално свързани помежду си и обслужвани от външен асансьор, представляващ сграда с идентификатор 63427.4.609.5 по КККР, описани в АПОС №6861/04.01.2013 г., вписан под №150, том 5, Н.Д. 943, ДВР 2354, вх.рег. №2391 от 20.02.2013 г. по описа на Службата по вписвания – Русе.

**12 Точка**

**Предоставяне безвъзмездно за управление на част от недвижим имот - частна общинска собственост, намиращ се в гр. Русе, ул. „Райко Даскалов“ №2**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Да, благодаря. Уважаеми общински съветници, предложението касае предоставяне безвъзмездно за управление на част от недвижим имот частна общинска собственост, представляващ помещение 303, 304 за офис с площ общо 69 кв.м. на Българска телеграфна агенция или БТА с административен адрес на самостоятелен обект „Райко Даскалов“ 2 за срок от 10 години. Преписката е разгледана от Комисията по общинска собственост, която дава своето съгласие. В комисията е представен срок от 5 години, общинската администрация предлага срока да е 10 години, защото като национален независим информационен институт на Република България БТА осъществява дейностите определени в Закона за БТА, включително да създава кореспондентски бюра в страната, в чужбина, да открива и поддържа структура от журналистически и помощни екипи в страната и чужбина. Развитието на информационната дейност на агенцията налага разширяване на мрежата от пресклубове на БТА, които са се утвърдили като медийни средища, отразяващи редица събития и предоставящи възможност за организиране на пресконференции, кръгли маси, дискусии, изложби и даващи възможности на журналисти, институции и граждани от региона да отправят послания и да огласяват новини. Благодаря ви.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 561**

На осн. чл. 21, ал. 2, във връзка с чл. 21, ал. 1, т. 8 от ЗМСМА; чл. 12, ал. 3 и ал. 4 от ЗОС; чл. 13, ал. 2 от Наредба № 1 за общинската собственост на Общински съвет – Русе, протокол № 19 от 01.07.2021г. на Комисия по общинска собственост и искане с вх. № 15-86-2/24.06.2021г., Общински съвет - Русе реши:

Дава съгласие за предоставяне безвъзмездно за управление на част от недвижим имот - частна общинска собственост, представляващ помещение №303-304, за „офис“, с площ от общо 69 кв.м., ситуирано на ниво 2 от самостоятелен обект в сграда с идентификатор 63427.2.1503.1.5 по КККР на гр. Русе, с предназначение на самостоятелния обект: За офис, брой нива на обекта: две, с площ на всяко от нивата 370.50 кв.м., разположен в сграда – паметник на културата, съгласно ДВ бр.№63/1973г., с идентификатор 63427.2.1503.1 по КККР на гр. Русе, разположена в поземлен имот с идентификатор 63427.2.1503 по КККР на гр. Русе, предмет на Акт за частна общинска собственост №8164/14.03.2017г., вписан в Агенция по вписванията – Служба по вписванията - Русе под № 175, том 6, н.д. 1215, ДВР 2878, вх. рег. № 2914/20.03.2017 г., на БЪЛГАРСКА ТЕЛЕГРАФНА АГЕНЦИЯ /БТА/, ЕИК по БУЛСТАТ 000695071, с административен адрес на самостоятелния обект: Област Русе, Община Русе, гр. Русе, ул. „Райко Даскалов“ №2, за срок от 10 /десет/ години.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**13 Точка**

**К.л. 545 Прекратяване на съсобственост в поземлен имот №501.67 по кадастралния план на с. Долно Абланово, Община Русе, Област Русе, с административен адрес: с. Долно Абланово, ул. „Ал. Стамболийски“ №42, Община Русе, по реда на чл. 36, ал. 1, т. 2 от ЗОС, във връзка с чл. 34, ал. 1, т. 2 от Наредба №1 на Общински съвет – Русе**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, г-н Председател. В общината е постъпило заявление от Радостина Василева за прекратяване на съсобственост чрез изкупуване дела на общината, представляващ 971 от 2152 квадратни метра идеални части от поземлен имот от кадастралния план на Долно Абланово. Комисията по общинска собственост е разгледала и потвърдила. Поддържаме точката, като само искам да направя уточнение, че вчера са ви изпратени новите данъчни оценки, тъй като към 30 юни бяха предишните, преди внасянето на материала, така че трябва да сте ги получили.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 562**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 9; чл. 36, ал. 1, т. 2; чл. 41, ал. 2 от ЗОС, чл. 34, ал. 1, т. 2 и чл. 34, ал. 3 от Наредба №1 за общинската собственост на Общински съвет – Русе, Общински съвет реши:

 1. Допълва годишната програма за управление и разпореждане с имоти – общинска собственост за 2021 г. с продажба чрез изкупуване дела на Община Русе, представляващ 971/ 2 152 кв.м. идеални части от поземлен имот №501.67 по кадастралния план на с. Долно Абланово, Община Русе, Област Русе, целият с площ от 2 152 кв.м., с административен адрес: с. Долно Абланово, ул. „Ал. Стамболийски“ №42, Община Русе, с трайно предназначение: Урбанизирана територия, с начин на трайно ползване: За друг обществен обект, комплекс, предмет на АЧОС №10065/08.04.2021 г., вписан под №171, том 10, н.д. 2105, д.в.р. 3810, вх. рег. №3842 от 15.04.2021 г. по описа на Служба по вписванията – град Русе, Община Русе, с прогнозен приход в общ размер на 4 250,00 лева (четири хиляди двеста и петдесет лева), без дължими данъци и такси.

 2. Дава съгласие за прекратяване съсобствеността между Община Русе, от една страна и Радостина Димова Василева, от друга страна, чрез изкупуване дела на общината, представляващ 971/ 2 152 кв.м. идеални части от поземлен имот №501.67 по кадастралния план на с. Долно Абланово, Община Русе, Област Русе, целият с площ от 2 152 кв.м., с административен адрес: с. Долно Абланово, ул. „Ал. Стамболийски“ №42, Община Русе, с трайно предназначение: Урбанизирана територия, с начин на трайно ползване: За друг обществен обект, комплекс, предмет на АЧОС №10065/08.04.2021 г., вписан под №171, том 10, н.д. 2105, д.в.р. 3810, вх. рег. №3842 от 15.04.2021 г. по описа на Служба по вписванията – град Русе, Община Русе от другия съсобственик Радостина Димова Василева, срещу заплащане на цена в общ размер на 4 250,00 лева (четири хиляди двеста и петдесет лева), без дължими данъци и такси. Данъците и таксите са за сметка на Радостина Димова Василева.

 Решението подлежи на оспорване чрез Общински съвет – Русе пред Административен съд – Русе в 14 дневен срок от оповестяването му.

**14 Точка**

**К.л. 546 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Образцов чифлик“**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, г-н Председател. Имаме постъпило заявление за закупуване на терен с площ 468 кв.м. в „Образцов чифлик“. За имотът е съставен акт за частна общинска собственост и има изградена сграда частна общинска, извинявайте, частна собственост без строителни книжа, неотговаряща на изискванията на чл. 35, ал. 3 от ЗОС. Затова и предлагаме да бъде публичен търг с явно наддаване. Пълномощникът на кмета на община Русе в кварталите ДЗС и Образцов чифлик г-н Красен Колев изразява положително становище. Преписката е разгледана и в комисията общинска собственост, която също дава положително становище.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 563**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и т.9 чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2021 г.“ с продажбата на поземлен имот (ПИ) с идентификатор 63427.12.51 по кадастралната карта и кадастралните регистри (КККР) на гр. Русе, Община Русе, Област Русе с площ 468 кв.м., намиращ се в гр. Русе, кв. „Образцов Чифлик“, №19, с трайно предназначение на територията: Урбанизирана, с начин на трайно ползване: За обект комплекс за здравеопазване, при граници и съседни имоти: 63427.12.32, 63427.12.50. За имота е съставен Акт за частна общинска собственост №10060/01.04.2021 г., вписан под №151, том 9, д.в.р 3391, вх. №3379 от 05.04.2021 г. по описа на Службата по вписвания - Русе, с прогнозен приход от продажбата в размер 13 730,00 лева (тринадесет хиляди седемстотин и тридесет лева), без данъци и такси.

 2. Дава съгласие за продажба чрез публичен търг с явно наддаване на общински ПИ с идентификатор 63427.12.51 по кадастралната карта и кадастралните регистри (КККР) на гр. Русе, Община Русе, Област Русе с площ 468 кв.м., намиращ се в гр. Русе, кв. „Образцов Чифлик“, №19, с трайно предназначение на територията: Урбанизирана, с начин на трайно ползване: За обект комплекс за здравеопазване, при граници и съседни имоти: 63427.12.32, 63427.12.50. За имота е съставен Акт за частна общинска собственост №10060/01.04.2021 г., вписан под №151, том 9, д.в.р 3391, вх. №3379 от 05.04.2021 г. по описа на Службата по вписвания - Русе, с начална тръжна продажна цена в размер на 13 730,00 лева (тринадесет хиляди седемстотин и тридесет лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**15 Точка**

**К.л. 547 Откриване процедура за провеждане на публичен търг с явно наддаване за продажба на недвижими имоти – частна общинска собственост, намиращи се в град Русе, кв. „Родина 3“, ул. „Панагюрище“ №46 и ул. „Вискяр планина“ №8**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, г-н Председател. Поддържаме точката. Имаме заявление от Валентин Маринов Апостолов за закупуване на двата общински имота на ул. „Панагюрище“ №46 и ул. „Вискяр планина“ №8. Пазарната стойност и пазарните оценки са описани в контролния лист. В свое заседание комисията по общинска собственост дава съгласие за провеждане на процедурата чрез публичен търг с явно наддаване. Благодаря.

 **Г-н Иво Пазарджиев:** Благодаря на г-жа Стефанова. Не виждам … Господин Деян Недков, заповядайте.

**Г-н Деян Недков:** Уважаеми господин Председател, господин Кмет, колеги, за пореден път виждаме, че който подаде заявление си купува, каквото иска и общината не си управлява добре имотите. Ще дам пример, тези два имота, ако предварително бяха обединени и беше изготвен ПУП за тях и беше пуснат на търг, щеше да се получи една доста по-голяма сума, която също е в интерес на общината. Второ, зад тези имоти има още около 9 общински имота, които също можеха да се обединят с дадените имоти. Затова ви призовавам да не подкрепяме тази точка. Благодаря.

**Г-н Иво Пазарджиев**: Благодаря на г-н Недков. Не виждам други заявени .. Госпожа Стефанова, искате ли нещо да отговорите?

 **Г-жа Златомира Стефанова:** Господин Недков, благодаря за въпросите ви. Значи, в този вариант самия заявител е посочил, че по този начин иска да закупи имотите. Те са разгледани в комисията общинска собственост. И освен това, това, което казвате, че имотите могат да бъдат обединени с останалите, те имат различно предназначение. За двата имота по този начин сме ги разгледали и сме ги предложили и ги поддържаме.

 **Г-н Иво Пазарджиев**: Благодаря на г-жа Стефанова. Не виждам други заявени изказвания. Режим на гласуване, моля.

**КВОРУМ – 43. С 26 гласа „за”, 3 „против” и 14 „въздържали се”**

**Г-н Иво Пазарджиев:** (коментар от зала не се чува) Кое не е отразено според Вас? (коментар от зала не се чува)Процедура на прегласуване, моля. Системата е стартирана. Моля, да прегласуваме точката.

**Ръчно гласували:**

**Г-н Станимир Станчев – „против“.**

**КВОРУМ – 43. С 23 гласа „за”, 4 „против” и 16 „въздържали се” не се прие предложението.**

**16 Точка**

**К.л. 548 Съгласие за продажба на общински терени от 68,20 кв.м. и 5,80 кв.м. по дворищна и улична регулации, приобщени към УПИ XV-2177 в кв. 608 по регулационния план на град Русе**

 **Г-н Иво Пазарджиев:** Заповядайте, г-жа Стефанова.

 **Г-жа Златомира Стефанова:** Да, благодаря, г-н Председател. Поддържаме точката. Касае за общински терени по улична регулация на град Русе.

 **Г-н Иво Пазарджиев:** Не виждам заявени изказвания. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 564**

 На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС, §22, ал. 1, т. 1, буква „б“ от ЗР от ЗУТ, чл. 41, ал. 2 от ЗОС, Протокол №43/10.10.2019 г. на Комисията по общинска собственост, скица-предложение за придаваеми места по дворищна и улична регулации, Общински съвет реши:

 1. Обявява придаваем терен от 5,80 кв.м. по улична регулация от поземлен имот с идентификатор 63427.4.1232 – улица, придаван към УПИ XV-2177 за обособяване на УПИ XV-1231 в кв. 608 по плана на град Русе, за частна общинска собственост.

 2. Да се продадат терени, общинска собственост, представляващи:

 2.1. Придаваем терен от 68,20 кв.м. по дворищна регулация от УПИ XVI-1435, представляващ поземлен имот с идентификатор 63427.4.2937 по КККР на град Русе, приобщен към УПИ XV-2177 за обособяване на УПИ XV-1231 в кв. 608 по регулационния план на град Русе, с цена в размер на 9 015,00 лева (девет хиляди и петнадесет лева);

 2.2. Придаваем терен от 5,80 кв.м. по улична регулация от поземлен имот с идентификатор 63427.4.1232 – улица, приобщен към УПИ XV-2177 за обособяване на УПИ XV-1231 в кв. 608 по регулационния план на град Русе, с цена в размер на 767,00 лева (седемстотин шестдесет и седем лева),

 на Мария Колева Маринова, след заплащане на Община Русе цена в общ размер на 9 782,00 лв. (девет хиляди седемстотин осемдесет и два лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**17 Точка**

**К.л. 549 Учредяване възмездно право на пристрояване на гараж към съществуваща сграда в имот общинска собственост, находящ се в с. Николово, ул. „Липник“ №5**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря, г-н Председател. Имаме заявление от Венцислав Данев за учредяване право на пристрояване на гараж към съществуваща жилищна сграда и поддържаме внесената точка. Като комисия по общинска собственост е дала положително становище.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 565**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 38, ал. 2 и ал. 4 и чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 на Общински съвет – Русе за общинската собственост и Протокол №18/03.06.2021 г. на Комисията по общинска собственост, Общинският съвет реши:

Дава съгласие за учредяване възмездно право на пристрояване за изграждане на гараж със застроена площ 44,64 кв.м., и височина до 3,60 м., към съществуваща жилищна сграда, разположена в УПИ VIII – 473, кв. 26 по регулационния план на Николово, предмет на АОС №5529/12.08.2008 г. в полза на Венцислав Любенов Данев, съобразно предвижданията на одобреното на 12.04.2021 г. от Гл. архитект на Община Русе конструктивно становище, срещу заплащане на цена в размер на 1 349,00 лв., без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**18 Точка**

**К.л. 550 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Семерджиево, Община Русе, ул. „Вихрен“ №3**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря. Уважаеми общински съветници, имаме заявление от Шукри Недретов Шукриев, който иска да закупи уличен, извинявайте, урегулиран поземлен имот в с. Семерджиево ул. Вихрен №3. Кметът на кметството г-жа Мюжгян Халилова изразява положително становище и преписката е разгледана в комисия по общинска собственост, която също дава положително становище.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 566**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и т.9 чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2021 г.“ с продажбата на урегулиран поземлен имот IV в квартал 42, образуван от имот 392 по регулационен и застроителен план на с. Семерджиево, Община Русе, Област Русе с площ 623 кв.м., намиращ се в с. Семерджиево, Община Русе, ул. „Вихрен“ №3, отреден за Жилищно застрояване, при граници и съседни имоти: улица, УПИ III в кв. 42, УПИ IX в кв. 42, УПИ V в кв. 42. За имота е съставен Акт за частна общинска собственост №9876/23.11.2020 г., вписан под №32, том 34, д.в.р. 12368, вх. №12663 от 27.11.2020 г. по описа на Службата по вписвания - Русе, с прогнозен приход от продажбата в размер 3 850,00 лева (три хиляди осемстотин и петдесет лева), без данъци и такси.

 2. Дава съгласие за продажба чрез публичен търг с явно наддаване на общински урегулиран поземлен имот IV в квартал 42, образуван от имот 392 по регулационен и застроителен план на с. Семерджиево, Община Русе, Област Русе с площ 623 кв.м., намиращ се в с. Семерджиево, Община Русе, ул. „Вихрен“ №3, отреден за Жилищно застрояване, при граници и съседни имоти: улица, УПИ III в кв. 42, УПИ IX в кв. 42, УПИ V в кв. 42. За имота е съставен Акт за частна общинска собственост №9876/23.11.2020 г., вписан под №32, том 34, д.в.р. 12368, вх. №12663 от 27.11.2020 г. по описа на Службата по вписвания - Русе, с начална тръжна продажна цена в размер на 3 850,00 лева (три хиляди осемстотин и петдесет лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**19 Точка**

**К.л. 554 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имот – частна общинска собственост, като спортно игрище, с адрес гр. Русе, ж.к. „Родина“, ул. „Димчо Дебелянов“, предмет АЧОС №6213/13.04.2010 г.**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря. Уважаеми общински съветници, предложението касае да се определи начална тръжна наемна цена, тъй като имота ще се отдава с различно от посочените в Наредба 2 предназначения, съгласно чл. 11 от същата наредба е изготвена експертна оценка за определяне на пазарната цена. Въз основа на оценката предлагаме началната тръжна наемна цена да бъде 446 лева без ДДС. Имотът е съществуващо спортно игрище в квартал Родина, ул. „Димчо Дебелянов“.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 44. С 41 гласа „за”, 1 „против” и 2 „въздържали се” се прие**

**РЕШЕНИЕ № 567**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 8 от Закона за общинската собственост (ЗОС), във връзка с чл. 11 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Определя начална наемна цена на месец в размер на 446,00 лв. (Четиристотин четиридесет и шест лева) без включен ДДС, при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем, като спортно игрище, на терен – частна общинска собственост, представляващ поземлен имот (ПИ) с идентификатор по Кадастралната карта на гр. Русе 63427.5.447, с площ 1488,00 кв. м, с трайно предназначение – урбанизирана територия, с начин на трайно ползване – за друг обществен обект, комплекс, находящ се в гр. Русе, ж. к. „Родина“, ул. „Димчо Дебелянов“.

**20 Точка**

**К.л. 555 Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, г-н Председател. Уважаеми общински съветници, това е процедура за отдаване под наем на терени публична общинска собственост за поставяне на преместваеми обекти по чл. 56 от ЗУТ. Предложението касае отдаване под наем на 4 терена, описани в проекта за решението. Терените от номер 1 до 3 са предмет на Общата схема за преместваемите обекти, номер 4 е предмет на подробна схема, одобрена от главния архитект за гробищен парк „Чародейка“. Всички терени са отдавани със същото предназначение. Благодаря.

 **Г-н Иво Пазарджиев:** Благодаря на г-жа Стефанова. Не виждам заявени изказвания. Режим на гласуване, моля.

**КВОРУМ – 43. С 40 гласа „за”, 1 „против” и 2 „въздържали се” се прие**

**РЕШЕНИЕ № 568**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 14, т. 30. 3, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост за поставяне на временен обект павилион за административни услуги (офис), с площ от 12,00 кв. м, находящ се в гр. Русе, ул. „Шипка“, ул. „Розова долина“, т. 142 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 46,00 лв. (Четиридесет и шест лева) без включен ДДС.

2. Част от терен – публична общинска собственост за поставяне на временен обект павилион за продажба на вестници и списания, с площ 2,55 кв. м, находящ се в гр. Русе, ул. „Борисова“, ул. „Симеон Велики“, позиция от Обща схема за зона „Б“ площад „Свобода“, с начална тръжна месечна наемна цена – 61,00 лв. (Шестдесет и един лева) без включен ДДС.

3. Част от терен - публична общинска собственост за поставяне на временен обект фургон за пилета на грил, с площ 10,00 кв. м, находящ се в гр. Русе, ул. „Борисова“ и ул. „Бозвели“, до магазин „Пацони“, позиция от Обща схема за зона „Д“ (ул. „Борисова“ с Гаровия площад), с начална тръжна месечна наемна цена – 372,00 лв. (Триста седемдесет и два лева) без включен ДДС.

4. Част от терен обозначен с №1 съгласно одобрена от Главен Архитект на Община Русе подробна схема по чл. 56 от ЗУТ, за разполагане на чадър и маса за продажба на цветя с размери 2,10/ 2,10 м, с площ 4,41 кв. м, в УПИ IV-278, за гробищен парк, от кв. 859 по рег. план на гр. Русе, а по КК на гр. Русе, представляващ ПИ с идентификатор 63427.6.202, находящ се в гр. Русе, кв. „Чародейка–Г–Север“, ул. „Зорница“, представляващ Гробищен парк „Чародейка“ в гр. Русе, с начална тръжна месечна наемна цена в размер на 42,00 лв. (четиридесет и два лева) без ДДС.

**21 Точка**

**К.л. 565 Промяна в състава на** **Комисията по приватизация и следприватизационен контрол**

 **Г-н Иво Пазарджиев:** Кой ще докладва? Кой ще докладва точката? Ще помоля г-жа Кръстева да води, явно умората започва да се показва.

 **Г-жа Наталия Кръстева:** Прощавайте, колеги, разсеяхме се. Контролният лист е К.л. 565 Промяна в състава на Комисията по приватизация и следприватизационен контрол, точката е 21. Заповядайте, г-н Председател.

 **Г-н Иво Пазарджиев:** Да, уважаеми колеги, във връзка с постъпило заявление от администрацията за промяна в състава на комисията по приватизация и следприватизационен контрол правя предложение да бъде освободена г-жа Елена Ангелова, като на нейно място да бъде избран г-н Кристиян Вълчев.

 **Г-жа Наталия Кръстева:** Има ли желаещи да се изкажат по точката? В системата не са отчетени. Процедура на гласуване. (коментар от зала не се чува) Господин Илиев, не Ви е отчетен гласа ли или какво … (коментар от зала не се чува) Може ли само да погледнем г-н Илиев отразен ли му е вота? (коментар от зала не се чува) Така е отразен. Колеги, моля ви достатъчно чувствителни са тъчскрийновете на устройствата, достатъчно е да докоснете, гласа ви се отчита тук по системата и на монитор. Правилно Ви е отчетен гласа „за“, това ли Ви е волята? (коментар от зала не се чува) Добре, моля процедура по прегласуване. Колеги, системата е включена, моля гласувайте.

**КВОРУМ – 45. С 38 гласа „за”, 2 „против” и 5 „въздържали се” се прие**

**РЕШЕНИЕ № 569**

На основание чл. 21, ал.2 във връзка с чл.21, ал.1, т.1 от Закона за местното самоуправление и местната администрация и чл. 8, ал. 3 и ал. 4 от Наредба за устройство и работа на органите за приватизация и следприватизационен контрол, Общински съвет – Русе реши:

1. Освобождава Елена Ангелова – главен експерт в отдел „Стопански дейности и анализи“ към дирекция „Международна политика, стопански дейности и анализи“ като член на Комисията по приватизация и следприватизационен контрол.
2. Избира Кристиян Вълчев – началник отдел „Общинска собственост и земеделие“ към дирекция „Управление на собствеността“ за член на Комисията по приватизация и следприватизационен контрол.

**Г-жа Наталия Кръстева:** Заповядайте, г-н Пазарджиев да продължите воденето.

 **Г-н Иво Пазарджиев:** Благодаря на г-жа Кръстева.

**22 Точка**

**К.л. 558 Дарение за нуждите на служба „Пожарна безопасност и защита на населението – Русе“**

 **Г-н Иво Пазарджиев:** Кой ще докладва?Госпожа Магдалина Илиева, заповядайте.

 **Г-жа Магдалина Илиева:** Уважаеми общински съветници, поддържаме така направеното предложение. Община Русе направи как да кажа, удостои с полагащото се уважение всъщност Пожарната в Русе и поставихме врати 4 броя, метално врати на клетките, в които домуват пожарните коли, които са така от дълги години. Тези врати всъщност благодарение на частна фирма, те са дарение към общината. Така че, моля да подкрепите нашето предложение, ние пък да ги дарим на пожарната. Благодаря ви.

 **Г-н Иво Пазарджиев:** Благодаря на г-жа Илиева. Кметът на община Русе също ще вземе думата.

**Г-н Пенчо Милков:** Искам само да внеса уточнение. Не врати за пожарните автомобили, а в нашата Пожарна, в нашата Пожарна има специализиран сектор, който се намира по пътя за София, в една отбивка и там е най-специализираната им техника, която особено при бедствия от типа на химически проблеми, тя ще се включи да ни защити, не са прости пожарни автомобили. Този сектор действително стояха само със стрехи и в момента ще бъдат затворени. Отделно по отношение на Пожарната искам да ви кажа, че Община Русе и изработи много големи, светещи табели, които са на бул. „България“ при излизането на пожарните автомобили имаше противоречие с тировете, които връхлитат по бул. „България“. Сега сме изработили такива светещи табели, направена е маркировка и община Русе се опитва всячески да съдейства на Пожарна безопасност и защита на населението.

**Г-н Иво Пазарджиев:** Благодаря на кмета на община Русе. Не виждам заявени изказвания. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 570**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и чл. 34, ал. 4 от ЗОС, чл. 26, ал. 2, т.4 и чл.46, ал.8 от Наредба №1 на ОБС - Русе, Общински съвет – Русереши:

1. Дава съгласие Община Русе да дари на служба „Пожарна безопасност и защита на населението“ – Русе следните движими вещи частна общинска собственост:
* 2бр. двукрилни портални врати изработени от метална конструкция с антикорозионно покритие и стъклопакет с размери 3210 см. на 3570 см. на стойност 2450 лв. без ДДС.
* 2бр. двукрилни портални врати изработени от метална конструкция с антикорозионно покритие и стъклопакет с размери 3250 см. на 3450 см. на стойност 2450 лв. без ДДС.
1. Възлага на Кмета на Община Русе да извърши необходимите действия и да подпише договор за дарение при условията на точка 1 от настоящото решение.

**23 Точка**

**К.л. 533 Приемане на Наредба за изменение и допълнение на Наредба №7 на Общински съвет – Русе за реда и условията за разполагане на преместваеми обекти, на рекламно-информационните и монументално-декоративно елементи и за осъществяване на рекламната дейност на територията на Община Русе**

 **Г-н Иво Пазарджиев:** Господин Траян Тотев е вносител. Заповядайте.

 **Г-н Траян Тотев:** Здравейте, уважаеми колеги, на вашето внимание е един материал, който е плод на работата на една временна комисия, която гласувахме преди около година, заради пандемията забавихме нейната работа но в последните месеци заседавахме интензивно и достигнахме до този краен материал, който днес е на вашето внимание. В него правим няколко промени, а именно досега нормата бе възможност за заемане на една трета от площта за разполагане на съобщения на едно лице или организация, но същата счетохме, че е неефективна и я заменихме с друг модел, който разрешава да се постави до един афиш с размери 100 на 70 или два с размери до 50 на 70, това е заимствано от други общини. Друго, което променяме цената за разлепване на афиши, което ще допринесе за повече средства към общинския бюджет. Като това е дейност, която се извършва от ОП „Русе Арт“. Друга промяна, която правим е даваме повече правомощия на КООРС да налага санкции. Надяваме се, че това ще допринесе и ще реши проблема с лепенето на плакати от едни хора, които го правят по съмнителен начин в напия град. И други промени, които сме приложили те произтичат от промени в ЗУТ. Ако имате въпроси насреща съм да отговарям.

 **Г-н Иво Пазарджиев:** Благодаря на г-н Тотев. Господин Орлин Дяков за изказване, заповядайте.

 **Г-н Орлин Дяков:** Господин Председател, уважаеми господин Кмет, колеги, темата пряко засяга и мен, и г-н Кюркчиев, вероятно и много други хора за безобразията, които се вършеха до момента надявам се в разлепване на печатната реклама. Първо искам да призова всички, които изобщо искат да лепят да се обръщат към общинската фирма ОП Арт. Съответно искам да се обърна и към общинската фирма да бъде така добра да рекламира и да даде възможност, да презентира ли, как да го нарека по друг начин, да даде възможност на хората, които искат да правят печатна реклама и да я лепят къде да отидат и какво да направят. Защото много малко са хората, които наистина знаят къде се намира ОП „Русе Арт“, как да се свържат с нея и как да ползват услугите. И поне аз се надявам, че колегите, които редовно ползват такава печатна реклама сме се така разбрали помежду си, джентълменско споразумение да ползваме наистина услугите на Русе, на ОП Арт. Искам да ви кажа, че направихме всичко възможно, което ни разрешава националното законодателство да спрем тоя хаос, който е в момента в града. Нека да опитаме така, такава ни беше уговорката с г-н Тотев и цялата комисия. Нека да опитаме с тези промени, да видим дали ще дадат добър резултат. Надявам се да дадат. И ако е необходимо след някакъв период от време отново ще се съберем и ще решаваме какво ще правим. Благодаря ви за вниманието.

 **Г-н Иво Пазарджиев:** Кметът на община Русе има думата. Заповядайте.

 **Г-н Пенчо Милков:** Уважаеми колеги общински съветници, господин Председател, г-н Дяков, вземам думата, защото не съм съгласен, че в Русе има хаос, във всяка сфера на обществения живот в Русе се налага ред. Да, без този ред да е груб, но непрекъснато, включително вчера и днеска в парка се глобяват много автомобили, които са си позволили да влязат. Методично се налага ред, изобщо не става дума за хаос. Можем да се убедим, че на таблата в настоящата предизборна кампания не се допусна това ,което много изборни кампании бяхме свидетели назад, за което определено смятам, че имат добро въздействие и политическите сили, които проведоха така кампанията, но и работата на община Русе също. Своевременното изпълнение на решенията на РИК. В никакъв случай не е имало хаос и мисля, че на гражданите това им прилича. Имахме точно определени места. Допуснаха се нарушения на Лафка да се слагат по спирките плакати. Но на местата за лепене мисля, че тези избори видяхме съвсем друго отношение. Русе Арт сте абсолютно прав още по-активно, но това трябва и субектите, които имат задача да разположат такава реклама да ползват предприятието. Ние бяхме свидетели във времето назад, в едни времена преди мен, когато техните плакати се късаха и се смъкваха, лепиха се дати различни от датите върху плакатите. Мисля, че в момента това не се случва и действително тука е и ръководителя, хората могат да използват „Русе Арт“ и ние се ангажираме да изпълняваме тая дейност. Но хаос в Русе определено няма.

 **Г-н Иво Пазарджиев:** Реплика ли искате г-н Дяков? Да, заповядайте.

**Г-н Орлин Дяков /реплика/:** Господин Милков, приехте го прекалено крайно, става въпрос само за … Знаете за какво става въпрос. (коментар от зала не се чува) Да, не става въпрос нито за изборите … Става въпрос за тормоз от една и съща фирма години наред и се надявам, че това сега с тези промени ще се промени. Не е верно, пак се лепят дати и се променят, защото така сме потърпевши в някаква степен, пак се късат плакати. Тоест как да кажа разпространението и рекламирането на културния продукт, айде да не го наречем хаос, защото очевидно това ви дразни, но е под напрежение и то сериозно. Благодаря.

**Г-н Иво Пазарджиев:** Благодаря на г-н Дяков. Има ли други желаещи за изказвания? Не виждам Режим на гласуване по точката, моля и да изключите мобилните си телефони.

**КВОРУМ – 36. С 35 гласа „за”, 1 „против” и 0 „въздържали се”**

**Г-н Иво Пазарджиев**: (коментар от зала не се чува) Господин Ибрям, объркахте гласуването ли? (коментар от зала не се чува) Добре, прегласуваме точката. Системата е стартирана, моля за прегласуване.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 571**

На основание, чл. 21, ал. 2 във връзка с чл. 21, ал. 1, т. 23 от ЗМСМА, чл. 56, ал. 2 от ЗУТ и чл. 56а, ал. 2 от ЗУТ, чл. 9 от ЗМДТ, във връзка с чл. 6, ал. 2 от ЗМДТ и чл. 79 от АПК, Общински съвет - Русе реши:

Приема Наредба за изменение и допълнение на Наредба № 7 на Общински съвет – Русе за реда и условията за разполагане на преместваеми обекти, на рекламно-информационните и монументално-декоративните елементи, и за осъществяване на рекламната дейност на територията на Община Русе е, със следното съдържание:

1. Член 10 от наредбата се отменя.
2. Чл. 11, ал.1 се изменя така:

„Подробните схеми за поставяне на преместваеми обекти се изготвят по искане на възложителя – физическо или юридическо лице, или при възлагане от Кмета на Общината и се одобряват се от Главния архитект в едномесечен срок от датата на внасянето им, след съгласуване с Дирекция ”Управление на собствеността ”/УС/.

1. В чл.15, ал.1, т.12 вместо „Наредба № 6 от 26.11.2003 г. за изграждане на достъпна среда в урбанизираните територии на министъра на регионалното развитие и благоустройството, министъра на земеделието и горите, министъра на труда и социалната политика и министъра на здравеопазването“ да се чете „Наредба № рд-02-20-2 от 26.01.2021г. издадена от министъра на регионалното развитие и благоустройството за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията“
2. Алинея 2 на член 17 придобива следната редакция: „Стоките и услугите по т. 1, 6, 9, 11,12 и 14 се предлагат задължително само в павилиони, а тези по т.15 в мобилни фургони или в търговските обекти.“
3. Чл. 20, ал. 1 придобива следната редакция:

„За преместваеми увеселителни обекти и преместваеми обекти за административни, търговски и други обслужващи дейности се издава разрешение за поставяне въз основа на подробна схема по чл.7, ал.1, т.3 и проектна документация, одобрени от главния архитект на общината. Схемата за поставяне определя пространственото разположение, вида, типа, размерите и предназначението на обекта.“

1. В член 22 се правят следните изменения и допълнения:
2. В алинея 2 вместо „…върху магнитен носител…“ става „… в цифров вид“;
3. Създава се нова алинея 3 със следния текст „При представяне на схемите по алинея 2 за одобряване, същите се предават на хартиен и електронен носител“
4. Чл.24, ал.1 придобива следната редакция:

„Поставяне на преместваеми обекти върху държавни или общински терени се извършва въз основа на разрешение за поставяне за срока на наемния договор, въз основа на подробна схема, в съответствие със схемата на съответната зона, ако има одобрена такава, респ. на общата схема, както и на изискванията на чл.15 от настоящата наредба. В терени частна собственост преместваемите обекти се разполагат при спазване изискванията на чл.15 от настоящата наредба въз основа на разрешение за поставяне, чиито срок е в рамките на срока на наемния договор, респ. за срока на даденото съгласие за поставяне, а в случай, че поставянето в частен имот се извършва от собственик разрешението за поставяне се издава без срок.“

1. В чл. 24, ал. 3, т. 2 след думите „писмен договор“ се добавя израза „за наем“.
2. Чл.25, ал.1, т.3 придобива следната редакция:

„документ за собственост, договор за наем със собственика на имота и/или съгласие от собственика/съсобственика/ на имота с посочен срок за който се предоставя.“

1. Алинея 4 на чл. 25 се отменя.
2. Създава се нов чл. 25а със следното съдържание:
	1. Части от улици, тротоари, площади, озеленени площи за широко обществено ползване и други имоти и обекти - публична общинска собственост, могат да се ползват за извършване на търговска и/или друга дейност на открито чрез съоръженията, посочени в чл. 13, ал. 2 от Нередба № 5 за търговската дейност на територията на Община Русе.
	2. Използването на терените по ал. 1 се разрешава от Кмета на общината или оправомощено от него лице.
	3. Издадените разрешения се вписват от опредлено от кмета длъжностно лице в Информационен масив по чл. 3, т. 2 от Нередба № 5 за търговската дейност на територията на Община Русе.
	4. Заинтересованите лица подават искане до кмета на общината за разрешение за ползване на място по образец (Приложение 4). Към искането се прилагат:
		* 1. Копия от документи, когато последните са законовоопределена предпоставка за извършване на съответната дейност /Удостоверение за регистрация за временен обект от ОДБХ-Русе (при търговия с храни), Доклад и/или Сертификат за контрол на съответствията от акредитиран орган за контрол (при предоставяне за ползване на детски клатушки, детски атракционни съоръжения, батут и атракционни съоръжения), Сертификат за качество и безопасност, издаден от производител или вносител (при предоставяне за ползване на велорикши, велосипеди, еко-скутери, тротинетки, детски акумулаторни колички и други подобни) и други/;
			2. Подробна схема за разполагане на обекта, съгласувана по реда на тази наредба;
			3. Документ за заплатена такса, съгласно Наредба № 16 на Общински съвет Русе;
			4. Разрешение за поставяне, издадено по реда на настоящата наредба – за обектите по чл. 13, ал. 2, т. 1, 2, 4, 6, 7, 8, 10, 11, 12, 14 и 15 от Нередба № 5 за търговската дейност на територията на Община Русе.
			5. Пълномощно, когато искането не се подава лично от лицето, което иска разрешението или от законният му представител.
	5. За ползване на части от улици, тротоари, площади, озеленени площи за широко обществено ползване и други имоти и обекти - публична общинска собственост, за организиране на събития от медиен характер, концерти, панаири, фестивали, чествания на национални, общоградски и други празници, свързани с традициите, изложения с търговска, рекламна и промоционална цел на стоки и услуги, се подава искане до кмета на общината или упълномощено от него лице, към което се прилагат копия от документите по алинея 4.
	6. Разрешението за ползване се издава в 2 (два) екземпляра - Приложение 5, неразделна част от настоящата наредба, в 7-дневен срок, след получаване на изискуемите документи“. Първият екземпляр се предоставя на лицето, а вторият се прикрепва към досието и се съхранява в Общината.
	7. В разрешението се посочва – дейността, за която е разрешено ползването, часовия интервал и дните от седмицата, за които се разрешава ползването и срокът, за който се издава разрешението.
	8. По отношение на дължимите такси за ползване на терена се прилагат разпоредбите на Нередба № 5 за търговската дейност на територията на Община Русе.
3. Чл. 28, ал. 1 се изменя така:

„Други елементи на градското обзавеждане по смисъла на тази наредба са изброените в правната норма на чл.56, ал.10 ЗУТ.“

1. чл. 28, ал. 3 се изменя така:

„Разрешение за поставяне на елементите по чл.28, ал.1 се издава само в обществени и/или общодостъпни пространства въз основа на схема за поставяне, изработени по реда, предвиден за преместваеми обекти или на скица с указан начин на поставяне.Разрешението за поставяне може да бъде и за група елементи на градското обзавеждане.“

1. В чл. 30, ал. 2 думите „…съгласно Приложение № 1“ се заличават.
2. Чл. 31, ал. 1, т.6 се изменя така: „Афишна колона” и „Информационно табло” са рекламно-информационни съоръжения върху които се разлепват съобщения, информиращи обществеността за предстоящи културни, спортни, хуманитарни и други обществени мероприятия, както и съобщения на гражданите.
3. В чл. 31, ал. 1, т.6.1 и 6.2 се отменят.
4. Чл. 33, ал.4 придобива следната редакция: „Разполагането на РИЕ по павилионите се разрешава само на определените за това места по одобрения проект и са с максимална площ общо до 2 кв.м.“
5. Чл. 34, ал. 1 придобива следната редакция : „Разрешение за поставяне на рекламно-информационните елементи върху държавни, общински или частни имоти се издава въз основа на схема за поставяне.“
6. Чл. 34, ал. 3 придобива следната редакция: „Общата схема по чл.7, ал.1 и общите схеми на зони по чл.7, ал.2 се разглеждат от разширен състав на Общинския експертен съвет по устройство на територията, чиито състав се определя със заповед на кмета на общината.“
7. В чл. 68 се правят следните изменения и се добавят нови алинеи, както следва:
8. Ал. 1 се изменя така: (1) „Разлепването на съобщения се извършва върху рекламно-информационни съоръжения - афишните колони и обществените информационни табла, разположени единствено за тази цел на територията на Община Русе.“
9. Ал. 3 става алинея (7) и текстът се променя така следния: (7) „Забранява се разлепването на съобщения /афиши, плакати, листовки, некролози и обяви/ по стълбовете на уличното осветление, електропреносната, електроразпределителна и контактната мрежа /на масовия градски транспорт/, контейнерите за събиране на битови отпадъци, фасади на сгради, огради, върху дървета и едроразмерна растителност, както и на всякакви други непредвидени за целта места, извън разрешените места“.
10. Създават се нови алинеи 3,4 ,5, 6, 8 и 9 със следното съдържание:

„(3) Съобщения са всички видове афиши, плакати, постери, листовки и обяви, които дават информация за предстоящи културни, спортни, обществени, хуманитарни и други прояви, както и за предоставяне на стоки и услуги, и извършването на други дейности. Съобщенията трябва да съдържат информация за наименованието на търговеца, възложил изработването на съобщението.

(4)Съобщенията се поставят само на определените за това места – афишни колони и обществени информационни табла.

(5)Местата за разполагане на съобщенията се определят със заповед на Кмета на Община Русе.

(6) На едно информационно табло и афишна колона не могат да бъдат поставени повече от 2 /две/ съобщения, с размери до 50/70 см. или не повече от 1 /едно/ съобщение, с размери до 100/70 см., които информират за едни и същи стоки и услуги, мероприятия или дейност на едно и също юридическо или физическо лице. При надвишаване на горепосочения брой, върху съобщенията могат да се поставят съобщения за други мероприятия при спазване на посочените размери и брой .

(8) При разполагането на съобщенията не трябва да се закриват други съобщения, преди завършване на проявата, за която съобщават.

(9) Възложители, организатори и изпълнители на мероприятие /дейност/, за което съобщението информира, са длъжни да премахнат съобщението и да приведат обекта /мястото/ в първоначален вид, при условие, че съобщението не е поставено на определените за това места.“

1. В чл. 82, ал. 1 се правят следните изменения:
2. След думите „по чл. 56, ал. 1“ се добавя „…, чл. 56а …“
3. В т. 2, 3, 6 и 9 след думите „разрешение за поставяне“ се добавя „…или разрешение за ползване на място на открито.“
4. Чл. 82, ал. 2 се изменя както следва:

„Обстоятелствата по ал.1 се установяват с констативен акт съставен от лицата по чл. 223, ал. 2 ЗУТ, а за обектите по чл. 25а от наредбата - от служителите от отдел „Търговия, наемни отношения и защита на потребителите” или от СЗ „КООРС“.

1. чл. 83, ал.1 се изменя така:

„За нарушения по тази наредба на виновните лица се съставят актове за установяване на административни нарушения от служители на отдел „Строителен контрол” , звено „КООРС” или от служителите от отдел „Търговия, наемни отношения и защита на потребителите”. при Община Русе. Кметът на общината или негов заместник издава наказателно постановление, с което налага глоба на физически лица, а на еднолични търговци /ЕТ/ и юридически лица – имуществена санкция.

1. В чл.85 ал. 1, 2 и 3 се изменят както следва:

„(1) За извършване на дейност по чл.25а без разрешение от Кмета или в нарушение на издаденото разрешение се налагат на физическите лица в размер от 200 лв. до 5 000 лв., а на едноличните търговци и юридическите лица -имуществена санкция в размер от 500 лв. до 10 000 лв.

„(2)Актовете по установяване на административни нарушения по чл.85, ал.1 се съставят от служители на звено “Контрол, охрана, обществен ред и сигурност” и други упълномощени от кмета служители от общинската администрация .

„(3)Въз основа на актовете, кметът на общината или упълномощен от него заместник кмет издава наказателни постановления.

1. В чл. 85 се създават нови ал. 5 и 6:

(5) „За поставяне на съобщения /афиши, плакати, постери и обяви./ в нарушение на чл. 68, ал .6 и ал .7 се налага глоба от 100 лв. до 500 лв. за физически лица и имуществена санкция от 200 до 1000 лв. за юридически лица. “

(6) „Ако лицата, поставили съобщенията /афиши, плакати, постери, листовки и обяви./ в нарушение на чл. 68, ал. 6 и 7 са неизвестни, глобата се налага на лицата, за чиито стоки, услуги и/или дейност съобщението информира, възложителите и/или организаторите на мероприятието (дейността).”

1. В Приложение 1, раздел ІІ. ,т. 1, подточка 1.1 се изменя, както следва:

„1.1.“ ситуационно решение в М1:500 или 1:200 изясняващо графичното разположение на обекта в съответствие с чл.7 , ал.1, т.3 от Наредбата до други преместваеми обекти рекламни, информационни елементи и други ограничители в градската среда /стълбове, шахти, дървета/, подходи, входове и рампи към прилежащи обществено-обслужващи или жилищни обекти с траен устройствен статут.“

1. В Приложение 2, раздел ІІ. ,т. 1, подточка 1.1 се изменя така: „1.1. ситуационно решение в М1:500 или 1:200 изясняващо графичното разположение на обекта в съответствие с чл.7 , ал.1, т.3 от Наредбата до други преместваеми обектипоставяне за срок от 1/една/ година.“
2. Създава се ново Приложение 4, както следва:

Приложение 4

До

Кмета на Община Русе

**И С К А Н Е**

по чл.25а, ал. 4 от Наредба № 7 за реда и условията за разполагане на преместваемите обекти, за рекламните, информационни и монументално-декоративни елементи и за рекламната дейност на територията на Община Русе.

 от\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /име на лицето/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ посочване на ЕГН, единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която търговецът е установен/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/адрес и телефон за контакт/

 **Господин Кмет,**

 Моля да ми бъде разрешена следната търговската дейност на открито:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/посочва се вид на търговската дейност/

**на**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/вид и брой съоръжения, квадратура за заета площ/

По ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/посочва се точното място на нестационарния обект/

пред обект стопанисван от :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/наименование на фирмата/

работно време: от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ч. до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ч.

дата на започване :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Прилагам копия от следните документи:**

1. Идентификация ЕИК/БУЛСТАТ, а за лица които не са регистрирани в Търговския регистър – документи, удостоверяващи, че лицето има право по силата на друг закон да извършва стопанска дейност, включително законодателството на друга държава-членка на Европейския съюз \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

2. Копия от документи, когато последните са законовоопределена предпоставка за извършване на съответната дейност (Удостоверение за регистрация на временен обект от ОДБХ-Русе /при търговия с храни/; Доклад и/или Сертификат за контрол на съответствията от акредитиран орган за контрол /при предоставяне за ползване на детски клатушки, детски атракционни съоръжения, батут и атракционни съоръжения; сертификат за качество и безопасност, издаден от производител или вносител, при предоставяне за ползване на вело-рикши, велосипеди, еко-скутери, тротинетки, детски акумулаторни колички и други подобни/ и други).

3. Схема за разполагане на обектите, съгласувана по реда на Наредба № 7 на Общински съвет Русе;

4. Документ за заплатена такса, съгласно Наредба № 16 на Общински съвет Русе \_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5. Пълномощно на представителя, когато искането не се подава лично от физическото или юридическото лице, което ще ползва терена.

гр. Русе, \_\_\_\_\_\_\_\_\_\_\_\_\_ г. С уважение:

 /подпис и печат/

1. Създава се ново Приложение 5, както следва:

Приложение 5

***О Б Щ И Н А – Р У С Е***

*Р А З Р Е Ш Е Н И Е*

№\_\_\_\_\_\_\_\_\_

Русе,\_\_\_\_\_\_\_\_\_\_\_\_\_/\_\_\_\_\_\_\_\_ г.

по чл.25а, ал. 6 от Наредба № 7 за реда и условията за разполагане на преместваемите обекти, за рекламните, информационни и монументално-декоративни елементи и за рекламната дейност на територията на Община Русе.

*Р А З Р Е Ш А В А М*

ПОЛЗВАНЕ НА МЯСТО НА ОТКРИТО ВЪРХУ ТЕРЕН ОБЩИНСКА СОБСТВЕНОСТ:

Вид дейност: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Стопанисван от : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Срок на валидност :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Платена такса : документ №/дата \_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На открито се извършва : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На площ / брой съоръжения/:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Работно време: от\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ часа до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ часа*

*Разрешението да се носи винаги в оригинал от търговеца, работещ на обекта.*

 **Длъжностно лице: \_\_\_\_\_\_\_\_\_\_\_\_\_**

 /подпис и печат/

|  |
| --- |
| ПРОДЪЛЖЕНИЯ |
| ДОКУМЕНТ**№/ ДАТА** | СУМА, ЛВ / ПЛОЩ,КВ.М./БР. СЪОРЪЖИНИЯ/ | ВАЛИДНООТ/ДО | **ПОДПИС И ПЕЧАТ** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**ДОПЪЛНИТЕЛНИ РАЗПОРЕДБИ**

1. Навсякъде в текста на Наредбата думите „Дирекция ИУС“ се заменят с „Дирекция „Управление на собствеността““ или съответно „Дирекция УС“
2. Навсякъде в текста на Наредбата думите Дирекция „Устройство на територията и контрол по строителството” и „Дирекция УТКС“ се заменят с Дирекция „Инвестиционно проектиране устройство и кадастър“ или съответно с Дирекция „ИПУК“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

1. В Наредба № 16 за определянето и администрирането на местните такси, цени на услуги и права на територията на община Русе чл. 59, ал. 1, т. 44.2, буква „З“ се изменя както следва:

„з). Разлепване на афиши:

* + - * + до 50 бр. - 1,10 лв. /бр.
				+ до 100 бр. - 0,50 лв./бр.“
1. С приемането на настоящата наредба се отменят чл. 15, чл.16, чл. 17, чл.18 и чл. 19 и Приложения № 2 и 3 от Наредба №5 търговската дейност на територията на Община Русе.
2. Издадените до приемането на тази наредба разрешения за ползване на място на открито върху общински терен по реда на отменените разпоредби от Наредба 5 за търговската дейност на територията на Община Русе запазват действието си до 31.12.2021 г.“

**24 Точка**

**К.л. 552 Корекция на Бюджета на Община Русе за 2021 година**

 **Г-н Иво Пазарджиев:** Госпожа Емилия Пенева ще докладва, заповядайте.

 **Г-жа Емилия Пенева:** Уважаеми дами и господа общински съветници, настоящата корекция на бюджета е вследствие на докладни записки, обективни, мотивирани от различни ръководители на бюджетни звена и в две от точките коригираме техническа грешка. Направено е допълнение към предложението за корекция на бюджета, което касае осъществяването на … решаването на проблем, свързан с газифицирането на етаж от сградата на ул. „Батак“№4. Предоставено ви е допълнението. Поддържаме предложението така, както е входирано.

 **Г-н Иво Пазарджиев:** Благодаря на г-жа Пенева. Господин Бедрос Пехливанян за изказване, заповядайте.

 **Г-н Бедрос Пехливанян:** Благодаря, г-н Председател. Господин Кмет, по скоро ми е въпрос, видях, че в 6-та точка това е за Инвестиционната програма на общината е включен обект детски площадки в детски ясли. Единствено въпросът ми е, защото сега преди няколко дена видях голямата цифра за 50 000. Спомням си, че беше някъде около 20 000 лева една площадка, вярно преди 2 години, но просто, ако може някой да направи разяснение как тази сума е скочила на 50 000, да не е нещо космично, както сега напоследък малко е мода.

 **Г-н Иво Пазарджиев**: Госпожа Магдалина Илиева ще отговори на въпроса на г-н Пехливанян.

 **Г-жа Магдалина Илиева**: Уважаеми г-н Пехливанян, тук става въпрос за детски площадки в детски ясли, които са големи и са за 4 групи. Има изисквания за площта детска площадка за една група, в тоя смисъл те са големи. Само да ви дам една малка проверка направиха колегите в 2017 г. пред бл. Хъшове детската площадка е струвала 48 000, 2017-та. При блок 203 в Чародейка тя е струвала 43 000. В Младежкият парк 58 000. Имайте предвид, че от 3 месеца се наблюдава много рязко завишаване на цените. Та, смятам, че нещата са нормални.

 **Г-н Иво Пазарджиев:** Благодаря на г-жа Илиева. Има ли други желаещи за изказвания по точката? Не виждам. Режим на гласуване, моля.

**КВОРУМ – 42. С 28 гласа „за”, 1 „против” и 13 „въздържали се” се прие**

**РЕШЕНИЕ № 572**

На основание чл.21, ал.2 във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**I. Приходи – държавни дейности**

§3619 „Други неданъчни приходи“

Английска езикова гимназия „Гео Милев“ – Русе +1 000лв.

**Всичко приходи държавни дейности: +1 000лв.**

**II. Разходи – държавни дейности**

ФУНКЦИЯ „Образование“

Дейност 311 „Детски градини”

ДГ „Радост“

§0551 „ Осигурителни вноски от работодател за Държавно

Обществено осигуряване“ ДГ „Радост“ -24 540лв.

ДГ „Звездица“

§5201 „Придобиване на компютри и хардуер“ 0лв.

Обект „Лаптоп - 2 бр. за ДГ Звездица“

/било:1800лв.;става:3200/ +1400лв.

Обект „Компютри - 2 бр. за ДГ Звездица“ /било 3200лв. става 1800лв./ -1400лв.

ДГ „Радост“

§5203 „Придобиване на друго оборудване, машини и съоръжения“ +24 540лв.

Обект „Газифициране на ДГ „Радост“ – филиал ул. Батак №4“

**Всичко за дейност: 0лв.**

Дейност 322 „Неспециализирани училища, без професионални гимназии”

§0202 „Други възнаграждения и плащания за персонала

по извънтрудови правоотношения“ АЕГ „Гео Милев“ - Русе +1 000лв.

**Всичко за дейност: +1 000лв.**

**Всичко за функция: +1 000лв.**

ФУНКЦИЯ „Здравеопазване“

Дейност 431 „Детски ясли, детски кухни и яслени групи в детска градина“

§ 5100 „Основен ремонт на дълготрайни материални активи“ -200 000лв.

Обект „ Детски площадки в Детска ясла 1, Детска ясла 15, Детска ясла 4

и Детска ясла 5 в град Русе“ - 200 000лв.

§5203 „Придобиване на друго оборудване, машини и съоръжения“ +200 000лв.

Обект „Детска площадка в Детска ясла 1“ + 50000лв.

Обект „Детска площадка в Детска ясла 4“ + 50000лв.

Обект „Детска площадка в Детска ясла 5“ + 50000лв.

Обект „Детска площадка в Детска ясла 15“ + 50000лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Социално осигуряване, подпомагане и грижи“

Дейност 562 „Асистенти за лична помощ“

§0201 „Други възнаграждения и плащания за персонала за

нещатен персонал нает по трудови правоотношения“ - 25 000лв.

§5203 „Придобиване на друго оборудване, машини и съоръжения“ + 25 000лв.

Обект „Изграждане на газова и отоплителна инсталация в сградата

 на ул. Котовск №1, ет.5 “ +25000лв.

**Всичко за дейност: 0лв.**

**Всичко за функция: 0лв.**

**Всичко разходи държавни дейности: +1 000лв.**

**III.Разходи – местни дейности**

ФУНКЦИЯ „Образование“

Дейност 311 „Детски градини”

ДГ „Слънце“

§1016 „Вода, горива и енергия“ – 2 600лв.

§5201 „Придобиване на компютри и хардуер“ + 2 600лв.

Обект „Преносими компютри /лаптопи/ 2 бр. за ДГ Слънце“+2600лв.

**Всичко за дейност: 0лв.**

**Всичко за функция: 0лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 619 „Други дейности по жилищното строителство, благоустройството и регионалното развитие“

ОП „Комунални дейности“ - Русе

§1015 „Материали“ - 90 500лв.

§5203 „Придобиване на друго оборудване, машини и съоръжения“ + 90 500лв.

Обект „Изграждане на газова и отоплителна инсталация в сградата

на ул. Котовск №1, ет.6“ +56000лв.

Обект „Система за видеонаблюдение и контрол

за ОП Комунални дейности“ +34500лв.

**Всичко за дейност: 0лв.**

Дейност 623 „Чистота“

Кметство Николово

§1020 „Разходи за външни услуги“ - 6 960лв.

§5203 „Придобиване на друго оборудване, машини и съоръжения“ + 6 960лв.

Обект „Тракторна косачка за км. Николово“ 1бр. +6960лв

**Всичко за дейност: 0лв.**

**Всичко за функция: 0лв.**

**Всичко разходи местни дейности: 0лв.**

**25 Точка**

**К.л. 553 Промяна на списъка на лицата и длъжностите, имащи право на транспортни разходи, съгласно чл. 37, ал. 1, т.1 от ПМС №408/23.12.2020 г. от Бюджет 2021 година, утвърден с Решение на Общински съвет №424, прието с Протокол №19/03.03.2021 г. – Приложение №18**

 **Г-н Иво Пазарджиев:** Госпожа Емилия Пенева ще докладва.

 **Г-жа Емилия Пенева:** Поддържаме предложението така, както е входирано.

 **Г-н Иво Пазарджиев:** Благодаря на г-жа Пенева. Не виждам заявени изказвания. Режим на гласуване, моля.

**КВОРУМ – 42. С 31 гласа „за”, 1 „против” и 10 „въздържали се” се прие**

**РЕШЕНИЕ № 573**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.37, ал.1, т. 1 от Постановление №408 от 23.12.2020 година за изпълнението на държавния бюджет на Република България за 2021г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет №424, прието с Протокол №19/09.03.2021г., както следва:

Чл. 37, ал.1, т.1 За пътувания в границите на населеното място, когато това произтича от характера на трудовата им дейност

Дирекция „Хуманитарни дейности“

Отдел „Образование, спорт и младежки дейности“

Отпадат:

1. Таня Венелинова Тодорова – началник отдел

2. Сашо Георгиев Щерев – главен експерт

3. Даяна Бисерова Петрова – инспектор

4. Юлияна Йорданова Джорова – старши експерт

5. Зорница Цанкова Цанкова – старши експерт

6. Деян Огнянов Димитров – специалист

7. Лачезар Тодоров Иванов – младши експерт

8. Пенка Стефкова Стоименова – старши експерт

ОУ „Отец Паисий“

Отпадат:

1. Иваничка Иванова Денева – домакин

Английска гимназия „Гео Милев“

Отпадат:

1. Кремена Божидарова Василева – главен счетоводител

2. Септемврийка Петрова Петрова – касиер

СУ „Христо Ботев“

Отпадат:

1. Валентина Колева Георгиева – касиер – домакин

2. Надежда Петкова Раднева – главен счетоводител

СУ „Възраждане“

Отпадат:

1. Елка Стоянова Георгиева – главен счетоводител

2. Галина Иванова Денева – касиер – домакин

ОУ „Иван Вазов“

Отпадат:

1. Десислава Валериева Паспалева – домакин

ОУ „Любен Каравелов“

Отпадат:

1. Силвия Димитрова Крумова – главен счетоводител

ДГ „Слънце“

Отпадат:

1. Юлия Георгиева Кавказка – счетоводител

2. Росица Тодорова Василева – домакин

ДГ „Иглика“

Отпадат:

1. Ваня Илиева Александрова – главен счетоводител

2. Румяна Тодорова Минчева - касиер

**26 Точка**

**К.л. 544 Определяне на представители на Община Русе в Българската фестивална асоциация и заплащане на членски внос**

 **Г-н Иво Пазарджиев:** Господин Енчо Енчев, заповядайте.

 **Г-н Енчо Енчев:** Уважаеми общински съветници, поддържаме така направеното предложение и ви моля да подкрепите проекта за решение.

 **Г-н Иво Пазарджиев:** Благодаря на г-н Енчев. Не виждам заявени изказвания. Режим на гласуване, моля.

**Ръчно гласували:**

**Г-жа Деана Тонева – „за“.**

**КВОРУМ – 40. С 39 гласа „за”, 1 „против” и 0 „въздържали се” се прие**

**Г-н Иво Пазарджиев:** (коментар от зала не се чува) Искам да видя Иван Петров Иванов и г-жа Деана Тонева също. Деана Тонева не е отразена, ръчно „за“. Иван Петров Иванов отразено ли му е гласуването? Против ли сте искал да гласувате? Добре, сега ще ви видят устройството, ще прегласуваме точката. (коментар от зала не се чува) Колеги, нека за протокола да остане, както трябва гласуването. Прегласуваме точката, моля да гласувате, системата е стартирана.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 574**

 На основание чл. 21, ал.2, във връзка с чл.21, ал.1, т.6 и т. 15 и с чл.17, ал.1, т.5 от ЗМСМА, Общинският съвет реши:

1. Определя за представители на община Русе в Българската фестивална асоциация г-жа Катя Петрова – Директор дирекция „Хуманитарни дейности” и г-жа Ива Чавдарова – Гл. експерт отдел „Култура”

2. За членството на Община – Русе в Българската фестивална асоциация от бюджета на МФ „Мартенски музикални дни“ ежегодно да се изплаща годишен членски внос към БФА.

**27 Точка**

**К.л. 551 Одобряване на Споразумение за сътрудничество по Процедура чрез директно предоставяне на безвъзмездна финансова помощ BG05M9OP001-2.056 “Социално-икономическа интеграция на уязвими групи. Интегрирани мерки за подобряване достъпа до образование“ – Компонент 2 по ОП РЧР 2014-2020 и ОП НОИР 2014-2020, за конкретни бенефициенти /КБ/, във връзка със сключване ма Договор за БФП между Община Русе и УО**

 **Г-н Иво Пазарджиев:** Господин Енчо Енчев ще докладва.

 **Г-н Енчо Енчев:** Благодаря, г-н Председателю. Уважаеми общински съветници, общинска администрация поддържа направеното предложение във връзка с изискване на управителния орган на ОП „Развитие на човешките ресурси“ и намира за необходимо общинския съвет да одобри подписаните споразумения за сътрудничество между община Русе и приложените организации.

 **Г-н Иво Пазарджиев:** Колеги, моля за тишина в залата.

**Г-н Енчо Енчев:** Предлагам ви да подкрепите предложения ви проект за решение. Благодаря.

**Г-н Иво Пазарджиев:** Благодаря на г-н Енчев. Няма заявени изказвания. Режим на гласуване, моля. Господин Николаев моля за тишина в залата.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 575**

На основание чл. 21, ал. 2, във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет – Русе реши:

1.Одобрява подписаното Споразумение за сътрудничество между община Русе и Сдружение „ЦентърДинамика“, СНЦ „Еквилибриум“, УМБАЛ „Канев“ АД Русе, СНЦ „Развитие на социалния капитал“ ‚ ОУ „Олимпи Панов“-Русе, ДГ „Русалка“, ДГ „Синчец“, ДГ „Незабравка“ , ДГ „Пинокио“ и Сдружение „БРТИМ“ за изпълнение на проект “Интегрирани мерки за социално и образователно включване на уязвими групи на територията на Община Русе“, по Процедура чрез директно предоставяне на безвъзмездна финансова помощ BG05M9OP001-2.056 „Сoциално-икономическа интеграция на уязвими групи. Интегрирани мерки за подобряване достъпа до образование“ – Компонент 2 по ОП РЧР 2014-2020 и ОП НОИР 2014- 2020, за конкретни бенефициенти /КБ/

2. Отменя Решение № 365, прието с Протокол № 16/14.12.2021 г. на ОбС-Русе.

**28 Точка**

**Партньорско споразумение по одобрен за финансиране проект „Мерки за подобряване управлението на отпадъците в общините Русе, Тутракан, Сливо поле и Ветово по покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“**

 **Г-н Иво Пазарджиев:** Госпожа Василена Панкова ще докладва, заповядайте.

 **Г-жа Василена Панкова:** Уважаеми общински съветници, миналата година на вашето внимание бе предоставен проекта на решение за кандидатстване по предефиниран проект на министерството на околната среда и водите. Точката бе приета и ние кандидатствахме въпреки недоверието на част от вас и твърденията, че това са меки мерки. На 31.08. Община Русе подаде проектното предложение, което е одобрено за финансиране с Решение 141 от 25.06.2021 г. от министъра на околната среда и водите. Тук ще зачета детайлно дейностите, които са одобрени за финансиране. Първата разбита се е управление на проекта. Тук се включват големия екип, който е освен на община Русе и на всички общини партньори: Тутракан, Сливо поле и Ветово. Втората дейност е информация и публичност. В нея ще бъде изработен интернет сайт, който е изискуем, съгласно насоките за кандидатстване. Брошури, банери и плакати, те са задължителни по всеки един от проектите. Дейност 3 е идентификация на специфичните модели на потребление и тенденциите при генериране отпадъците на територията на общините. Тук ще бъде изготвен един анализ на базата, на който доказваме необходимостта от мерки за подобряване. Четвъртата дейност, която вече са основните е реализация на общински схеми за разделно събиране и рециклиране на отпадъци чрез мобилни центрове. Тук са заложени за община Русе 5 броя мобилни центрове за разделно събиране на отпадъци и 3 броя за община Ветово. Дейност 5 Реализиране на общински схеми за разделно събиране и рециклиране на строителни отпадъци. Тук са заложени за община Русе 15 … контейнери …

**Г-н Иво Пазарджиев:** Колеги, моля за тишина в залата. Скоро е почивката, имайте търпение.

 **Г-жа Василена Панкова:** … за община Ветово 8, за община Сливо поле 5 и за община Тутракан 1. Дейност 6 Реализиране на общински … за разделно събиране и рециклиране на отпадъци в административните сгради на община Русе и 3 училища в община Сливо поле. За община Русе са заложени съдове за разделно събиране в административните сгради 96 на брой. За община Сливо поле машина за компресиране на остатъчни отпадъци в стандартни контейнери и съоръжения за събиране на пластмасови отпадъци като капачки например. Дейност 7 е реализиране на общински схеми за разделно събиране и рециклиране на биоразградими отпадъци. Тук община Русе ще закупи един …

 **Г-н Иво Пазарджиев:** Госпожо Панкова, те са си чели материала, така че, ако искате …

 **Г-жа Василена Панкова:** Това го няма в материала.

 **Г-н Иво Пазарджиев:** Няма ли го?

 **Г-жа Василена Панкова:** Дейност 8 започват информационните кампании. Към всяка една от дейностите и реализирането на всяка една от схемите има отделна кампания с отделен слоган. Провеждане на кампания „Живей чисто и рециклирай“ – тя е за повишаване на осведомеността и насърчаване на разделното събиране на отпадъците и рециклиране. Тук са заложени интересни стикери за автомобили, които да привличат вниманието на хората и да поощряват разделното събиране и табели за поставяне в междублокови пространства, в централни градини и т.н. Следващата дейност и кампания е „След ремонта не изхвърляй и рециклирай“ – тук сме заложили да направим дипляни и видеоклип, към който да обърнем внимание на хората по какъв начин да ползват именно съдовете, които ще бъдат предоставени и тяхното организиране. Провеждане на кампания за повишаване на осведомеността – това е във връзка със самите мобилни центрове. Там също ще бъде изработен видеоклип и дипляни, за да може да покажем на хората как ще функционират самите мобилни центрове. Това са дейностите по проекта. На вашето внимание е предоставен проекта на споразумение. Той е по образец, съгласно насоките, подписан от всички кметове.

 **Г-н Иво Пазарджиев: Добре, благодаря.** Не виждам заявени изказвания по точката. Режим на гласуване, моля.

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 576**

На основание чл. 21, ал.2, във връзка с чл. 21, ал.1, т. 23, чл. 59, ал. 2, т. 6 и чл.61, ал. 1 от ЗМСМА, Общинският съвет реши:

 Одобрява подписано партньорско споразумение между Община Русе, Община Тутракан, Община Сливо Поле, Община Ветово за целите на проект „Мерки за подобряване управлението на отпадъците в общините Русе, Тутракан, Сливо поле и Ветово По покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“.

**29 Точка**

**К.л. 562 Решение на Общински съвет за съгласие Община Русе да осигури съфинансиране за проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“.**

 **Г-н Иво Пазарджиев:** Заповядайте.

 **Г-жа Магдалина Илиева:** Уважаеми общински съветници, по проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе училище „Отец Паисий“ в Мартен е предложен за финансиране от Националния доверителен фонд през 2016 година. С решение 142 от 25.02.2016 г. Общинския съвет в Русе е дал съгласие община Русе да осигури необходимия собствен принос в размер от 15% от бюджета на проекта. На 09.04.2021 г. бяхме информирани, че в рамките на разполагаемия финансов ресурс по инвестиционната програма за климата на фонда обекта училището в град Мартен може да бъде финансиран. По препоръка на Националният доверителен екофонд беше направен преглед на документацията и заложени …

 **Г-н Иво Пазарджиев:** Колеги, моля за тишина. По-стегнато, ако може докладването.

 **Г-жа Магдалина Илиева:** … наложи се актуализиране на количествено-стойностните сметки, като единични цени, от там се измени и стойността на количествено-стойностните сметки. Одобреното финансиране по програмата е в размер на 677 258,40 лв. …

 **Г-н Иво Пазарджиев:** Благодаря. Има ли желаещи за изказвания? Режим на гласуване по точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 577**

 На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Дава съгласие Община Русе да осигури съфинансиране до 29,06% на Проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“.

**30 Точка**

**К.л. 557 Възлагане на предоставянето на услугите „Център за грижа за лица с психични разстройства“ и на „Център за грижа за лица с различни форми на деменция“ на територията на община Русе като услуга от общ икономически интерес /УОИИ/ по проектно предложение по Процедура BG05M9OP001-2.090 „Нова дългосрочна грижа за възрастните и хората с увреждания – Етап 2 – предоставяне на новите услуги“, по Оперативна програма „Развитие на човешките ресурси“ 2014-2020**

 **Г-н Иво Пазарджиев:** Господин Енчо Енчев, заповядайте.

 **Г-н Енчо Енчев:** Благодаря, г-н Председател. Уважаеми общински съветници, общинска администрация поддържа направеното предложение, относно възлагане на представянето на услугите Център за грижа за лица с психични разстройства и на Център за грижа за лица с различна форма на деменция на територията на община Русе като услуга от общ икономически интерес по проектно предложение по процедура „Нова дългосрочна грижа за възрастните и хора с увреждания – Етап 2 – предоставяне на новите услуги“, по ОП „Развитие на човешките ресурси“ на отдел „Социални дейности“. Предлагам ви да подкрепите проекта за решение.

 **Г-н Иво Пазарджиев:** Благодаря на г-н Енчев. Не виждам заявени изказвания. Режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 578**

На основание чл. 21, ал. 2, във връзка с чл. 21, ал. 1, т. 8 и т. 23 и чл. 17, ал.1, т. 7 от Закона за местно самоуправление и местна администрация, Общински съвет - Русе реши:

1. Възлага на отдел „Социални дейности“ към дирекция „Хуманнитарни дейности“ в община Русе предоставянето на услугите „Център за грижа за лица с психични разстройства“ и „Център за грижа за лица с различни форми на деменция” на територията на община Русе като услуга от общ икономически интерес /УОИИ/ по проектно предложение по Процедура BG05M9OP001-2.090 „Нова дългосрочна грижа за възрастните и хората с увреждания – Етап 2 – предоставяне на новите услуги“, по Оперативна програма „Развитие на човешките ресурси“ 2014- 2020, за срока на изпълнение на дейността по проекта.

2. Възлага на кмета на общината да утвърди „Правила за предоставяне на социалните услуги Център за грижа за лица с психични разстройства и Център за грижа за лица с различни форми на деменция“ по проект по Процедура BG05M9OP001-2.090 „Нова дългосрочна грижа за възрастните и хората с увреждания – Етап 2 – предоставяне на новите услуги“, по Оперативна програма „Развитие на човешките ресурси“ 2014- 2020 , съобразно изискванията на процедурата и Решението на ЕК за УОИИ (Решение на комисията от 20 декември 2011 год.

**31 Точка**

**К.л. 559 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.152.205, находящ се в местност „Нови Халваджи“, гр. Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** Поради приложени всички необходими материали за вземане на решение поддържаме така направеното предложение.

 **Г-н Иво Пазарджиев:** Благодаря на г-жа Илиева. Господин Станимир … Не. Няма заявени изказвания. Системата в режим на гласуване, моля.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 579**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-51/27.05.2021г. от Йоана Савова Нанчева, Общински съвет – Русе реши:

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.152.205, находящ се в местност „Нови халваджи“, гр. Русе, като с плана за имота се определи зона за ниско жилищно застрояване /Жм/ с плътност на застрояване до 60%, коефициент на интензивност на застрояването до 1,2 и процент на озеленяване – минимум 40%. С ПЗ да се създадат устройствени условия за застрояване на нова жилищна сграда с височина Н до 10 метра, разположена свободно на минимум 5 метра от дъното на имота и на минимум 3 метра от всички останали имотни граници. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-135#2/18.06.2021г. от „В и К“ ООД – Русе и 30-9965-135#1/11.06.2021г. от „ЕРП Север“ АД.

**32 Точка**

**К.л. 560 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.567, находящ се в местността „Гълъбец“, гр. Русе**

 **Г-н Иво Пазарджиев:** Госпожа Магдалина Илиева, заповядайте.

 **Г-жа Магдалина Илиева:** За да не ви губя времето, поддържаме така направеното предложение.

 **Г-н Иво Пазарджиев:** Благодаря на г-жа Илиева. Няма заявени изказвания. Режим на гласуване, моля.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 580**

 На основание чл.21, ал.2, във връзка с чл.21, ал.1 т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с №УТ-27-54/02.06.2021г. от Йоана Димитрова Христова, Общински съвет – Русе реши:

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.169.567, находящ се в местността „Гълъбец“, гр. Русе, като с плана за имота се определи смесена многофункционална устройствена от разновидност 2 /Смф2/ с плътност на застрояване до 50%, коефициент на интензивност на застрояването до 2, процент на озеленяване – минимум 20% и височина на застрояването Н до 15 метра. ПЗ да се изработи с ограничителни линии на застрояване свободно разположени на минимум 3 метра от двете странични имотни граници, на минимум 3 метра от външната граница на имота и на минимум 5 метра от дъното му. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-149#2/28.06.2021г. от „В и К“ ООД – Русе и 30-9965-149#1/23.06.2021г. от „ЕРП Север“ АД.

**33 Точка**

**К.л. 561 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.147.49, находящ се в местността „Сметище“, гр. Русе**

 **Г-н Иво Пазарджиев:** Госпожа Илиева ще докладва.

 **Г-жа Магдалина Илиева:** Поддържаме така направеното предложение в материалите.

 **Г-н Иво Пазарджиев:** Благодаря ви. Не виждам заявени изказвания. Режим на гласуване, моля.

**КВОРУМ – 40 . С 40 гласа „за”, 0 „против” и 0 „въздържали се” се прие**

**РЕШЕНИЕ № 581**

 На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-47/25.05.2021г. от Ивайло Николов Тодоров и Веселина Дочева Иванова, Общински съвет – Русе реши:

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.147.49, находящ се в местност „Сметище“, гр. Русе, като с плана за имота се определи вилна зона /Ов/ с плътност на застрояване до 40%, коефициент на интензивност на застрояването до 0,8, процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии на новото застрояване свободно разположени на минимум 4 метра от двете странични имотни граници, на 6 метра от дъното на имота и на 2,5 метра от обслужващия път от юг, като се запази като елемент на плана съществуващата сграда, свободно разположена в южната част на имота, с разрешение за строеж №44А3/21.01.1980г. Сградата в дъното на имота с площ от 7 кв. м. да не се запазва като елемент на плана. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-131#2/14.06.2021г. от „В и К“ ООД – Русе и 30-9965-131#1/09.06.2021г. от „ЕРП Север“ АД.

**Г-н Иво Пазарджиев:** Обявявам 1 час почивка. Моля общинските съветници да бъдат на местата си в 14 часа.

***Обедна почивка.***

 **Г-н Иво Пазарджиев:** Уважаеми колеги, моля общинските съветници да заемат местата си. Стартираме проверка на кворума, моля да се регистрирате. Колеги, моля регистрирайте се. 32 общински съветници има регистрирани по електронна система. Имаме необходимия кворум да продължим нашата работа. Продължаваме по дневния ред.

 **Г-н Иво Пазарджиев:** Стартираме проверка на кворума, моля да се регистрирате. Колеги, моля регистрирайте се. 32 общински съветници има регистрирани по електронна система. Имаме необходимия кворум да подновим нашата работа, продължаваме по дневния ред.

**34 Точка**

**К.л. 534 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – ел. кабел ниско напрежение за имоти с идентификатори 63427.152.405 и 63427.152.406 в м. „Нови Халваджи“, землище на гр. Русе**

 **Г-н Иво Пазарджиев:** Госпожа Магдалина Илиева ще докладва.

 **Г-жа Магдалина Илиева:** Уважаеми общински съветници, поддържаме така направеното предложение като искаме да отбележим в решението името „Теодор“ да се …, името „Тодор“ да се чете „Теодор“.

 **Г-н Иво Пазарджиев:** Да, благодаря**.** Не виждам желаещи за изказване по електронна система. Стартираме гласуване.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 582**

 На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-25/17.05.2021 г. от Теодор Ивайлов Сяров чрез пълномощник Ивелина Георгиева Николова, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – ел. кабел ниско напрежение за имоти с идентификатори 63427.152.405 и 63427.152.406 в м. „Нови Халваджи“, землище на гр. Русе по първи вариант на трасе през ПИ 63427.152.131 с НТП „За второстепенна улица“ по КККР на гр. Русе, общинска собственост.
2. Дава предварително съгласие за утвърждаване на трасе на довеждащата инфраструктура за срок от една година.

**35 Точка**

**К.л. 535 Даване на разрешение за изработване на проект за подробен устройствен план – план за застрояване на поземлен имот с идентификатор 63427.169.595, находящ се в местността „Гълъбец“, гр. Русе**

 **Г-н Иво Пазарджиев:** Госпожа Магдалина Илиева ще докладва. Заповядайте.

 **Г-жа Магдалина Илиева:** Предлагаме Ви да дадете разрешение за изработване на ПУП в местност „Гълъбец“.

 **Г-н Иво Пазарджиев:** Благодаря на госпожа Илиева. Не виждам заявени изказвания. Господин Деян Недков? Грешка ли е? (коментар от зала не се чува) Да. Няма заявени изказвания. Моля системата в режим на гласуване.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 583**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-32/05.04.2021г. и 94И-8243-1#1/14.05.2021г. от Иван Йорданов Шишков, Общински съвет - Русе

 Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.169.595, находящ се в местността „Гълъбец“, гр. Русе, като с плана за имота се определи смесена многофункционална устройствена от разновидност 2 /Смф2/ с плътност на застрояване до 50%, коефициент на интензивност на застрояването до 2, процент на озеленяване – минимум 20% и височина на застрояването Н до 15 метра. ПЗ да се изработи с ограничителни линии на застрояване свободно разположени на минимум 3 метра от двете странични граници на имота и от външни имотни граници. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-130#2/14.06.2021г. от „В и К“ ООД – Русе и 30-9965-130#1/09.06.2021г. от „ЕРП Север“ АД.

**Г-н Иво Пазарджиев:** Госпожа Деница Иванова ще води следващите точки.

**36 Точка**

**К.л. 566 Възлагане на кмета на Община Русе за иницииране на производство по завладяване на недвижим имот, находящ се в гр. Русе на ул. „Черно море“№2 и ъгъла на ул. „Александровска“№30**

 **Г-жа Деница Иванова:** Контролен лист 566 Възлагане на кмета на Община Русе за иницииране на производство по завладяване на недвижим имот …

 **Г-н Иво Пазарджиев:** Уважаеми колеги, контролен лист номер 566 е мое предложение във връзка с възлагане на кмета на Община Русе да издаде акт за общинска собственост за завладяване на проценти идеални части посочени в проекта за решение, а именно 2,500, 2,5103 идеални части от сградата на улица „Черно море“. Това е „опакованата“ сграда, както така известна вече за едно поколение русенци, на улица „Александровска“. Въпросната сграда има множество наследници още от времето на Застрахователно дружество „България“ и всъщност субекта с най-голям дял е Община Русе в нея. За съжаление в годините между съсобствениците няма добро взаимодействие и резултата е това, което виждаме, освен че сградата е опакована, там вече има поникнали и дървета, и растителност. За да се започнат каквито и да е действия, трябва да има изяснена собственост. Процент…, процента идеални части от общите части, който съм ви посочил е на собственици, които не могат да бъдат открити или са дезинтересирани, по никакъв начин не се грижат за имота, не плащат данъци, не са влезли в контакт с другите съсобственици. За да бъде извършена тази процедура по принцип не е необходимо дори решение на Общински съвет-Русе, но с оглед и трайната съдебна практика за манифестиране на желанието да завладеем определени идеални части и с оглед коректност към съсобствениците от най-висшия орган на нашия град считаме, че ние трябва да манифестираме нашето желание да владеем тези идеални части, тъй като действително другите съсобственици са дезинтересирани, а за да може да се действа от тук нататък със сградата по някакъв начин, да се правят каквито и да е разпореждания, управление, трябва да е ясно точно кой какви, каква собственост има. Има изключителен интерес от страна на граждани, които искат да инициират различни обществени дебати, относно бъдещето на тази сграда, така че аз считам, че това е първата стъпка, която ние трябва да направим именно с установяването на собствеността и от тук нататък вече да се…, да има и обществен дебат, както и обект на наше решение да бъде по-нататъшната съдба на тази сграда. Искам да благодаря на госпожа Елеонора Николова, която помогна на юридическия екип на Община Русе изключително много в тази прецизна юридическа работа, която беше свършена. Така че надявам се от тук нататък нямам съмнение, че ще подкрепите проекта Община Русе да владее тези идеални части и да се грижи за тях и от тук нататък сградата да има едно по-добро бъдеще. Благодаря Ви.

 **Г-жа Деница Иванова:** Благодаря на господин Пазарджиев. Не виждам заявки за изказвания. Моля, режим на гласуване.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 584**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация и чл. 8, ал. 1 от ЗОС, Общинският съвет реши:

На основание чл. 13, ал. 2 от ЗОС, при съответно приложение на чл. 21, ал. 4 от Наредба №1 за общинската собственост на Общински съвет – Русе, възлага на кмета на Община Русе да издаде заповед за завладяване на 2.5103% идеални части от правото на собственост върху недвижим имот с идентификатор 63427.2.639, с площ от 2135 кв. м., и сградите изградени в него, с идентификтори 63427.2.639.1, 63427.2.639.2 и 63427.2.639.4, находящ се на ул. „Александровска“ № 30 и ъгъла с ул. „Черни море“ № 2, спрямо които Община Русе да упражнява фактическо владение с намерение за своене в нормативно установения период от време, с цел настъпване последиците на придобивна давност в полза на Община Русе.

**37 Точка**

**К.л. 563 Опрощаване на публично вземане по Молба за опрощаване до Президента на Република България с вх. №94-05-20/11.03.2021 г.**

 **Г-жа Деница Иванова:** Господин Пазарджиев, заповядайте.

**Г-н Иво Пазарджиев:** Уважаеми колеги, стандартна процедура, постъпило е искане от администрацията на Президента, разгледано е в нашите комисии, считам, че можем да предложим на президента да опрости публичното вземане на въпросната гражданка. Благодаря.

 **Г-жа Деница Иванова:** Благодаря на г-н Пазарджиев. Не виждам заявки за изказвания. Моля, режим на гласуване.

**КВОРУМ – 39. С 35 гласа „за”, 1 „против” и 3 „въздържали се” се прие**

**РЕШЕНИЕ № 585**

 На основание чл.21, ал.1, т.23 от ЗМСМА, във връзка с чл. 8 и 9 от Указа за опрощаване на несъбираеми дългове към държавата, Общински съвет - Русе реши:

1. Предлага на Президента на Република България да опрости публичното вземане по Молба за опрощаване с вх. № 94-05-20/11.03.2021г.., което държавата има спрямо М.А.Ц.

**38 Точка**

**К.л. 564 Отчет за дейността на Общински съвет – Русе и неговите комисии за периода януари 2021 г. – юни 2021 г.**

 **Г-жа Деница Иванова:** Господин Пазарджиев докладва.

**Г-н Иво Пазарджиев:** Уважаеми колеги, в изпълнение на закона за местното управление и местната администрация, предлагам, представям пред вас настоящия отчет за дейността на Общински съвет - Русе. Имате подробно записани данните относно брой заседания, брой проведени комисии, те са ясни.Това, което аз бих искал да добавя към отчета, действително това, което беше положително в дейността ни през последната трудна…, трудно шестмесечие е именно дигитализацията, на която наблегнахме, отпадането на хартиените материали и преминаване в електронна форма на получаване на материалите. За съжаление по лошо стечение на обстоятелствата се наложи да имаме и онлайн заседания, където мога да кажа, че с минимални суми успяхме да проведем като вложение за софтуер, успяхме да проведем заседанията. Направена беше една малка доработка на софтуера, благодарение, на която през таблетите да успявате да гласувате дори и от разстояние. Колкото до видеовръзката, тя беше през нещо, което е публично, публичен софтуер, през „Zoom“ (зуум) за съвсем символична сума. Започната беше практика за срещи с бивши председатели на Общинския съвет. Изключително много ми се иска да има приемственост между мандатите и въпросните колеги, които имат и опит, и не са им чужди болките и проблемите на града ни, да могат да споделят с нас виждания и предложения за работата, както на нашата институция, така и за дейността на Община Русе. Това, което аз се надявам, заедно всички ние всякакви предложения сме готови да дебатираме и от тук нататък да се направи дигитализация на архива на Общинския съвет, като става въпрос и за решенията, и за протоколите. Ние нямаме секретни материали, нямаме материали, които да не са публично достъпни за разлика от Община Русе, където има по–специфични заповеди, които касаят само конкретни граждани. Всички наши материали като протоколи и решения са публични и считам, че трябва да бъдат дигитализирани, да бъдат на разположение, както на институциите, така и на гражданите. Ще започнем сериозна дейност по сканиране на всички решения от 92-ра година насам и качването им в интернет пространството с добра търсачка, която да дава възможност лесно да се намира конкретно решение. Тази дейност също е със съдействието на общинска администрация, за което искам да благодаря на господин Кутинчев, който полага изключителни усилия това да се случи професионално и с минимални разходи. Това, което ще въведем като практика е общинските съветници да бъдат уведомявани предварително за постъпили предложения за промени на наредби. Именно тези предложения, които стоят повече от един месец на сайта на общинския съвет да бъдат …, съветниците да бъдат запознати, че има качени такива материали. Ще им се изпраща по електронната поща линк към материалите, за да могат да имат повече време за анализ на предложенията и ако имат предложения за промяна да ги направят по съответния ред в АПК, който е много добре разписан и администрацията също ще има време да обмисли техните предложения и да изрази своето становище. Това, което считам като негатив в работата ни до момента, приемам абсолютно бележката, която беше направена от Господин Деян Недков, на мисля на някое от заседанията на постоянните комисии, относно липсата на излъчване на комисиите онлайн, каквото задължение имаме по нашия правилник. За съжаление след като спряхме да го правим през местните телевизии, тъй като това е изключително скъпо удоволствие, имаше благодарение на професор Белоев една камера, която беше разположена в „Кръгла зала“, но качеството на звука не беше добро през нея. Търсим техническо решение на въпроса и се надявам още от есента да можем да възобновим излъчването на заседанията в интернет пространството, за да могат гражданите да са запознати с абсолютно всичко, което се случва с дейността на Общински съвет - Русе при максимална прозрачност. Това е, колеги, благодаря за вниманието, ако има въпроси съм готов да отговоря.

**Г-жа Деница Иванова**: Благодаря на Господин Пазарджиев. Не виждам заявки за изказвания и мнения по точката. Моля, режим на гласуване. (коментар от зала не се чува) Не се ли гласува ? Добре, извинявайте.

**39 Точка**

**Постъпило възражение от Светлана Илиянова Златева против становище на Комисия по общинска собственост по Протокол № 16 от 26.04.2021 г.**

 **Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Уважаеми колеги, настоящото възражение е във връзка с процедура описана в Наредба 1 за общинската собственост на Общински съвет - Русе. Нашата комисия за общинска собственост е взела решение да откаже продажбата на определени имоти, което е решение по целесъобразност. Аз считам, че ние трябва да го подкрепим, тъй като то е било единодушно прието на комисията. Действително гражданката има някакви проблеми с водоснабдяването на една сграда, която е купила след процедура по приватизация от Община Русе и двамата с госпожа Стефанова разговаряхме във вчерашния ден, че ще направим максимални усилия, за да ѝ помогнем да си реши проблемите, ще съдействаме и чрез Община Русе и чрез ВиК по всякакъв начин да няма проблеми за водоснабдяването на сградата, но продажбата на тези сгради е управленско решение, което нашата комисия е преценила, че не трябва да се съгласява. Така че в тоя смисъл ви моля да подкрепите, решението да се отхвърли възражението.

**Г-жа Деница Иванова:** Благодаря на господин Пазарджиев. Изказване от Асен Даскалов, заповядайте.

**Г-н Асен Даскалов:** Благодаря, госпожо Иванова. Уважаеми колеги, вземам думата в качеството ми на председател на комисия по общинска собственост. Господин Пазарджиев ви запозна на кратко, имате материала. Искам само да кажа, тъй като чух и на днешната сесия включително, че само се продава. Ами нашата комисия, в която освен аз, като съветник е госпожа Николова, от ГЕРБ има двама представители, от БСП двама. Значи, не всеки имот, за който има заявен интерес получава положителното ни становище. В случая по нецелесъобразност сме отхвърлили, но тези наши откази не достигат до вас, така че аз ще си взема …, считам го за моя грешка, нали може би периодично да ви информирам и колко положителни, и колко отрицателни становища имаме, за да не оставате с впечатление, че за всяко нещо е положително становището. Благодаря.

**Г-жа Деница Иванова:** Благодаря на Господин Даскалов. Александър Неделчев… Господин Неделчев? Добре, благодаря. Други заявки не виждам. Режим на гласуване, моля.

**КВОРУМ – 37. С 37 гласа „за”, 0 „против” и 0 „въздържали се” се прие**

**РЕШЕНИЕ № 586**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация и на основание чл. 27, ал. 7 и ал.8 от Наредба № 1 за общинската собственост на ОбС - Русе Общинският съвет реши:

1. Отхвърля Възражение с вх. № 94С-14812-1/04.06.2021 г. от Светлана Илиянова Златева, против становище на Комисия по общинска собственост по Протокол № 16 от 26.04.2021 г. и отказва да продаде общински поземлен имот с идентификатор 63427.2.590, съгласно КККР на гр. Русе, с площ 259 кв. м., с трайно предназначение на територията: Урбанизирана, начин на трайно ползване: Ниско застрояване (до 10 м), с адрес: гр. Русе, пл. „Д-р Мустаков“, предмет на АЧОС № 7388/05.02.2015 г.

**40 Точка**

**Приемане на план за работата на ОбС за периода от месец септември до месец декември 2021 г.**

 **Г-жа Деница Иванова:** Господин Иво Пазарджиев.

**Г-н Иво Пазарджиев:** Уважаеми колеги, във връзка с нашето задължение за приемане на план за заседанията, предлагам следните дати: 13 септември, 14. октомври, 18 ноември, 13 декември. Пояснявам защо се предлагат въпросите дати, които не са както обикновено в четвъртък. 13 септември се предлага с оглед задължението ни за вземане на решение за слети и маломерни паралелки преди началото на учебната година. Другата дата, която е 13 декември е с оглед приближаващите тогава Коледни празници и необходимостта от това решенията на Общинския съвет да бъдат изпълнени, да бъдат извършени определени плащания, докато все още работят и банки и институции, да се изготви и протокол от заседанието, така че в тоя смисъл е моето предложение. Мисля, че на Председателски съвет нямаше обструкции относно датите за провеждане на заседанията.

 **Г-жа Деница Иванова:** Благодаря на Господин Пазарджиев. Не виждам заявки за изказвания, мнения … Михаил Илиев, заповядайте.

 **Проф. Михаил Илиев:** Уважаеми колеги, тъй като практиката беше за четвъртък, той, господин Пазарджиев каза, какво е наложило. Но какво пречи да бъде 2-3 дни по-рано ? Пак да е ден четвъртък, тъй като понеделник не е добър ден за такива неща, тогава са оперативките, тогава са всичките мероприятия по фирмите, началото на седмицата, така че нищо не пречи вместо да бъде в понеделник, да бъде в четвъртък или в предходната седмица или нещо такова, Да се придържаме към четвъртък, за да можем да планираме нещата малко по-отдалече. Благодаря.

 **Г-жа Деница Иванова:** Реплика за Господин Пазарджиев.

**Г-н Пазарджиев /реплика/**: Аз видях, че господин Илиев е изразил някакво недоволство във Фейсбук. За съжаление явно в нашата държава започва така управлението да се извършва през Фейсбук, обаче първо не чух конкретно предложение, 2-3 дни по-рано, 2-3 дни по-късно… ? ( коментар от зала не се чува) 9-ти Септември… Така, колега Илиев… за …

**Г- жа Деница Иванова:** Ще помоля да не е от място, господин Илиев.

**Г-н Пазарджиев:** … за 13 септември датата е предложена с оглед на това в предходната седмица да могат да бъдат проведени постоянните комисии. Като ще ви помоля информирайте се от председателя на вашата група, винаги са двамата и двамата представители на групата Ви винаги са на заседанията на Председателския съвет и участват активно. В предходната седмица 6 септември е почивен ден. Решихме на заседанието на Председателски съвет, всички комисии да бъдат изтеглени от 7 септември до петък 10 септември. С оглед на това няма как да проведем заседанието нито на 9-ти, нито на 10-ти септември, тъй като тогава трябва да има постоянни комисии. Първата дата на която можем да го направим е 13 септември, тъй като все пак трябва да е преди 15-ти септември, но да не е в навечерието на първия учебен ден, да го направим на 13-ти. Това беше идеята.

 **Г- жа Деница Иванова:** Благодаря, г-н Пазарджиев. Госпожа Даневска разбрах, че се отказва от изказване. Моля, режим на гласуване.

**КВОРУМ – 37. С 33 гласа „за”, 2 „против” и 2 „въздържали се” се прие**

**РЕШЕНИЕ № 587**

 На основание чл.57, ал. 2 от ПОДОбС, общинският съвет реши:

 Утвърждава дати за провеждане на заседанията на ОбС – Русе за периода от месец септември до месец декември 2021 г.:

* + 13.09.2021 г.
	+ 14.10.2021 г
	+ 18.11.2021 г.
	+ 13.12.2021 г.

**Г- жа Деница Иванова:** Заповядайте, господин Пазарджиев.

 **Г-н Иво Пазарджиев:** Благодаря на Деница Иванова, продължаваме по дневния ред.

**41 Точка**

**Кандидатстване на Регионална библиотека „Любен Каравелов“ с проекти по програма „Културно предприемачество, наследство и сътрудничество“- Резултат 1 „Подобрено управление на културното наследство“, Подрезултат 1.1 „Културно наследство, представяно в ревитализирани, реставрирани и реновирани места“ и Резултат 2 „Подобрен достъп до изкуства и култура“ на Финансов механизъм на европейското икономическо пространство 2014-2021 г.**

 **Г-н Иво Пазарджиев:** Кой ще докладва? Само да се представите.

 **Г-жа Теодора Евтимова:** Теодора Евтимова, директор на Русенската библиотека. Уважаеми Господин Председател, уважаеми общински съветници, моля за вашето съгласие библиотеката да кандидатства с две проектни предложения към Норвежката програма. Едната ос към, която искаме да кандидатстваме е „Културно наследство, предприемачество, ревитализация и реставрация, и реновиране на места“, а другата ос, към която искаме да кандидатстваме е „Подобрен достъп до изкуства и култура“. В първата ос максималния размер, за който може да се кандидатства е 400 хиляди евро, като 70% от тях могат да се използват за текущи ремонти, но не основни. Затова екипа на библиотеката реши да кандидатстваме към тази програма, за да можем да отремонтираме киносалона в библиотеката, който киносалон е затворен от малко повече от 30 години. И следващата ос, максималния размер е 200 хиляди евро, като там за текущи ремонти могат да се използват не повече от 30%, така че там ще отремонтираме текущо Детски отдел в библиотеката. Ако имате някакви въпроси насреща съм.

 **Г-н Иво Пазарджиев:** Благодаря на г-жа Евтимова, не Ви познах с маска, извинявам се. Не виждам заявки за изказване. Режим на гласуване, моля.

**КВОРУМ – 36. С 36 гласа „за”, 0 „против” и 0 „въздържали се” се прие**

**РЕШЕНИЕ № 588**

На основание чл. 21, ал.1, т. 23, във връзка с чл. 21, ал.2 от ЗМСМА, Общинският съвет реши:

1. Дава съгласие Регионална библиотека „Любен Каравелов“ - Русе да кандидатства за финансиране в рамките на Програма „Културно предприемачество, наследство и сътрудничество“, Резултат 1 „Подобрено управление на културно наследство“, Подрезултат 1.1 „Културно наследство, представено в ревитализирани, реставрирани и реновирани места“, финансирана с финансовия механизъм на Европейското икономическо пространство и съфинансирана от българската държава
2. Дава съгласие Регионална библиотека „Любен Каравелов“ - Русе да кандидатства за финансиране в рамките на Програма „Културно предприемачество, наследство и сътрудничество“, Резултат 2 „Подобрен достъп до изкуства и култура“, финансирана с финансовия механизъм на Европейското икономическо пространство и съфинансирана от българската държава

**42 Точка**

**Питания на общински съветници**

**Г-н Иво Пазарджиев:** Първото питане е от господин Асен Даскалов. Заповядайте, г-н Даскалов.

**Г-н Асен Даскалов:** Благодаря, г-н Председател. През 2020 г. съветниците от групата „ПАТРИОТИТЕ – ВМРО“ депозирахме в деловодството на Общински съвет – Русе проект на Правилник за отпускане на еднократна финансова подкрепа за насърчаване на раждаемостта и отглеждането на деца на територията на общината. Имайки предвид нашето предложение, предложения правилник работна група, в която участвах в качеството си на съветник, разработи предложения за изменение и допълнение на Наредба № 21 на Общински съвет – Русе. С Решение № 358 от 14.12.2020 г., Общински съвет – Русе прие предложената Наредба за изменение и допълнение на Наредба № 21. Част от новите разпоредби на Наредба № 21, приети с горепосоченото решение, предвиждат предоставяне на еднократна финансова помощ на родители, съответно осиновители при раждане на второ дете и при раждане на близнаци, когато детето, съответно близнаците не са настанени за отглеждане извън семейството по реда на чл. 26 от Закона за закрила на детето. В тази връзка моля за Вашите отговори на следните въпроси, към кмета на общината са въпросите - Колко са новородените деца в Община Русе за периода от 1 януари до 30 юни тази година? Колко от новородените деца за същия период отговарят на условията за получаване на еднократна финансова помощ на основание чл. 2, т. 2 от Наредба № 21? Колко родители, съответно осиновители на новородени деца за същия период са депозирали в Община Русе заявление-декларация, Приложение № 2 към чл. 12а от Наредба № 21 за получаване на еднократна финансова помощ на основание чл. 2, т. 2 от Наредба № 21? Четвърти въпрос, колко родители/осиновители на новородени деца за същия период отново са получили от Община Русе еднократна финансова помощ на основание чл. 2, т. 2 от Наредба № 21? Като искам информацията да бъде предоставена поотделно за второ дете, съответно за близнаци. И последният пети въпрос е как Община Русе информира родителите на новородени деца, че имат право на еднократна финансова помощ на основание чл. 2, т. 2 от Наредба № 21? Благодаря.

**Г-н Иво Пазарджиев:** Благодаря на г-н Даскалов. Отговор от г-н Енчо Енчев. Заповядайте, господин Заместник-кмет.

 **Г-н Енчо Енчев:** Уважаеми господин Даскалов, на основание чл. 33, ал. 1, т. 4 от Закона за местното самоуправление и местната администрация и чл. 105, ал. 1 от Правилника за организацията и дейността на общински съвет – Русе и във връзка с Ваше питане с вх. №627/08.07.2021 г. от входящия регистър на Общински съвет – Русе, относно изпълнение на Наредба № 21 за реда, начина и условията за отпускане на еднократна финансова помощ на граждани от бюджета на общината, изменена и допълнена с Решение № 358 по Протокол № 16 от 14.12.2020 г. на Общински съвет – Русе, Ви предоставям писмен отговор по отправените въпроси както следва: на въпрос - Колко са новородените деца в Община Русе за периода от 01.01.2021 г. до 30.06.2021 г.? Отговор, след направена справка в отдел „Гражданско състояние“, дирекция „Административно обслужване“, Ви информирам, че в периода от 01.01.2021 г. до 30.06.2021 г. в община Русе всички новородени деца са 900 на брой. Втори въпрос - Колко от новородените деца за периода от 01.01.2021 г. до 30.06.2021 г. отговарят на условията за получаване на еднократна финансова помощ на основание чл. 2, т. 2 от Наредба № 21? Отговор, информация относно новородените деца, които отговарят на условията за получаване на еднократна финансова помощ на основание чл. 2, т. 2 от Наредба № 21, е налична единствено на база на постъпилите заявления-декларации от родителите, което се установява след извършена служебна проверка на всички представени по изискванията документи. Въпрос три - Колко родители/осиновители на новородените деца за периода от 01.01.2021 г. до 30.06.2021 г. са депозирали в Община Русе заявление-декларация (Приложение № 2 към чл. 12а от Наредба № 21) за получаване на еднократна финансова помощ на основание чл. 2, т. 2 от Наредба № 21? Отговор - в периода от 01.01.2021 г. до 30.06.2021 г. в Община Русе са постъпили общо 116 заявления-декларации от родители на новородени деца за получаване на еднократна финансова помощ на основание чл. 2, т. 2 от Наредба № 21. В периода няма депозирани заявления от осиновители на новородени деца. Въпрос 4 - Колко родители/осиновители на новородените деца за периода от 01.01.2021 г. до 30.06.2021 г. са получили от Община Русе еднократна финансова помощ на основание чл. 2, т. 2 от Наредба № 21? Моля информацията да бъде предоставена поотделно – за второ дете и близнаци. Отговор - в периода от 01.01.2021 г. до 30.06.2021 г. е отпусната еднократна финансова помощ на 93 лица, които отговарят на условията по чл. 9, ал. 2 от Наредба № 21, както следва: за раждане на второ дете, в размер на 150 лева на родителите на 82 деца; за раждане на близнаци, в размер на 400 лева на родителите на 11 двойки близнаци. Въпрос 5 - Как Община Русе информира родителите/осиновителите на новородени деца, че имат право на еднократна финансова помощ на основание чл. 2, т. 2 от Наредба № 21?“ Отговор - на официалната интернет страница на Община Русе, в Раздел „Здравеопазване“ с посочения във Вашия отговор електронен адрес е публикувана информация относно реда и условията за подаване на заявление-декларация от родители или осиновители на новородени деца за отпускане на еднократна финансова помощ от бюджета на Община Русе на основание чл. 2, т. 2 от Наредба № 21. Ежедневно експертите от отдел „Здравни дейности“, дирекция „Хуманитарни дейности“ отговарят на постъпили запитвания от родители и провеждат консултации относно критериите и възможността за получаване на еднократна финансова помощ по реда на Наредбата. Информирам Ви, че от одобрените финансови средства в размер на 163 500 лв. от бюджета на Община Русе за отпускане за помощта по чл. 2, т. 2 от Наредба № 21, въз основа на подадените заявления-декларации до 30.06.2021 г., са изплатени 16 700 лева на родители за раждане на второ дете и за деца близнаци. Сега, в края на второто …, на първото полугодие ние ще подготвим материал, който ще вдигнем с всички, с цялата тая информация на сайта на общината. Предполагам, че от там ще стигне до всички медии, за да може още един път родителите да научат за това тяхно право, като разчитаме, че и тези, които все още не са достатъчно добре информирани ще се информират, ще подадат заявления. Засега има достатъчно средства, за да може да получат подпомагане родителите. Благодаря.

 **Г-н Иво Пазарджиев:** Благодаря на заместник-кмета. Отговорът ще бъде допълнен и от кмета на община Русе. Заповядайте, г-н Кмет.

 **Г-н Пенчо Милков:** Уважаеми г-н Даскалов, уважаеми колеги, искам да ви уверя, че това е изключително добра инициатива. Тя стартира тази година, няма да спре, поне докато зависи от нас. Мисля, че хората постепенно ще я научат. Средствата, които дава държавата също не се популяризират, които се дават от дирекцията „Социално подпомагане“, но хората са ги научили. Оптимист съм, както каза и заместник-кмета, ще използвам всяка форма и дори и сегашния дебат отговора, нали сегашния въпрос също помага в тази насока, за което Ви благодарим. Средствата ще продължим да ги осигуряваме. Инициативата е много добра, макар и да не е много мисля, че решаващо е желанието за подкрепа, което ние демонстрираме. Благодаря ви.

 **Г-н Иво Пазарджиев:** Благодаря на кмета. Господин Даскалов, имате ли допълнителни въпроси или становище по отговора? Да, заповядайте.

 **Г-н Асен Даскалов:** Искам да благодаря на г-н Милков и на г-н Енчев за отговора, който получих. Вижда се, че наистина инициативата беше добра. Не е само моя нали, първоначално тръгна от нас, след това и други колеги нали участваха. Надявам се това питане, както и допълнителната информация от общината … Ние също ще публикуваме, че има отговор, какъв е да достигне до повече хора. Благодаря.

 **Г-н Иво Пазарджиев:** Благодаря на г-н Даскалов. Следващото заявено питане е от г-жа Биляна Кирова. Заповядайте.

 **Г-жа Биляна Кирова:** До г-н Пенчо Милков, кмет на Община Русе. Уважаеми г-н Милков, към мен се обърнаха граждани на град Русе, живеещи в близост до тенис кортовете в Парка на младежта, поради системно нарушаване на обществения ред от влизащи в Парка леки автомобили. Ежедневно в зоната на Парка на младежта се движат леки автомобили, които застрашават почиващите там възрастни хора и играещите деца. По данни на гражданите целта на преминаването на автомобилите по парковите алеи е с оглед достигане до намиращите се там заведения за хранене. Подавани са многократно сигнали до телефон 112, но мерки в годините не са предприети или същите не са постигнали желания ефект. Съгласно чл. 20, буква „в“ от Наредба №3 за организация и развитие на комунално-битовата дейност в Община Русе паркирането на моторни превозни средства от всички видове, както в паркове и зелени площи за обществено ползване, така и в алеи, пешеходни зони, където не е поставена нужната за целта маркировка е забранено. Предвид това моля да получа отговор на следните въпроси: по какъв начин е регламентиран достъпа на моторни превозни средства до зоната на Парка на младежта? И какви мерки са предприети от страна на Община Русе за ограничаване достъпа на моторни превозни средства до зоната на Парка на младежта с оглед осигуряване безопасността на гражданите, избрали мястото за разходка и отдих? Благодаря

 **Г-н Иво Пазарджиев:** Благодаря на г-жа Кирова. Господин Димитър Недев ще отговори.

 **Г-н Димитър Недев:** Уважаеми господин Председател, уважаема г-жо Кирова, уважаеми общински съветници, директно по точките. По точка 1 - По какъв начин е регламентиран достъпа на моторни превозни средства до зоната на парка на младежта? Съгласно чл. 19, ал.1, т.1 на Наредба №18 за обществения ред при ползване на превозни средства на територията на Община Русе, приета от Общински съвет - Русе е забранено движението на всякакъв вид превозни средства в пешеходни зони, паркове и градини на гр. Русе. Тази забрана важи и включително и за Парка на младежта, като в наредбата е вписано, че зареждането на разположените в самите паркове и зони търговски обекти се осъществява от най-близкото место, посредством претоварване на стоките на колички. По такъв начин в момента се извършва и зареждането на ул. „Александровска“. От ул. „Битоля“ при реализацията на горецитираните обекти има възможност за влизане, посредством смъкване и вдигане на боларди, които са монтирани в Парка на младежта. От там влиза строителната техника, техника на комунална техника, при необходимост специализирани автомобили на аварийни служби, както и автомобили за отстраняване на аварии и за текуща поддръжка на парка. По точка 2 - „Какви мерки са предприети от страна на Община Русе за ограничаване достъпа на МПС-ва? Първоначално взетите мерки от Община Русе са осъществяване на непрекъснат контрол по отношение навлизането с МПС-ва в Парка на младежта в района на тенис кортовете от към ул. „Битоля“. По проектът за Розариума знаете има монтирани камери за видеонаблюдение. Миналата година Община Русе монтира допълнително камери за видеонаблюдение в района на тенис кортовете, а в момента тече съгласуване на проект за монтиране допълнителни камери за видеонаблюдение на територията на Парка на младежта и Парка на възрожденците също. Също така са поставени допълнителни пътни знаци, които … движението на МПС-ва. Отдел „Видеоконтрол“ към „Комунални дейности“ постоянно изпраща сигнали за извършени нарушения и навлизане на МПС-ва, като сигналите се подават към звено КООРС за неспазване на Наредба 18 и към органите на Пътна полиция за неспазване Закона за движение по пътищата. Мога само да ви кажа, че за период от 4-5 дена има около 60 такива засечени автомобила, това е от 30 юни до 6 юли и може би всеки ден по около десетина, седемнадесет автомобила се подават за установени нарушения. В момента правим една промяна в системата за работа на болардите, тъй като се установи, че никъде няма информация какви дистанционни има, на кого са раздавани, ние ги обучаваме наново и ще има по-строг контрол на фирмите, които имат право да боравят с болардите да влизат на територията на Парка на младежта. Благодаря.

 **Г-н Иво Пазарджиев**: Благодаря на г-н Недев. Имате ли допълнителни въпроси или становище? Господин кметът ще допълни отговора, заповядайте.

 **Г-н Пенчо Милков**: Не знам, г-жо Кирова, дали стана ясно. Вчера съм им разпоредил всички чипове за болард да са нулирани и боларда ще бъде затворен. След това ще започне от нас раздаване на нови чипове само на лица, които действително имат необходимост да пребивават в парка. Примерно: сметосъбиране, косене, това са фирмите, които изпълняват публични функции. Днеска имах по време на сесията, излязох разговор с управителя на едно заведенията. Аз им казах, че всякак нарушават правилата. Първо заведенията в Русе има наредба до колко часа се снабдяват заведенията и трябва да става сутрин, нито едно не го спазва. И ние виждаме снабдяване по обяд, следобяд и тия бусове се движат, първо това. Аз им казвам, ако се снабдявате … ясно е, че ви е неудобно и сте на стотици метри от боларда, може да се направи изключение, но трябва примерно до 9 сутринта всичко да е приключило. Каза невъзможно, те носят по обяд, викам трябва да стане възможно, след като в наредбите на общинския съвет пише, че магазините се снабдяват сутринта, тъкмо, за да не пречат на движението. И мисля, че постигнахме съгласие, каза че ще се опита. Готов съм да направя компромис, но само за снабдяване, за не се блокира тяхната дейност, но не и за граждани, които искат да седнат с колата си до масата, на която ще консумират. Това не е допустимо и не е правилно. Затова сега има акция по санкциониране и се надявам … Имаше знаци променени, не спазват знаците, говоря за гражданите в парка. Така че това беше допълнителното пояснение.

 **Г-н Иво Пазарджиев**: Благодаря на г-н кмета. Госпожа Биляна Кирова за допълнителни въпроси или за становище.

 **Г-жа Биляна Кирова**: Благодаря много за изчерпателния отговор и на г-н Недев, и на г-н Милков. Изключително много се надявам това наистина да се превърне в реалност. Да, съгласна съм, че тези заведения трябва да зареждат, но в никакъв случай не трябва да се толерира това всеки да си отиде до масата на заведението с колата, каквато е трайната практика в този район. Така че ще следя действително развитието на този случай и наистина се надявам да има ефект от предприетите мерки. Благодаря ви.

 **Г-н Иво Пазарджиев**: Благодаря на г-жа Кирова. С оглед изчерпване на дневния ред закривам заседанието. Пожелавам приятно лято на всички и отпочинали да се видим наесен.

**ИЗГОТВИЛ: ПРЕДСЕДАТЕЛ:**

***Полина Денчева-Лукова Иво Пазарджиев***